ޖިރޯނާއިން ބައިކޮޅަށް ޖެހި ދެ ލަނޑާއިއެކު ބާސެލޯނާގެ މޮޅުވުމުގެ ސިލްސިލާއަށް އިތުރު ބޮޅެއް – Haftha\nޖިރޯނާއިން ބައިކޮޅަށް ޖެހި ދެ ލަނޑާއިއެކު ބާސެލޯނާގެ މޮޅުވުމުގެ ސިލްސިލާއަށް އިތުރު ބޮޅެއް\nލަލީގާގައި މިރޭ ޖިރޯނާއާއި ބާސެލޯނާ ބައްދަލުކުރި މެޗު 3-0ގެ ނަތީޖާއަކުން ބާސެލޯނާ ކާމިޔާބުކޮށްފިއެވެ. މި މެޗުގައި ޖެހި ތިން ލަނޑުގެ ތެރެއިން ދެ ލަނޑު ޖިރޯނާގެ ކުޅުންތެރިން ބައިކޮޅަށް ޖަހައިދިންއިރު ބާސެލޯނާގެ ކުޅުންތެރިޔަކު މި މެޗުގައި ކާމިޔާބުކުރި ހަމައެކަނި ލަނޑު ކާމިޔާބުކޮށްފައިވަނީ މި މެޗާއިއެކު ބާސެލޯނާއަށް 100 މެޗު ކުޅެފައިވާ ލުއިސް ސުއަރޭޒްއެވެ.\nބާސެލޯނާއިން މި މެޗުގައި އެޓީމުގެ އެންމެ މޮޅު ކުޅުން ދައްކުވައިދީފައި ނުވިނަމަވެސް ޓީމުގެ ބައެއް ކުޅުންތެރިންކަމުގައިވާ ސާރޖި ރޮބާޓޯ، އިވާން ރަކިޓިޗް، މަޝެރާނޯ އަދި އުމްޓީޓީގެ ފަރާތުން ވަނީ ރަނގަޅު ކުޅުމެއް ފެނިގެންގޮސްފައެވެ.\nމި މެޗުގައި ބާސެލޯނާގެ އެންމެ މުހިންމު ކުޅުންތެރިޔާ ލިއޮނެލް މެސީގެ ފަރާތުން ތަންކޮޅެއް މަޑުމައިތިރި ކުޅުމެއް ފެނިގެންދިޔައިރު ޖިރޯނާއަށް ވަނީ ބާސެލޯނާގެ ގޯލާއި އަމާޒުކޮށް ނުރައްކާކުރުމަށް ގިނަ ފުރުސަތުތަކެއް ލިބިފައެވެ. މިގޮތުން މި މެޗުގައި ޖިރޯނާއަށް ވަނީ މުޅިއަކު9ކޯނަރު ލިބި އޭގެން އެއްވެސް ކޯނަރެއްގެ ބޭނުން ނުހިފިފައެވެ. ބާސެލޯނާއިން މި މެޗުގައި ގިނަ ވަގުތު ބޯޅަ ހިފަހައްޓައިގެން ކުޅުނު ނަމަވެސް އެޓީމަށް ވަނީ ޖިރޯނާގެ ޑިފެންސް ލައިންގެ އޮފްސައިޑް ޓްރެޕްގެ ސަބަބުންވެސް ބޮޑެތި ދަތިތަކަކާއި ކުރިމަތިވެފައެވެ.\nބާސެލޯނާގެ ކުޅުންތެރިން ވަނީ މި މެޗުގައި 14 ފަހަރު އޮފްސައިޑްވެފައެވެ. މި މެޗުގައި ބާސެލޯނާގެ އެންމެ މޮޅު ކުޅުން ފެނިގެންނުދިޔަނަމަވެސް އެޓީމު ވަނީ މި މޮޅާއިއެކު އެ ޓީމުން ދަމަހައްޓަމުން އަންނަ މޮޅުވުމުގެ ސިލްސިލާއަށް އަނެއްކާވެސް މޮޅެއް އިތުރުކޮށްފައެވެ.


އައްޑޫސިޓީ ހުޅުދޫ އަވަށު އޮފީހުގެ ސެކިއުރިޓީ ބަލަހައްޓައިދޭނެ ފަރާތެއް ހޯދަން ބޭނުންވެގެން ކުރެވުނު ނަންބަރު (IUL)426-AA/426/2019/133 އިޢުލާނަށް އެކަށީގެންވާ ހުށަހެޅުންތަކެއް ލިބިފައިނުވާތީ، މި ދެންނެވި އިޢުލާން ބާތިލްކޮށް އަލުން، ފުރުސަތު ހުޅުވާލަމެވެ.\nވީމާ، ސެކިއުރިޓީ ބަލަހައްޓަވައި ދެއްވުމަށް ޝައުޤުވެރިވެލައްވާ ފަރާތްތަކުން ބިޑް ހުށަހެޅުއްވުން އެދެމެވެ. ބިޑް ޑޮކިއުމަންޓް 13 އޮކްޓޫބަރު 2019 ވާ އާދީއްތަ ދުވަހުގެ ހެނދުނު 11:00ން ފެށިގެން 16 އޮކްޓޫބަރު 2019 ވާ ބުދަ ދުވަހުގެ މެންދުރު 13:00އާއި ހަމަޔަށް އައްޑޫސިޓީ ކައުންސިލްގެ އިދާރާއިން އަދި ހުޅުދޫ އަވަށު އޮފީހުން ގަންނަން ލިބެން ހުންނާނެއެވެ. ބިޑް ޑޮކިއުމެންޓެއްގެ އަގަކީ 300.00ރުފިޔާ އެވެ.\nބީލަންތައް ބަލައިގަތުމާއި، އަދި ބީލަން ހުޅުވުން އޮންނާނީ 21 އޮކްޓޫބަރު 2019 ވާ ހޯމަ ދުވަހުގެ 13:00ގައި ކައުންސިލް އިދާރާގެ ހޯލުގައި އަދި ހުޅުދޫ އަވަށު އޮފީހުގައެވެ.\nބީލަމާއި ގުޅިގެން މަޢުލޫމާތެއް ސާފުކުރައްވަން ބޭނުންވާނަމަ 14 އޮކްޓޫބަރު 2019 ވާ ހޯމަ ދުވަހުން ފެށިގެން 20 އޮކްޓޫބަރު 2019 ވާ އާދީއްތަ ދުވަހުގެ 10:00 އާއި ދެމެދު ތިރީގައިވާ އެޑްރެހަށް މެއިލްކޮށް ދެއްވުން އެދެމެވެ. މި މެއިލްއަށް ފޮނުވޭ ސުވާލުތަކުގެ ޖަވާބު 20 އޮކްޓޫބަރު 2019 ވާ އާދީއްތަ ދުވަހުގެ 12:00 ގެ ކުރިން، ބިޑް ބައްލަވައި ގެންނެވި ހުރިހާ ފަރާތްތަކުގެ މެއިލްއަށް ފޮނުވޭނެއެވެ. މެއިލް ލިބިވަޑައިނުގަންނަވާނަމަ ޕްރޮޖެކްޓް ސެކްޝަނަށް ވަޑައިގެންނެވުމުން މެއިލް ލިބިވަޑައިގަންނަވާނެއެވެ. މަސައްކަތް ޙަވާލުކުރެވޭ އުސޫލާއި، އަދި ހުށަހެޅޭ ބިޑްތައް އިވެލުއޭޓްކޮށް މާރކްސް ދެވޭނެގޮތުގެ ތަފްޞީލް ބިޑިންގ ޑޮކިއުމަންޓުގައި ހިމެނިފައިވާނެއެވެ.\n11 ޞަފަރު 1440\nސުންގަޑި: 2019-10-16 13:00:00


Malhi FutsL Challenge: TYP Athun Da Royals Ah Faseyha Molheh - Vaguthu\nމަޅި ފުޓްސަލް ޗެލެންޖް: ޓީވައިޕީ އަތުން ދަ ރޯޔަލްސްއަށް ފަސޭހަ މޮޅެއް\nޓީވައިޕީ އަދި ދަ ރޯޔަލްސް ބައްދަލުުކުރި މެޗުގެ ތެރެއިން\nމަޅި މޯލްޑިވްސް އިން އިންތިޒާމުކޮށްގެން ކުޑަހެންވޭރާއި މަސްއޮޑި ސްޕޯޓްސް ކުލަބް ގުޅިގެން މިހާރު ކުރިޔަށްގެންދާ "ޑުޕަ ފިފްޓީން" މަޅި ފުޓްސަލް ޗެލެންޖުގައި ރޭ ތިމަރަފުށި ޔޫތު ޕްލެޔާސް (ޓީވައިޕީ) އަތުން ދަ ރޯޔަލްސް ފަސޭހަ މޮޅެއް ހޯދައިފިއެވެ.\nމުބާރާތުގެ ގްރޫޕް ޑީގައި ހިމެނޭ ޓީވައިޕީ އަދި ދަ ރޯޔަލްސްގެ ކުރިމަތިލުން ދަ ރޯޔަލްސް ކާމިޔާބުކޮށްފައިވަނީ 6-1 ގެ ނަތީޖާއަކުންނެވެ.\nމި މެޗުގައި ދަ ރޯޔަލްސް ޓީމުގެ މުހައްމަދު ޒައިން ހެޓްރިކެއް ހަދާފައިވާއިރު މި މެޗުގައި އެ ޓީމަށް ދެން ލަނޑުތައް ޖަހައިދިން ކުޅުންތެރިންނަކީ އިސްމާއީލް އަންވާރު، އައްޒާމް އަލިދީދީ، އަދި މުހައްމަދު އަލާއު އެވެ. ޓީވައިޕީ ޓީމުގެ ހަމައެކަނި ލަނޑު ޖަހައިދިން ކުޅުންތެރިއަކީ މުހައްމަދު ތޯހިރު އެވެ.\nމެޗުގެ މޮޅު ކުޅުންތެރިއަކަށް ހޮވިފައިވަނީ ދަ ރޯޔަލްސް ޓީމުގެ މުހައްމަދު ޒައިން އެވެ. އޭނާއަށް ޓްރޮފީ ހަވާލުކޮށްދެއްވީ މެޗުގެ ޝަރަފްވެރި މެހެމާނު އަފޫ ޕެއިންޓްސްގެ މެނޭޖަރ ސުއާދު އެވެ.


9 Rasheh Ge Anhenun Ge Committee Ge Inthihaabu August7Gai - Vaguthu\nރާއްޖޭގައި ކުރިން ބޭއްވި އިންތިޚާބެއްގެ ވޯޓު ލުން ކުރިއަށް ދަނީ- ވަގުތު އިމޭޖްސް: އަމީން ފަހުމީ\nނުވަ ރަށެއްގެ އަންހެނުންގެ ތަރައްގީއަށް މަސައްކަތް ކުރާ ކޮމިޓީތަކުގެ އިންތިޚާބު އަންނަ އޮގަސްޓް މަހުގެ ހަތްވަނަ ދުވަހު ބާއްވަން އިލެކްޝަންސް ކޮމިޝަން (އީސީ) އިން ނިންމައިފިއެވެ.\nއީސީން އިއްޔެ ނެރުނު އިއުލާނެއްގައިވާ ގޮތުން، މީގެ ތެރޭގައި ހިމެނެނީ އަންހެނުންގެ ތަރައްގީގެ ކޮމިޓީގެ ބައެއް ދާއިރާތަކުގެ މެންބަރު ކަމަށް އިންތިޚާބު ކުރަން ޖެހޭ އަދަދަށް ވުރެ މަދުން މީހުން ކުރިމަތިލާފައިވާ ރަށްރަށާއި އެއްވެސް މީހަކު ކުރިމަތިލާފައި ނުވާ ރަށްރަށުގެ އިތުރުން، ވޯޓު އެއްވަރު ވުމުން ބާއްވަން ޖެހޭ ދެވަނަ ބުރާއި، މަގާމު ހުސްވުމުން ބާއްވަން ޖެހޭ ބައި-އިލެކްޝަނެވެ.\nއިންތިޚާބުގެ ވޯޓު ނެގުމަށް ހަމަޖެހިފައިވަނީ އޮގަސްޓް މަހުގެ ހަތްވަނަ ދުވަހުގެ ހެނދުނު 8:00 އިން ހަވީރު 3:00 އަށެވެ. ވޯޓު ގުނަން ފަށާނީ ވޯޓަ ނަގާ ނިމޭތާ 30 މިނެޓް ފަހުންނެވެ. އިންތިޚާބުގެ ރަސްމީ ނަތީޖާ އޮގަސްޓް މަހުގެ 10 ވަނަ ދުވަހު އިއުލާން ކުރާނެ ކަމަށް އީސީން ވިދާޅުވެއެވެ.\nމި އިންތިޚާބުގައި ވާދަކުރަން ކުރިމަތިލުމުގެ ފުރުސަތު ވެސް ވަނީ ހުޅުވާލައިފައެވެ. މި ގޮތުން މިއަދު ހެނދުނު 9:30 އިން ފެށިގެން އަންނަ ޖުލައި މަހުގެ އަށްވަނަ ދުވަހުގެ މެންދު ފަހު 1:00 ގެ ނިޔަލަށް އީމެއިލް މެދުވެރިކޮށް ފޯމު ހުށަހަޅަން ވަނީ ހުޅުވާލައިފައެވެ. މެއިލް ކުރާނީ [email protected] އަށެވެ.\nއިންތިޚާބުގައި ކުރިމަތިލުމަށް ޓަކައި ހުށަހަޅަން ޖެހޭ ފޯމު އީސީގެ ވެބްސައިޓް www.elections.gov.mv އިން ޑައުންލޯޑް ކުރެވޭނެއެވެ.\nއިންތިޚާބު އޮންނަ ރަށްތައް\nހދ. ނޭކުރެންދޫ (އިންތީޚާބު ކުރަނީ2މެންބަރެއް)\nބ. ފުޅަދޫ (އިންތިޚާބު ކުރަނީ 1 މެންބަރެއް)\nވ. ރަކީދޫ (އިންތިޚާބު ކުރަނީ5މެންބަރުން)\nމ. ރަތްމަންދޫ (އިންތިޚާބު ކުރަނީ5މެންބަރުން)\nލ. މާބައިދޫ (އިންތިޚާބު ކުރަނީ 1 މެންބަރެއް)\nމިދިޔަ އޭޕްރީލް މަހު އޮތް ކައުންސިލް އިންތިހާބުގައި ވަނީ ވަނީ އަންހެނުންގެ ކޮމެޓީތަކަށް ވެސް މެންބަރުން އިންތިހާބު ކޮށްފައެވެ. ގިނަ ރަށްރަށުގެ ކޮމެޓީތަކުގެ މަސައްކަތް މިހާރު ވަނީ ފަށާފައެވެ.


Dhiykohli sirru note gai ves vazeefaage biru! | Mihaaru\n10 ސެޕްޓެމްބަރ 2018 - 08:06 137 comments\nއިދިކޮޅު ކޯލިޝަންގެ ރިޔާސީ ކެންޑިޑޭޓް އިބްރާހިމް މުހައްމަދު ސޯލިހް(އިބޫ) ރަށްރަށަށް ވަޑައިގެން ސަޕޯޓަރުންނާ ބައްދަލުކުރައްވަމުން ގެންދަވާއިރު އެކި މީހުން އެކި ގޮތްގޮތަށް އެމީހުންގެ ޝަކުވާ، ދިމާވަ މައްސަލަތައް ކިޔައިދެ އެވެ. އެއްބަޔަކު އެ ވާހަކަތައް ބުނަނީ އެހެން މީހަކަށް އަޑުނީވޭހާ މަޑުންނެވެ. އަނެއް ބަޔަކު ހަވާލުކުރަނީ ނޯޓުތަކެވެ.\nމިދިޔަ ހަފްތާގައި ހއ. އަތޮޅަށް އިބޫ ވަޑައިގެން ހޯރަފުށީގައި ބޭއްވި ޖަލްސާގައި އޭގެ ތެރެއިން އެއް ނޯޓެއްގެ ވާހަކަ ހާމަކުރެއްވި އެވެ. އެއީ ހއ. ގެ ޒުވާނަކު އޭނާއަށް ދިން ނޯޓެކެވެ. އެޒުވާނާ އެދުނީ އޭނާ ނިސްބަތްވާ ރަށް ނޫން އެހެން ރަށަކަށް ވަޑައިގެން، އެ ނޯޓުގައި އޮތް އެއްޗެއް ވިދާޅުވިޔަސް މައްސަލައެއް ނެތް ކަމަށެވެ.\n"އޭގައި މިއޮންނަނީ އަޅުގަނޑު އިބޫއަށް ތާއީދުކުރަން އައުމުން އަޅުގަނޑުގެ ބައްޕަގެ ވަޒީފާ އެހެން ރަށަކަށް ބަދަލުކުރާނޭ. އިބޫގެ ވެރިކަމެއްގައި ބައްޕަ އަނބުރާ ގެނެސް ދެއްވާށޭ،" ކުރު އެ ނޯޓު އިބޫ ކިޔައިދެއްވި އެވެ.\nއެއީ ހަގީގަތެކެވެ. ރިޔާސީ އިންތިހާބުގެ ކެމްޕެއިންގެ ކަވަރޭޖަށް، އިބޫއާ އެކު އަޅުގަނޑު 47 ރަށަށް ދެވުނު އިރު ކޮންމެ ރަށަކުން ވެސް އެޝަކުވާ އަޑުއަހަން ޖެހެ އެވެ. ސަރުކާރުގެ ވަޒީފާތަކުގައި އުޅޭ މީހުން އިދިކޮޅު ކޯލިޝަނަށް ތާއީދުކުރާކަން ހާމަކުރާ ހިސާބުން މާ ދުރު ރަށްރަށަށް ވަޒީފާ ބަދަލުކޮށް ދަތިތައް ކުރިމަތި ކުރުވަނީ އެވެ. ހާއްސަކޮށް ފެނަކަ ކުންފުނީގެ މުވައްޒަފުންނެވެ.\nއެކަމަކު ރިޔާސީ އިންތިހާބު ބޯމަތިވެފައިވުމާ އެކު ބައެއް މުވައްޒަފުންގެ ބިރު ވެސް ވަނީ ފަހަނައަޅާފަ އެވެ. އިދިކޮޅު ކޯލިޝަނަށް ފާޅުގައި ގެންދަނީ ތާއީދުކުރަމުންނެވެ. އެކަމަކު ވަޒީފާ އިން ވަކިކުރުމާއި ދުރު ރަށްރަށަށް ވަޒީފާ ބަދަލުކުރުމާއި އުޅޭ ސެކްޝަން ނޫން އެހެން ތަންތަނަށް ބަދަލުކުރުން ފަދަ ފިޔަވަޅުތައް ކުންފުނިތަކުން ދަނީ އަޅަމުންނެވެ.\nމާލޭގައި ހުންނަ ސަރުކާރުގެ ބޮޑެތި ކުންފުނިތަކުގެ ވާހަކަ އިހަށް ބާއްވާށެވެ. އެ ކުންފުނިތަކުގެ އެތައް މުވައްޒަފުންނަކަށް ވެސް، މެނޭޖްމަންޓުން ތަފާތު ފިއްތުންތައް ކުރިމަތިކުރުވަ އެވެ. އެމީހަކު ބޭނުންވާ ސިޔާސީ ފިކުރަކަށް ތާއީދުކުރުމަކީ އަސާސީ ހައްގެއް ނަމަވެސް، ހައްގުތައް ހަނިކޮށްފައިވާ ސަރުކާރުން، އާންމުންނާ މެދު އެ ވިސްނުމަކުން ނުވިސްނަ އެވެ.\nހޯރަފުށިން ދިމާވި ސަރުކާރު ކުންފުންޏެއްގެ ޑްރައިވަރަކީ ފުވައްމުލަކު މީހެކެވެ. ރާއްޖޭގެ އެންމެ ދެކުނުން އެންމެ އުތުރަށް އޭނާގެ ވަޒީފާ ބައްދަލުކުރީ އަމިއްލަ ރަށަށް ނިސްބަވެވަޑައިގަންނަވާ އިދިކޮޅު ރަނިން މޭޓް ފައިސަލް ނަސީމަށް، ފާޅުގައި ތާއީދުކުރުމުންނެވެ. މެދު އުމުރުގެ އެ މުވައްޒަފުގެ ޝަކުވާތައް ބައިވަރެވެ.\nރައީސް އަބްދުﷲ ޔާމީނަށް، ސިވިލް ސާވިސްގެ މުވައްޒަފުންނާއި ސަރުކާރު ކުންފުނިތަކުގެ މުވައްޒަފުން ފާޅުގައި ތާއީދުކުރުން މައްސަލައަކަށް ނުވެ އެވެ. ބައެއް މުވައްޒަފުން އެ މީހުންގެ ރަސްމީ މަސައްކަތް ނުކޮށް ރައީސް ޔާމީންގެ ކެމްޕޭނުގައި ގެންދަނީ ހަރަކާތްތެރިވަމުންނެވެ. އެ މީހުންނަށް ޕްރޮމޯޝަން ލިބެ އެވެ. އެ މީހުންނަށް އެހެން ފަސޭހަތައް ވެސް ތަނަވަސްކޮށްދެ އެވެ.\nމި ހަގީގަތް މިހެން ހުއްޓަސް، ރައީސް ޔާމީނަކީ "ގައުމީވަންތަ" ބޭފުޅެއް ކަމަށް ބަލައި، އެމަނިކުފާނު ސަރުކާރުގެ އެ އަމަލްތަކަށް ބައެއް މީހުން ތާއީދުކުރެ އެވެ. އެކަމަކު އިދިކޮޅު މީހުން ތަކުރާރުކޮށް ގޮވަމުން ދަނީ، ސަރުކާރުގެ މުވައްޒަފުންނަށް ނުހައްގުން ދޭ އަނިޔާތައް، އެހެން އެއްވެސް ސަރުކާރެއްގައި މި ފެންވަރަށް ނުދާ ކަމަށެވެ.\nއިދިކޮޅަށް ތާއީދުކުރާ ގިނަ މުވައްޒަފުން އަދިވެސް ތިބީ ބިރުވެރިކަމެއްގެ ތެރޭގަ އެވެ. ތިން އަހަރަށް ފަހު މާލޭގައި ބޭއްވި އިދިކޮޅު ފުރަތަމަ ޖަލްސާ ބަލަން ދިޔަ މީހުންތަކުން ކާނިވާ ސަރަހައްދު ފުރި ބަންޑުންވެ، ކައިރި އިމާރާތްތަކުގެ ބެލްކަނީތަކަށް ވެސް މީހުން އަރައި އުޅުނު އިރު، އޭގެ ތެރޭގައި ސަރުކާރުގެ އެތައް ސަތޭކަ މުވައްޒަފުން ވެސް ހިމެނެ އެވެ. އެ ޖަލްސާ އިން ޒުވާނުން ނުފެންނަ ކަމަށް ރައީސް ޔާމީން ވިދާޅުވިޔަސް، ޒުވާނުންގެ ހިނިތުންވުމާއި ކެރުމުގެ ނިޝާންތައް ފޮޓޯތަކުންނާއި ވީޑިއޯތަކުން އެހެރީ ފެންނާށެވެ.\nގާނޫނުއަސާސީން ކަށަވަރުކޮށްދީފައިވާ އަސާސީ ހައްގު ނިގުޅައިގަތުމަށް ޕީޕީއެމްގެ އާންމު މެމްބަރުން ވެސް ހަރަކާތްތެރިވެ އެވެ. އެގޮތުން ރަށްރަށުގައި، ސަރުކާރު ކުންފުނިތަކުގައި އުޅޭ އިދިކޮޅަށް ސަޕޯޓްކުރާ މުވައްޒަފުންގެ ހަރަކާތްތަކަށް "ޖާސޫސްކޮށް" ހަދަ އެވެ.\n"އެމީހުންގެ މީހުން [ސަރުކާރު ވަޒީފާތަކުގައި ތިބި ޕީޕީއެމް މީހުން] އައިސް ބަލާ ހަދައި، ފޮޓޯ ނަގާފައި އެދަނީ. އެބަލަނީ ކޮން ބައެއްތޯ އައިސް ތިބީ. އެހެންވެ މީހުންނަށް ނުކެރެނީ ނުކުންނަން،" ލ. މާބައިދޫން ދިމާވި އިދިކޮޅު ކޯލިޝަންގެ ސަޕޯޓަރަކު ބުންޏެވެ.\nބައެއް މީހުން ބުނި ގޮތުގައި ސިޔާސީ ވާދަވެރިކަން ބޮޑުވެ، ވަޒީފާ ގެއްލުމުގެ އިތުރުން ރަށުގައި އުޅެން ވެސް އުނދަގޫވާ ހިސާބަށް ޕީޕީއެމްގެ ސިޔާސަތު ވަނީ ގޮސްފަ އެވެ. އިދިކޮޅަށް ތާއީދުނުކުރުމަކުން އަދި ސަލާމަތެއް ނެތެވެ. ސަރުކާރު ދިފާއުކުރަން ނުނިކުތަސް، ނުވަތަ ޕީޕީއެމްގެ ހަރަކާތްތަކުގައި ބައިވެރިނުވިޔަސް ބައެއް މުވައްޒަފުންނަށް މައްސަލަތައް ދިމާވެ އެވެ.\n"ރަށުގައި ހުރެ ރަނގަޅު އާމްދަނީއެއް ލިބޭނެ ގޮތަކީ ސަރުކާރުގެ ވަޒީފާއެއް. އެއީ އެހާ ގިނަ ވަޒީފާއެއް ނޫން. ދެން ވަރަށް ވާދަވެރިކަން ބޮޑުވާނެތާ. އެ ވަޒީފާ ގެއްލިއްޖެއްޔާ ދެން ފަސޭހައަކުން ވަޒީފާއެއް ނުލިބޭނެ،" ކުރިން ޕީޕީއެމަށް ގޮސް ހުސްވެފައި އޮތް އެކަމަކު މިހާރު އިދިކޮޅު ސަޕޯޓަރުން ގިނަ ތ. ގުރައިދޫން ވާހަކަ ދެއްކި ޒުވާނަކު ބުންޏެވެ.\nއިބޫ ވިދާޅުވީ ކޯލިޝަންގެ ވެރިކަމެއްގައި އެފަދަ ފަރާތްތަކުގެ ވަޒީފާތައް އިޔާދަކޮށް ލިބުނު ގެއްލުމުގެ ބަދަލު ހޯދައިދެއްވާނެ ކަމަށެވެ. އަދި ސިޔާސީ އެކި ފިކުރުގެ މީހުންނަށް ވެސް އޭނާގެ ސަރުކާރުގައި ވަޒީފާ އަދާކުރެވޭނެ އިންތިޒާމް ހަމަޖައްސަވާނެ ކަމަށް ވެސް ވިދާޅުވި އެވެ.\nއިދިކޮޅު ބޮޑު ޖަލްސާގައި، ކޮންމެ ބޭފުޅަކުހެން އެ މައުލޫއުގައި ވާހަކަ ދެއްކެވި އެވެ. ސިޔާސީ ފިކުރު ތަފާތުވެގެން ސަރުކާރު މުވައްޒަފުންގެ ވަޒީފާ އަދާކުރުމުގެ ހައްގަށް އުނިކަން ނާންނާނެކަމުގެ ޔަގީންކަން ދެއްވި އެވެ.\nއެމީހެއްގެ ސިޔާސީ ފިކުރު ހާމަކުރަން ޖެހިލުންވުމަކީ މިނިވަންކަން ނެތުމުގެ ނިޝާނެކެވެ. ބިރުވެރިކަން އުފެދިފައި އޮތްކަމުގެ ނިޝާނެކެވެ. ވަކި ފަރާތަކަށް ވޯޓު ލާން މަޖުބޫރެއް ނުކުރެވޭނެ އެވެ. އެއީ މިހާރު ރާއްޖޭގެ މާޒީއެކެވެ. އެހެންކަމުން އެކަން އިއާދަކުރަން މަސައްކަތްކުރިޔަސް، އިންތިހާބުގައި އެކަން ކާމިޔާބުވާނެކަމާ މެދު ޝައްކެވެ.\nއިތުރު ލިޔުންތައް ސަރުކާރު އިދިކޮޅު ފަރާތްތައް ރައީސް އިބްރާހިމް މުހައްމަދު ސޯލިހް ޖޮބް ސެކިއުރިޓީ ޕީޕީއެމް ކެމްޕޭން ފެނަކަ ކޯޕަރޭޝަން


Janah interviewin India meehun nuliyaa bai\nޖަނާ އިންޓަވިއުއިން އިންޑިޔާ މީހުން ނުލިޔާބައި\nމަސީގެ ރައީސް މުހައްމަދު އަލީ ޖަނާހު އިންޑިއާގެ މީޑިޔާތަކަށް އިންޓަވިއު ދެއްވަނީ\nއިންޑިއާއި ރާއްޖޭގެ ގުޅުން އަބަދު ވެސް ބަދައްސެވެ. ވިޔަފާރީގެ ގުޅުމުގައި ރާއްޖެއަށް އެންމެ ގިނައިން މުދާ ގެންނަ އެއް ގައުމަކީ އެއީ އެވެ. ފިޔާ އަލުވި ބިސް ގެނައުމުގައި ދިވެހިންގެ އަބަދު ވެސް ޕޮލިސީއަކީ އިންޑިއާ ފަސްޓެވެ. މިތަކެތި ގެންނަނީ އެ ގައުމުންނެވެ.\nއެ ގައުމުގެ ވިޔަފާރިވެރިން އަބަދު ވެސް ރާއްޖެއައިސް ހިތުހުރި ގޮތަކަށް ވިޔަފާރިކޮށް އުޅުނެވެ. މިހާރު އެކަން އިންތިހާއަށް ބޮޑެވެ. ނަމަވެސް ދުވަހަކު ވެސް ދިވެއްސަކަށް އެ ގައުމުގައި ވިޔަފާރި ކުރަން "މަސް ރޮއްޓެއް" ގެ ފަޅިވަރެއްގެ ޖާގައެއް ވެސް ދީފައެއް ނެތެވެ. ރާއްޖޭގެ އެންމެ މަޝްހޫރު ވިޔަފާރިވެރިޔާ މުހައްމަދު އަލީ ޖަނާހު އިހަށް ދުވަހު އިންޑިއާގެ މީޑިއާ ތަކަށް ދެއްވި ދިގު އިންޓަވިއުތަކުން އެ ގައުމު މީހުން ނުލިޔެ، އުނި ކުރި އެއް ބަޔަކީ އެއީ އެވެ.\n"އިންޑިއާ މީހުން ރާއްޖޭގައި ވިޔަފާރި ކުރުމުގެ ހައްގު އޮންނަ ގޮތަށް ދިވެހިންނަށް ވެސް އެ ގައުމަށް ގޮސް ވިޔަފާރި ކުރުމުގެ ހައްގު ވެސް އޮންނަންވާނެ. މި ހަމަހަމަ ފުރުސަތު އޮންނަން ވާނެ،" ރާއްޖޭގައި ހޯލްސޭލް ވިޔަފާރި ކުރާ ކުންފުންޏަކަށް އިންޑިއާގައި ވިޔަފާރި ނުކުރެވެންވީ ކީއްވެގެންތޯ ސުވާލު އުފައްދަވަމުން، ޖަނާ ވިދާޅުވެފައިވެ އެވެ.\nދިވެހިންނަށް ލިބެން ޖެހޭ ފުރުސަތުތަކާއި ހަމަހަމަކަން ބާއްވާފަ، އިންޑިއާ އިން އެހީވާ ވާހަކަ ދައްކާލުން ރަނގަޅެވެ. ރާއްޖެ އަށް ޖެހޭ ކޮންމެ ބޮޑު ކަމެއްގައި އެންމެ ފުރަތަމަ އެހީވަނީ އިންޑިއާ އެވެ. ހާއްސަކޮށް ކޮވިޑް-19 އިގެ ކާރިސާއާ ގުޅިގެން އެ ގައުމުންވީ އެހީތައް ފާހަގަ ކުރަން ޖެހެ އެވެ. ބޯޑަރު ހުޅުވުމާއެކު އެންމެ ފުރަތަމަ ޓޫރިސްޓުން ފޮނުވި އެއް ގައުމަކީ ވެސް އެއީ އެވެ. ދިވެހިންނަށް ވެކްސިން ވެސް ދިނެވެ. އެކަމަކު މި އެހީތަކުގެ އަނެއްފަޅި ބަލައިލުމުން ފެންނަ މަންޒަރު އިންޑިއާއިން ނުލިޔެ ދޫކޮށްލި އެވެ.\nއިންޑިއާ އާއި ރާއްޖެއާ ދެމެދު ވައިގެ މަގުން އުދުހެން ހެދި "ދަތުރު ކުރުމުގެ ބޮކީ" ގެތެރޭގައި ތިބެގެން އައި ގިނަ މީހުން އައީ ކަރަންޓީންވާ ށެވެ. އެ މީހުން ރާއްޖެ އައީ ބަލިން "ކްލީން" ވެގެން އެހެން ގައުމަކަށް މަސައްކަތު ދާށެވެ. އެހީގެ ވާހަކަ ދައްކާނަމަ ނަމްބަރުން އެހީގެ އަދަދު ކިތަންމެހާ ވެސް ބޮޑެވެ. އެކަމަކު މި ނަމްބަރުތަކުގެ "އެހީ" އާއެކު ދަރަނީގެ މަޅިވެސް ދިވެހިންގެ ކަރަށް އޮތީ މެހިފަ އެވެ. މަތިމަތިން ބަލާލި ނަމަވެސް އިންޑިއާ ދަރަނީގެ "މަޅި" އުޅެނީ ދެ ބިލިއަން ޑޮލަރުން މަތީގަ އެވެ. މިއީ ހަގީގަތެވެ.\nއިންޑިޔާއިން ކޮޗިންއަށް ދަތުރުފެށުން އިފްތިތާހު ކުރަން އިއްޔެ ކޮޗިންގައި ބޭއްވި ނޫސްވެރިންގެ ބައްދަލުވުމުގެ ތެރެއިން -- ފޮޓޯ: މޯލްޑިވިއަން\nބޮޑެތި އެހީ ތަކެއް ދޭތަން ސުރުހީން ފެނުނަސް ހަމަލޮލަށް ފެންނަން ހުރީ މަގު ބައްތި ޖެހުމާއި ޑިންގީއެއް ގެނެދިނުމާއި ޖަލްސާ ކުރާ މާލަމެއް އަޅައިދިނުމާއި އައުޓްޑޯ ޖިމެއް ހަދައިދިނުން ފަދަ ކުދި "އެހީ" ތަކެވެ. މިއަށްވުރެ ގިނަ އެހީ ރާއްޖޭގެ ގައުމީ ބޭންކުގެ "ކޮމިއުނިޓީ ފަންޑުން" ވެސް ދިވެހިންނަށް މި ވޭތުވެދިޔަ ދެ އަހަރު ތެރޭ ދީފައި ވެއެވެ. ކޮންމެ ރަށަކުން އެކަން ފެނެ އެވެ.\nޖަނާގެ އިންޓަވިއު އިން އިންޑިއާ މީހުން ނުލިޔެ ފޮހެލާފައިވާ އަނެއް ބަޔަކީ ގައުމުގެ މިނިވަންކަމާއި ސިޔާދަތު ހިމާޔަތް ކުރުމުގެ ވާހަކަ އެވެ. ދިވެހިން ގައުމުގައި ތިއްބައި އުތުރު ތިލަފަޅަށް މުޑިއެއްޖަހައި އިންޑިއާލައި ދިވެހިން ބަނދެލީމަ އޮންނާނީ ދެން ކޮން މިނިވަން ކަމެއް ހެއްޔެވެ؟ ރާއްޖޭގެ އިގްތިސޯދު ރަނގަޅު ކުރުމުގެ ނަމުގައި ހަތަރު ބިތުގައި އިންޑިއާ ސިފައިން ތިބެވޭނެ "ޖަގަހަތައް" ހަދަމުންދާނަމަ ދެން އޮތީ ކޮން އުފަލެއް ހެއްޔެވެ؟\nއިންޑިއާ މުހައްމަދު އަލީ ޖަނާހް މަސީ + ދިވެހި އިންޑިއާގެ ގުޅުން


Covid positive meehunnah 24 gadi iru OPD hidhumaiy libeyne inthizaam hama jassanee | Mihaaru\nޚަބަރު / ހެލްތު މިނިސްޓްރީ\nކޮވިޑް ޕޮޒިޓިވް މީހުންނަށް 24 ގަޑިއިރު އޯޕީޑީ ހިދުމަތް ލިބޭނެ އިންތިޒާމް ހަމަޖައްސަނީ\nއައިޖީއެމްއެޗް: ކޮވިޑަށް ޕޮޒިޓިވް މީހުންނަށް އަމިއްލައަށް ހޮސްޕިޓަލަށް ގޮސްގެން ފަރުވާ ލިބޭނެ އިންތިޒާމު ހަމަޖެއްސުމުގެ މަސައްކަތް އަންނަނީ ކުރަމުން.-- ފޮޓޯ: އަހުމަދު އަވްޝަން/ މިހާރު\n05 ޖޫން 2021 - 09:28\nކޮވިޑު-19 އަށް ޕޮޒިޓިވް މީހުންނަށް 24 ގަޑިއިރު އޯޕީޑީގެ ހިދުމަތް ލިބޭނެ އިންތިޒާމު ހަމަޖައްސަން ފަށައިފި އެވެ.\nފަރުވާ ލިބުން ލަސްވެ ކޮވިޑުގައި 10 އަހަރުގެ މިޝްކާ މުހައްމަދު ނިޔާވުމާ ގުޅިގެން ހެލްތު މިނިސްޓްރީން ހެދި ރިވިއުގައި ބޮޑެތި މައްސަލަތަކެއް ފާހަގަކޮށްފައި ވެ އެވެ. އެއާ އެކު، އެ ފަދަ ދެ ވަނަ ހާދިސާއެއް ތަކުރާރުނުވާނެ ގޮތަށް ގެންނަ ބަދަލުތަކެއް ވެސް ހާމަކޮށްފައިވެ އެވެ.\nއޭގެ ތެރެއިން، މާލެ ސަރަހައްދުގައި ކޮވިޑަށް ޕޮޒިޓިވްވާ މީހުންނަށް އައުޓް ޕޭޝަންޓް ބޭސިސްގައި ފަރުވާ ލިބޭނެ އިންތިޒާމު ހަމަޖައްސައި އެ ތަންތަނަކީ 24 ގަޑިއިރު ހިދުމަތްދޭ ތަންތަނަށް ބަދަލުކުރުން ހިމެނެ އެވެ. އޭރުން ކޮވިޑަށް ޕޮޒިޓިވް މީހުންނަށް އަމިއްލައަށް ގޮސްގެން ހިދުމަތް ލިބޭނެ އިންތިޒާމު ހަމަޖެހޭނެ ކަމަށް ރިވިއުގައި ވެ އެވެ. މި އިންތިޒާމް ހަމަޖައްސާ ގޮތުގެ ތަފްސީލެއް އަދި ހާމައެއް ނުކުރެ އެވެ.\nއެ ކަންކަމުގެ އިތުރުން ވަކި ހިދުމަތެއްގެ ގޮތުގައި އިމަޖެންސީ މެޑިކަލް ސާވިސް (އީއެމްއެސް) ގާއިމްކޮށް އިމަޖެންސީ ހާލަތްތަކުގައި ގުޅާނެ ވަކި ހާއްސަ ނަމްބަރެއް ހަމަޖެއްސުން ހިމެނެ އެވެ.\nކޮވިޑަށް ޕޮޒިޓިވް މީހުންނަށް 24 ގަޑިއިރުގެ އޯޕީޑީގެ ހިދުމަތްދިނުމުގެ މަސައްކަތް ފެށިއިރު، ހެލްތު މިނިސްޓްރީން މިދިޔަ މަހު ވަނީ ކޮވިޑުގެ ބަލި މީހުންނަށް ފަރުވާ ދިނުމަށް އަމިއްލަ ކްލިނިކްތަކާއި ހޮސްޕިޓަލުތަކަށް ހުޅުވާލައިފަ އެވެ. އެއާއެކު، އެ ބަލީގެ މީހުންނަށް އޭޑީކޭ ހޮސްޕިޓަލަށް ދައްކައި އެޑްމިޓުކޮށްގެން ފަރުވާދޭން ފަށާފައި ވެ އެވެ.\nމިދިޔަ ބުދަ ދުވަހުގެ ރޭ ނިޔާވި ކުއްޖާއަށް ފަރުވާ ދިންގޮތުގެ ރިވިއުގައި ބުނީ ސިއްހީ ހިދުމަތް ފޯރުކޮށްދިނުމުގައި އެއީ އިމަޖެންސީ ހާލަތެއް ކަމެއް ބެލިފައެއް ނެތެވެ. އަދި އެފަދަ ހާލަތެއްގައި އަމަލުކުރަންޖެހޭ ގޮތަށް އަމަލުކޮށްފައި ވެސް ނުވާ ކަމަށާއި އެމްބިއުލާންސް ޓްރިގާކުރަންޖެހޭ ވަގުތު އެކަން ވެސް ކޮށްފައި ނުވާ ކަމަށް ވަނީ ބުނެފަ އެވެ.\nހޮސްޕިޓަލް ހެލްތު ޕްރޮޓެކްޝަން އެޖެންސީ ހެލްތު މިނިސްޓްރީ އެޗުއީއޯސީ މިޝްކާގެ މަރު\n20 ކޮމެންޓް,4ރިއެކްޝަންސް\nއޮކްސިޖަން ބޭނުންވާ ހިސާބަށް ގޮސްފަތިބި ބަލި މީހުންނަށް އޭ.ޑީ.ކޭ އިން އެމްބިޔުލާންސް ފޮނުވައިދޭތަ؟ އަޑުއެހިން ކޮވިޑް ބަލި މީހުން އެޑްމިޓެއް ވެސް ނުކުރެއޭ އޭ.ޑީ.ކޭ އަކު؟ މިކަން ތެދުތޯ ބަލާލަ ބަލަ!\nއަމިއްލަ ކުލިނިކު ތަކަށްވެސް ދެވެން އޮއްވަ ކީއްވެބާ ހަމަ އެކަނި އެޗް ޕީ އޭ އަށް ބަރޯސާވެ އެތަނުން އެމްބިއުލަންސް ހޯދަން އެމީހުން މަޑުކުރީ. އޭޑީކޭ އިންވެސް އެބުނީ ކޮވިޑްގެ ކޭސްތަކަށްވެސް އެމީހުން އެމްބިއުލަންސް ފޯރުކޮށްދެމޭ. ވ ހިތާމަ އެމްބިއލަންސާ ގުޅަގުޅާ ތިއްބަ އެކުއްޖާގެ ފުރާނަ ދިޔަކަން. އެއްގޮތަކުން ނުވިއްޔާ އަނެއްގޮތަކުންވެސް އެކަހަލަ ކޭސްތަކުގަ ސިއްހީ ޚިދުމަތް ދޭތާކަށްގެންދަންވާނެ.\nތަންފުކެއް އަވަސް! މިކަމުންވެސް އިނގެނީ ހެލްތު މިނިސްޓަރު އިސްތިއުފާ ދޭން ޖެހިއްޖެކަން!\nމަސައްކަތް ކުރަންތިބޭ މީހުންގެ ފަރުވާކުޑަވުމުގެ ސަބަބުން ގެއްލުން ވުމާއި ހިތާމަވެރި ކަންކަން ހިނގަން މެދުވެރިވަނީ ކަންކަމުގައި އިސްކޮށްތިބޭ މީހުންގެ ފަރުވާކުޑަކަމާ ދޯހަޅިކަމުން. އެސްކޮށްތިބޭ މީހުން ފެއިލް ވުމުން. ފެއިލްވެފައި ތިބި ބަޔަކަށް ރަގަޅެއްވެސް ނުކުރެވޭނެ.\nމިހާރު ތިދައްކާ ވާހަކަތަކަށް އިތުބާރެއް ނުކުރެވޭ! ފްލޯޓިންގ ހޮސްޕިޓަލާއި، ވެކްސިނާއި، ވެންޓިލޭޓަތަކާެި ޓެސްޓްކުރެވޭނެ ނިޒާމުގެ ފުރިހަމަކަމުން ރައްޔިތުން އުފަލުން ފޮޅެނީ\nވާނެހާ އެއްޗެއްވީމަތަ ތަންތަން ހަދަން އިނގެނީ. ހާދަ ހާލެއްގައޭ ބަލިވެގެން އުޅެންޖެހުނީ. ފޯނެއް ނަގަނީ އެއްނޫން. ދައްކަންދާނެ ހޮސްޕިޓަލެއް ހުންނަނީ އެއްނޫން.\nޚިދުމަތްތައް ހަމަޖެހިފަ ނެތިގެންތަ އެމްބިއުލާންސް ލަސްވަނީ! ކިތަންމެ މޮޅައްގަވާއިދު ތަކެއްހެދިޔަސް އެއައް އަމަލުނުކުރަންޏާ އެއީކީއްކުރާ އެއްޗެއް!\nކޮންމެ ބައްޔެއްގެ މީހުންނަށްވެސް 24 ގަޑިއިރު އޯޕީޑީގެ ޚިދުމަތް ލިބެން ޖެހޭނެ. ފަންވަރު ވަގުތެއްގައި ބޮލަށް ތަދުވާތީ ނުނިދިގެން ހޮސްޕިޓަލަށް ދިޔައިމާ ތަދު ކަނޑުވަން އިންޖެކްޝަނެއް ޖަހާފަ ފޮނުވުމަކުން ނުފުދޭނެ. ފަހަރުގައި އެއީ ސްޓްރޯކެއްގެ ޢަލާމާތަކަށްވެސް ވެދާނެ.\nވަރަށް ބޮޑު ތެދެއް ތި ބުނީ. ރާއްޖޭގައި ގިނަ ޑޮކްޓަރުންނަކީ (ހުރިހާ ޑޮކްޓަރުންނެއް ނޫން) ޕޭޝަންޓުންގެ މައްސަލަތައް އެ ބަލަން ޖެހޭ ސީރިއަސްމިނުގައި ނުބަލައި މާ ބޮޑު ކަމަކަށް ނުބަލައި ޑައުން ޕްލޭ ކޮށްލާފައި ޕެނަޑޯލް ނުވަތަ އެހެން ޖެނެރިކް އޯވަރ-ދަ-ކައުންޓަރ ބޭސް ކާޑަކަށް ބޭސް ސިޓީ ޕްރިސްކްރިޕްޝަން ލިޔެލާފައި ޕޭޝަންޓު ގެއަށް ފޮނުވާލާ ބައެއް. ދެން ރާއްޖޭން ބޭރަށް ހާލު ބޮޑުވެގެން ދިޔައިމާ ގިނަފަހަރު އޮންނަނީ ވާނެ އެއްޗެއް ވެފައި. ހިތާމަ ހުރި ކަމެއް މީ.\nއެތައްބަޔަކު ފަނާވެދިޔަފަހުން އަދިވެސް މިކިޔަނީ ހަމަޖައްސަނީއޭ. ދެންބުނާނެ އަންނަ ހަފުތާގައި ނޫނީ މާދަމައޭ، ދެން އެ މާދަމައަކާ ހަފުތާއެއް ނައިސްގެން އުޅެންޖެހޭނީ. ނިކަން ކަމެއްކޮށްފަ ދައްކަބަލަ. ވެރިން އުޅޭހެން ރައްޔިތުންވެސް އުޅެނީ، ފަރުދީ ޒިންމާވެސް އަދާކުރާނެއޭ އެންމެންވެސް!\n177 މީހުން ކޮވިޑްގައި ނިޔާވި ފަހުން މިއޮތް ހަމަޖައްސަނީ އެންމެ ފުރަތަމަވެސް ކުރަންޖެހޭ ކަންތައް މީހުންގުމުގެ ނުކުޅެދުންތެރިކަނ ނޫން ކޮންކަމެއް ، ޑރންނާ ގުޅޭ ހޮޓްލައިންއަކާ ސަރުކާރުގެ ހުރިހާ ކާރުތަކާ ވެހިކަލްތަކެއް ކޮވިޑްގައި ބޭނުންކުރަން ނިންމާފަ އޮތްނަމަ ، ޓްރާންސްޕޯޓަށް ދަތިވީސްތޯ މާރުކޭޓުގަ ކުނިމަސް ވިއްކާތޯ ނުބެލޭ ބަޔަކަށް ކޮވިޑް މެނޭޖް ކުރެވިދާނެ ކަމަކަށް ބުއްދި ޤަބޫލެއް ނުކުރޭ،ސިފައިންނަށް މެނޭޖްކުރަން ހަވާލުކުރިނަމަވެސް މިއަށްވުރެ އޯކޭވީސް


Bodethi baaruthan dhe vana burah dhathuru koffi | Mihaaru\n28 ނޮވެމްބަރ 2018 - 09:00 8 comments\nމި ހަފްތާގެ މެޗުތަކަށް އައިއިރު ދެ ވަނަ ބުރުގެ ފުރުސަތު ލިބިފައި އޮތީ ހަމައެކަނި ބާސެލޯނާ އަށެވެ. ރޭގެ މެޗުތަކަށް ފަހު މެންޗެސްޓާ ޔުނައިޓެޑް، ޔުވެންޓަސް، ބަޔާން މިއުނިކް، މެންޗެސްޓާ ސިޓީ، ރެއާލް މެޑްރިޑް، ރޯމާ އަދި އަޔަކްސް ވަނީ ބާކީ އެއް މެޗު އޮއްވައި ދެ ވަނަ ބުރުގެ ޖާގަ ޔަގީންކޮށްފަ އެވެ.\nޔުނައިޓެޑް މޮޅުވީ އަމިއްލަ ދަނޑުގައި ފަހު ވަގުތު ބެލްޖިއަމްގެ މިޑްފީލްޑަރު މަރުއާން ފެލައީނީ ޖެހި ގޯލުން 1-0 އިންނެވެ. ޔުނައިޓެޑަށް މެޗުގެ ތެރޭގައި ލަނޑު ޖަހާނެ ގިނަ ފުރުސަތުތައް ލިބިގެންދިޔަ ނަމަވެސް ބޭނުން ހިފޭ ގޮތެއް ނުވި އެވެ. ފެލައިނީ ލަނޑު ޖެހީ ރޮމެލޫ ލުކާކޫ ދިން ބޯޅައަކުންނެވެ.\nފަހު ވަގުތު ފެލައިނީ ލަނޑު ޖެހުމުން ޔުނައިޓެޑްގެ ކޯޗު ހޯސޭ މޮރީނިއޯ ވަނީ ވަރަށް ބޮޑަށް އުފާފާޅުކޮށްފަ އެވެ. މެޗަށް ފަހު މޮރީނިއޯ ބުނީ ޔޫރަޕްގެ މުބާރާތްތަކުގައި އޭނާ އިރުޝާދުދިން ޓީމުތައް މިދިޔަ 14 އަހަރު ވެސް ގްރޫޕް ސްޓޭޖު ފަހަނައަޅައި ދިޔަ ކަމަށާއި ޗެމްޕިއަންސް ލީގު ނުކުޅެދިޔަ ދެ ފަހަރު އޭނާ ކޯޗުކޮށްދިން ޓީމު ޔޫރޮޕާ ލީގު ހޯދި ކަމަށެވެ.\nމި ފަހަރުގެ މުބާރާތުގެ ފޭވަރިޓެއްގެ ގޮތުގައި ބެލެވިފައިވާ ޔުވެންޓަސް ވަނީ އަމިއްލަ ދަނޑުގައި 1-0 އިން ސްޕެއިނުގެ ވެލެންސިއާ ބަލިކޮށްފަ އެވެ. މި މެޗުގައި ޔުވެންޓަސްގެ ހަމައެކަނި ލަނޑު ޖެހީ ކްރޮއޭޝިއާގެ ފޯވާޑް މާރިއޯ މަންޒުކިޗް އެވެ. ޔުވެންޓަސް އިން މި މެޗުން މޮޅުވުމުން އެ ޓީމުގެ ތަރި ކްރިސްޓިއާނޯ ރޮނާލްޑޯ ވަނީ މި މުބާރާތުގައި 100 މޮޅު ހަމަކޮށްފަ އެވެ. ރޮނާލްޑޯ ވަނީ ޔުނައިޓެޑާއި ރެއާލަށް ވެސް މި މުބާރާތުގައި ކާމިޔާބު ހޯދައިދީފަ އެވެ.\nއިންގްލެންޑްގެ ޗެމްޕިއަން މެންޗެސްޓާ ސިޓީ ރޭ ކުޅުނު މެޗުން ވަނީ ފްރާންސްގެ ލިޔޯނާ 2-2 އިން އެއްވަރުވެފަ އެވެ. މެކްސްވެލް ކޯނެޓް ދެ ފަހަރެއްގެ މަތިން ލިޔޯނަށް ލީޑުނަގައިދިން ނަމަވެސް ސިޓީން ވަނީ ދެ ފަހަރު ވެސް ނަތީޖާ ހަމަހަމަކޮށްފަ އެވެ. ސިޓީގެ ލަނޑުތައް ޖެހީ އައިމެރިކް ލަޕޯޓް އާއި ސާޖިއޯ އަގުއޭރޯ އެވެ.\nސިޓީ ވަނީ އަމިއްލަ ދަނޑުގައި ކުޅުނު މެޗުން ލިޔޯން އަތުން ބަލިވެފަ އެވެ. ރޭގެ މެޗަށް ފަހު ސިޓީގެ ކޯޗު ޕެޕް ގާޑިއޯލާ ވަނީ ލިޔޯނުން ދެއްކި މޮޅު ކުޅުމަށް ތައުރީފްކޮށްފަ އެވެ.\nއެންމެ ފަހުން ތިން ފަހަރުގެ ޗެމްޕިއަން ރެއާލް ކުޅުނު މެޗުން ވަނީ ރޯމާ އަތުން 2-0 އިން މޮޅުވެފަ އެވެ. ރެއާލުގެ ލަނޑުތައް ޖަހައިދިނީ ލޫކަސް ވަޒްކޭޒާއި ކަރިމް ބެންޒެމާ އެވެ. ލީގުގައި ނެރެމުން އަންނަ ދަށް ނަތީޖާތަކުގެ ސަބަބުން ބަޔާނަށް ފާޑުކިޔުން އަމާޒުވެފައިވީ ނަމަވެސް ރޭ އެ ޓީމު ވަނީ ޕޯޗުގަލްގެ ބެންފީކާ އަތުން 5-1 އިން މޮޅުވެފަ އެވެ. ނެދަލެންޑްސްގެ އަޔަކްސް ކުޅުނު މެޗުން ވަނީ ގްރީސްގެ އޭއީކޭ އެތަންސް އަތުން 2-0 އިން މޮޅުވެފަ އެވެ.\nއިތުރު ލިޔުންތައް މެންޗެސްޓާ ޔުނައިޓެޑް މެންޗެސްޓާ ސިޓީ ރިއަލް މެޑްރިޑް ޗެމްޕިއަންސް ލީގު ބަޔާން މިއުނިކް ޔުވެންޓަސް


Mayyithaa vanee dharaneegai bandhevifai\nމައްޔިތާ ވާނީ ދަރަނީގައި ބަނދެވިފައި\nމީސްތަކުންގެ މެދުގައި ބޮޑުކަމަކަށްނުވެ ޢާއްމުވެފައިވާ އެއްކަމަކީ އެކަކުއަނެކަކުގެ އަތުން ދަރަނިނެގުމެވެ. ދިރިއުޅުމުގެ އެކިކަންކަން ފުއްދުމަށާއި ވިޔަފާރިތައް ކުރުމަށެވެ. ދަރަނި ނެގުމަކީ އެހާ ޢާއްމުކަމެއްކަމުގައިވާއިރު، ދަރަންޏަކީ ކިހާ ނުރައްކާތެރި އެއްޗެއްކަމެއް ގިނަ މީހުން ނުދަނެއެވެ. ދަރަނި ނެގުމަށްފަހު ދަރަނި ނުދެއްކުމާއި، ދަރަނި ނަގާ ހަދާއިރު ފަރުވާކުޑަކުރުމާއި، އެ ދަރަނީގެ މަތިން ހަނދާން ނައްތާލުމަކީ މުޖުތަމަޢު ތެރޭގައި ޢާއްމުވެފައިވާ ކަމެކެވެ.\nލޮބުވެތި އަޚުންނާއި އުޚްތުންނޭވެ! ދަރަންޏަކީ ނުރައްކާތެރި، ބިރުހުރި އެއްޗެކެވެ.\nވިސްނަވާލައްވާށެވެ! އަބޫ ޤަތާދާ رَضِيَ اللهُ عَنْه ގެ ކިބައިން ރިވާވެފައިވެއެވެ. ﷲގެ މަގުގައި ޖިހާދުކުރުމާއި ﷲއަށް އީމާންވުމަކީ އެންމެ ހެޔޮ ޢަމަލުތައްކަމުގައި ރަސޫލުﷲ صَلَّى اللهُ عَلَيْهِ وَسَلَّمَ ބަޔާންކޮށްދެއްވިއެވެ. އެހިނދު، މީހަކު ދެންނެވިއެވެ. "އޭ ﷲގެ ރަސޫލާއެވެ! ﷲގެ މަގުގައި ހަނގުރާމަކޮށް ތިމަން ޤަތުލުވެއްޖެނަމަ، ތިމަންގެ ހުރިހާ ފާފައެއް ފުއްސަވާނެތޯއެވެ؟" އެކަލޭގެފާނު ޙަދީޘްކުރެއްވިއެވެ. "އާއެކެވެ! ކެތްތެރިކަމާއެކު ސަވާބަށް އެދޭޙާލު، ހަނގުރާމައިގައި ފުރަގަސްނުދީ ކުރިމަތިލައިގެން ހުރެ ﷲގެ މަގުގައި ޤަތުލުވެއްޖެނަމައެވެ." ދެން ރަސޫލުﷲ صَلَّى اللهُ عَلَيْهِ وَسَلَّمَ އަލުން ސުވާލު ތަކުރާރުކޮށްދިނުމަށް ސުވާލުކުރި މީހާގެ ކިބައިން އެދިވަޑައިގަތެވެ. އެމީހާ ސުވާލު ތަކުރާރުކުރެއްވުމުން ޙަދީޘްކުރެއްވިއެވެ. "އާއެކެވެ! ކެތްތެރިކަމާއެކު ސަވާބަށް އެދޭޙާލު، ހަނގުރާމައިގައި ފުރަގަސްނުދީ ކުރިމަތިލައިގެން ހުރެއްޖެނަމައެވެ. ދަރަނި ފިޔަވައެވެ! ފަހެ، ޖިބްރީލް ޢަލައިހިއްސަލާމް އެކަމުގެ ޚަބަރު ދެންމެ ތިމަންކަލޭގެފާނަށް ދެއްވައިފިއެވެ." މި ޙަދީޘުން އެނގޭގޮތުގައި، ޝަހީދުވާމީހާގެވެސް ދަރަނީގެ ފާފަ ނުފުއްސެވެއެވެ. އަދި ޝަހީދުވާމީހާގެ ހުރިހާ ފާފައެއް ފުއްސެވޭއިރުވެސް ޚާއްޞަކޮށް ދަރަނީގެ ފާފަ ނުފުއްސެވޭނެކަމުގެ ވާހަކަ ބަޔާންކޮށްދެއްވުމަށް ޖިބްރީލް ޢަލައިހިއްސަލާމް ވަޑައިގެންނެވުމުންވެސް ދަރަނީގެ ނުރައްކާތެރިކަން ހާމަވެއެވެ.\nހަމަމިފަދައިން، ދަރަންޏަކީ މީހާ ސުވަރުގެއަށް ވަނުމަށް ހުރަސްއަޅާ އެއްޗެކެވެ. ރަސޫލުﷲ صَلَّى اللهُ عَلَيْهِ وَسَلَّمَ ޙަދީޘްކުރެއްވިއެވެ. "ތިމަންކަލޭގެފާނުގެ ނަފްސު އެފަރާތެއްގެ އަތްޕުޅުގައިވާ ފަރާތް ގަންދެއްވައި ޙަދީޘްކުރައްވަމެވެ! ﷲގެ މަގުގައި މީހަކު ޤަތުލުވެ، ދެން އަލުން ދިރި، ދެން ޤަތުލުވެ، ދެން އަލުން ދިރި، ދެން ޤަތުލުވިނަމަވެސް އެމީހާގެ މައްޗަށްވާ ދަރަންޏެއް އޮވެއްޖެނަމަ، އެ ދަރަންޏެއް އަދާކޮށްފުމަށް ދާންދެން އެމީހަކު ސުވަރުގެ ނުވަންނަ ހުށްޓެވެ." އެހެން ޙަދީޘެއްގައި އައިސްފައިވެއެވެ. "އެމީހަކު މަރުވާއިރު ތިން ކަމަކުން ދުރުވެއްޖެމީހާ ސުވަރުގެ ވަދެއްޖެއެވެ. އެއީ؛ ކިބުރުވެރިކަމާއި، ޣަނީމާ މުދަލުން ވައްކަންކުރުމާއި، ދަރަނިންނެވެ."\nދަރަނީގެ ނުރައްކާތެރިކަން ދޭހަކޮށްދޭ އަނެއްކަމަކީ؛ ދަރަންޏެއް އޮތްމީހާގެ މައްޗަށް ރަސޫލުﷲ صَلَّى اللهُ عَلَيْهِ وَسَلَّمَ ކަށުނަމާދުކުރެއްވުމަށް އިންކާރުކުރެއްވުމެވެ. ޖާބިރު رَضِيَ اللهُ عَنْه ވިދާޅުވިއެވެ. ތިމަންމެންގެ ތެރެއިން މީހަކު ނިޔާވަގެން، ތިމަންމެން އެމީހަކު ހިނަވައި، މީރުވަސްދުށްވައި، ކަފުންކޮށް ނިންމުމަށްފަހު، ރަސޫލުﷲ صَلَّى اللهُ عَلَيْهِ وَسَلَّمَ ގެ އަރިހަށް ގެންނެވުމަށްފަހު، ކަށުނަމާދުކޮށްދެއްވުމަށް އެދުނީމެވެ. އެހިނދު، ކަށުނަމާދުކުރެއްވުމަށް ހިސާބަކަށް ހިންގެވުމަށްފަހު ހަދީޘްކުރެއްވިއެވެ. "އޭނާގެ ދަރަންޏެއް ވޭ ހެއްޔެވެ؟" ތިމަންމެން ދެންނެވީމެވެ. "ދެ ދީނާރުގެ ދަރަންޏެއްވެއެވެ." އެހިނދު، ރަސޫލުﷲ صَلَّى اللهُ عَلَيْهِ وَسَلَّمَ ކަށުނަމާދު ނުކުރައްވާ އެނބުރިވަޑައިގެންނެވިއެވެ. ދެން، އެ މައްޔިތާގެ މަތިން ދެ ދީނާރު ދެއްކުމަށް އަބޫ ޤަތާދާ ޙަވާލުވެވަޑައިގަތުމަށްފަހު، ރަސޫލުﷲ صَلَّى اللهُ عَلَيْهِ وَسَلَّمَ ގެ އަރިހަށް އަބޫ ޤަތާދާ ވަޑައިގެން ދެންނެވިއެވެ. "އެ ދެ ދީނާރު ދެއްކުން އޮތީ އަޅުގަނޑުގެ މައްޗަށެވެ!" އެކަލޭގެފާނު ޙަދީޘްކުރެއްވިއެވެ. "ދަރަނީގެ ޙައްޤު ކެނޑުމަށް ޙަވާލުވެ، އެ ދެ ދީނާރުން މައްޔިތާ ބަރީއަ ކުރާނަންތޯއެވެ؟" އެހިނދު، އަބޫ ޤަތާދާ އާދޭހޭ ދެންނެވުމުން، އެ މައްޔިތާގެ މައްޗަށް އެކަލޭގެފާނު ކަށުނަމާދުކުރެއްވިއެވެ. ޖެހިގެންއައިދުވަހު ރަސޫލުﷲ صَلَّى اللهُ عَلَيْهِ وَسَلَّمَ ގެ އަރިހަށް އަބޫ ޤަތާދާ ވަޑައިގެންނެވުމުން ޙަދީޘްކުރެއްވިއެވެ. "ދެ ދީނާރަށް ކަންތައް ކުރެއްވީ ކިހިނެއް ހެއްޔެވެ؟" އެހިނދު، އެ ދެ ދީނާރު އަދާކޮށްދީފިކަމުގެ ވާހަކަ އަބޫ ޤަތާދާ ދެންނެވިއެވެ. އެހިނދު، ޙަދީޘްކުރެއްވިއެވެ. "އެ މައްޔިތާގެ ހަންގަނޑަށް ފިނިކަމެއް އެލިބުނީ އަދިއެވެ." سُبْحَانَ الله! އެކަލޭގެފާނުގެ ޞަޙާބީއެއްގެ މައްޗަށް ކަށުނަމާދުކުރެއްވުމުން އެއްކިބާވެވަޑައިގެންނެވީ ދަރަންޏެއް އޮތުމުގެ ސަބަބުންނެވެ. ދެ ދީނާރަކީ ކުޑަ މިންވަރެކެވެ. އަދި އަބޫހުރައިރާ رَضِيَ اللهُ عَنْه ގެ ކިބައިން ރިވާވެފައިވެއެވެ. މައްޔިތެއްގެ މައްޗަށް ދަރަންޏެއް އޮވެއްޖެނަމަ އެކަލޭގެފާނު ޙަދީޘްކުރައްވައެވެ. "ތިޔަބައިމީހުން ތިޔަބައިމީހުންގެ އެކުވެރިޔާގެ މައްޗަށް ކަށުނަމާދުކުރާށެވެ!"\nމައްޔިތާ ވާނީ ދަރަނީގައި ބަނދެވިފައިކަން ބަޔާންކުރައްވައި ޙަދީޘްކުރައްވާފައެވެ. "ހަމަކަށަވަރުން ތިޔަބައިމީހުންގެ އެކުވެރިޔާ ވަނީ އޭނާގެ ދަރަނީގައި ބަނދެވިގެންނެވެ." އެހެން ޙަދީޘެއްގައިވެއެވެ. "އެމީހާގެ ކިބައިން ދަރަނި އަދާކޮށްފުމަށްދާންދެން މުއުމިނާގެ ނަފްސުވާނީ ދަރަނީގައި ބަނދެވިގެންނެވެ."\nދަރަންޏާބެހޭގޮތުން ޢުމަރު رَضِيَ اللهُ عَنْه ވިދާޅުވިއެވެ. "ތިޔަބައިމީހުން ދަރަންޏާމެދު ޚަބަރުދާރުވާށެވެ! ފަހެ، ހަމަކަށަވަރުން ދަރަނީގެ ކުރީކޮޅުގައި ވާނީ ހިތްދަތިކަމެވެ. އޭގެ ނިމުމުގައި ވާނީ ހަނގުރާމައެކެވެ."\nއަދި އިބްނު ޢުމަރު رَضِيَ اللهُ عَنْهُمَا ނަޞޭޙަތް ދެއްވަމުން ވިދާޅުވިއެވެ. "އޭ ޙުމްރާނެވެ! ތިބާ ﷲއަށް ތަޤްވާވެރިވާށެވެ! އަދި ތިބާގެ މައްޗަށް ދަރަންޏެއްވަނިކޮށް ތިބާ މަރުވިޔަ ނުދޭށެވެ! ފަހެ، އެއީ ދީނާރެއް ދިރުހަމެއް ނުވާ ދުވަހަކުން ތިބާގެ ހެޔޮކަންކަން އަތުލައިގަންނާނެ އެއްޗެކެވެ."\nދަރަންޏަކީ މިފަދަ ނުރައްކާތެރި އެއްޗަކަށްވާތީ، ދަރަނި ނެގުމުގައި ސަމާލުވުމަށް އިސްލާމްދީނުގައި އަންގަވާފައިވެއެވެ. ދަރަނި ދޭނަމަ، ދަރަނި ލިޔުމަށާއި، ހެކިވެރިން ހެކިކޮށް ދަރަނި ދިނުމަށް ބާރުއަޅުއްވާފައިވެއެވެ. ދަރަނިދޭއިރުވެސް ކޮންމެވެސް އެއްޗެއް ރަހުނުކުރުމަށް ބާރުއަޅުއްވާފައިވެއެވެ. ކޮންމެހެން ނަގަންޖެހިއްޖެ ޙާލަތެއްގައި ނޫނީ ދަރަނި ނުނެގުމަށާއި، ދަރަނި ނަގާނަމަ ދަރަނި ދެއްކުމުގެ ނިޔަތާއި ޢަޒުމާއެކު ދަރަނިނެގުމަށް އަންގަވާފައިވެއެވެ. އަދި ދަރަންޏެއް އޮވެއްޖެނަމަ، ލިޔެ ވަޞިއްޔަތްކޮށްފައި ބޭއްވުމަށްވެސް ބާރުއަޅުއްވާފައިވެއެވެ.\nލޮބުވެތި އަޚުންނާއި އުޚުތުންނޭވެ! މަރަކީ ދާދި ގާތުގައިވާ އެއްޗެކެވެ. ފަރުވާކުޑަކޮށްލެވޭ ކުޑަކުޑަ ދަރަންޏަކީވެސް އެހާމެ ބިރުހުރި، ކަށްވަޅުގައްޔާއި ޤިޔާމަތްދުވަހުވެސް އެކަމުގެ މުޞީބާތްތައް ޖެހޭނެ އެއްޗެކެވެ. މީސްތަކުންގެ ޙައްޤުތަކަކީ އެކަމުގެ ބަދަލު ދޭންޖެހޭނެ އެއްޗެކެވެ. ތިބާ ދުނިޔެމަތީގައި އެ ޙައްޤު ނުދީފިނަމަ، ތިބާގެ އަތުގައި މުދަލެއް ނުވާ ޤިޔާމަތްދުވަހުން ތިބާގެ ހެޔޮކަންކަމުން އޭގެ ބަދަލު ދޭންޖެހޭނެއެވެ. ދޭނެ ހެޔޮކަމެއް ނެތްނަމަ، ދަރަނި ދިން މީހާގެ ފާފަތަކުން ބައެއް ތިބާ އުފުލަންޖެހޭނެއެވެ. ދަރަނި އަދާކުރުމަށް މަސައްކަތްކުރާމީހަކަށް ﷲ އެ މަގު ދައްކަވާނެތެވެ! މާތް ﷲއަށް ބިރުވެތިވެ، ދަރަންޏެއް އޮވެއްޖެނަމަ، އެ ދަރަނި އަދާކުރުމަށް އަވަސްވެލައްވާށެވެ!


February Mahu Mira In 1.43 Billion Rufiya Balaigenfi - Vaguthu\nފެބުރުއަރީ މަހު މީރާއިިިިިިން 1.43ބިލިއަން ރުފިޔާ ބަލައިގެންފި\nނިމިދިޔަ ފެބުރުއަރީ މަހު 1.43 ބިލިއަން ރުފިޔާ ބަލައިގެންވާ ކަމަށް މޯލްޑިވްސް އިންލެންޑް ރެވެނިއު އޮތޯރިތީ (މީރާ) އިން ބުނެފިއެވެ.\nމި އަދަދަކީ ވޭތުވެދިޔަ އަހަރުގެ މިމުއްދަތުގައި ލިބުނު އާމަދަނީއަށް ވުރެ %12.3 އިތުރު އަދަދެއްކަމަށް މީރާ އިން ބުނެއެވެ. އަދި މިއީ މިއަހަރުގެ މި މުއްދަތުގެ ތެރޭގައި ލިބޭނެކަމަށް އަންދާޒާކުރި އަދަދަށްވުރެ %2.2 އިތުރު އަދަދެެއްކަމަށް މީރާ އިން ބުނެއެވެ.\nމިރާއިން މަޢުލޫމާތު ދޭ ގޮތުގައި މި އަހަރުގެ ފެބުރުއަރީގައި ލިބޭނެ ކަމަށް އަންދާޒާކުރި އަދަދަށްވުރެ އަދި ކުރީ އަހަރުގެ ފެބުރުއަރީގައި ލިބުނު އާމްދަނީ އާ އަޅާ ބަލާއިރު އާމްދަނީ އިތުރުވުމުގެ މައިގަނޑު ސަބަބުތަކުގެ ތެރޭގައި ބީ.ޕީ.ޓީގެ ދެވަނަ އިންޓަރިމް ޕޭމަންޓް ދެއްކުމުގެ ސުންގަޑި ބަންދު ދުވަހަކާ ދިމާވުމުން ފެބުރުއަރީ މަހަށް ސުންގަޑި ދިމާވުމުގެ ސަބަބުން މި މަހުގައި ލިބިފައިވާ ފައިސާ އިތުރުވުން ހި،މެނޭ ކަމަށެވެ.\nއަދި ފެބުރުއަރީ 2019 އާ އަޅާ ބަލާއިރު ފެބުރުއަރީ 2020 ގައި ވެލާނާ އިންޓަރނޭޝަނަލް އެއަރޕޯޓުން މީހުން ފުރާފައިވާ މިންވަރު އިތުރުވުމުގެ ސަބަބުން އެއަރޕޯޓު ޑިވެލޮޕްމެންޓް ފީ އަދި އެއަރޕޯޓް ސަރވިސްޗާޖުގެ ގޮތުގައި ލިބިފައިވާ ފައިސާ އިތުރުވިކަމަށް މީރާ އިން ބުނެއެވެ.\nއަދި މި އަހަރު ފެބްރުއަރީ މަހު ލީސް ޕީރިއަޑް އެކްސްޓެންޝަން ފީގެ ގޮތުގައި ލިބިފައިވާ ފައިސާ އަކީ 'ވަންސް އޮފް ޕޭމަންޓެއް' އެއް ކަމުަގއިވުމުން ކަަމަށްވެސް މީރާ އިމް ބުންޏެވެ.\nމި އަހަރު ފެބްރުއަރީ މަހުގައި މީރާއަށް ބަލައިގަތް އާމްދަނީގެ އެންމެ ބޮޑުބައެއް ހިއްސާކުރީ ޖީއެސްޓީ އެެވެ. އެއީ %43.7 ނުވަތަ 623.73 މިލިއަން ރުފިޔާއެވެ. ދެން އެންމެ ބޮޑު އާމްދަނީއެއް ލިބިފައިވަނީ ބީޕީޓީ އިންނެވެ. އެއީ %2.9 ނުވަތަ 412.54 މިލިއަން ރުފިޔާއެވެ.\nމީގެ އިތުރުން ފްރީން ޓެކުހުގެ ގޮތުގައި 77.02 މިލިއަން ރުފިޔާ (%5.4)، ލީސް ޕީރިއަޑް އެކްސްޓެންޝަން ފީގެ ގޮތުގައި 76.8 މިލިއަން ރުފިޔާ (%5.4)، އެއަރޕޯޓް ޑިވެލޮޕްމެންޓް ފީގެ ގޮތުގައި 72.53 މިލިއަން ރުފިޔާ (%5.1) އަދި އެހެނިހެން ޓެކުހާއި ފީގެ ގޮތުގައި ލިބިފައިވާ 168.86 މިލިއަން ރުފިޔާ (%11.6) ހިމެނެއެވެ.\nމި އަހަރު ފެބްރުއަރީ ބަލައިގެންފައިވާ އާމްދަނީގެ ތެރޭގައި 57.2 މިލިއަން އެމެރިކާ ޑޮލަރު ހިމެނެއެވެ.\nމިދިޔަ މަހު މީރާއިން 1.33 ބިލިއަން ރުފިޔާ ބަލައިގަތް\nމި އަހަރުގެ ރޯދަ މަހު މީރާ ހުޅުވިފައި ހުންނާނެ ގަޑި އާންމުކޮށްފި\nމިދިޔަ މަހު މީރާ އަށް 994 މިލިއަން ރުފިޔާ


ވޯޓު ދިނުމަށް ނުފޫޒު ފޯރުވައި ބިރު ދެއްކުމަކީ ފަސާދަވެރިކަމަށް ކޮށޭމަގެއްކަން ޔަޤީން | Landhooinfo\nވޯޓު ދިނުމަށް ނުފޫޒު ފޯރުވައި ބިރު ދެއްކުމަކީ ފަސާދަވެރިކަމަށް ކޮށޭމަގެއްކަން ޔަޤީން\nޔޫސުފު ޢަބުދުއްރަހީމް 1 އަހަރު ކުރިން\t2 ޚިޔާލު\nވަކި ޕާޓީއަކަށް ވަކިމީހަކަށް ވޯޓްލައި ތާއީދު ކުރުމަކީ އެމީހެއްގެ އަމިއްލަ ކަމެކެވެ. އެ މީހަކު ބޭނުން ޕާޓީއަކަށް، އެ މީހަކު ބޭނުން މީހަކަށް ވޯޓު ދޭންވީ އެވެ. އެއީ އެ މީހެއްގެ އަމިއްލަ މިނިވަންކަމެކެވެ.\nރާއްޖޭގައި ސިޔާސީ ޕާޓީތައް އުފެދިގެން އައިއިރު ކުރިމަތިވި އެންމެ ބޮޑު މައްސަލަ އަދިވެސް މިވަނީ ހައްލުނުވެއެވެ. އެއީ ވަކި ބަޔަކު ބޭނުންވާ ޕާޓީއަކަށް ނުވަނުމުގެ ސަބަބުން ދިމާވި މައްސަލަތަކެވެ. ރައްޓެހިންގެ ތެރޭގަ އެވެ. އެއްބަނޑު އެއްބަފާ މީހުންގެ ތެރޭގަ އެވެ. އާއިލާތަކުގެ ތެރޭގަ އެވެ. ޕާޓީތައް ތައާރަފުވީ ފަހުން، ގުޅުންތަކެއް ކެނޑިގެން ދިޔަކަން އެއީ ޔަގީން ކަމެކެވެ. އެހެން ނަމަވެސް، އެ ގުޅުންތައް ކެނޑިގެން ދިއުންއޭ ޕާޓީތަކުގެ މައްސަލައެއް ނޫނެވެ. އެހެން ކަމަށް ވަންޏާ، އަމިއްލަ އަމިއްލަ އަށް ގުޅުންތައް ކަނޑާލުމުގެ އޮތީ ކޮން މަގުސަދެއް ބާ އެވެ؟\nމިއީ ލޯކަލް ކައުންސިލް އިންތިހާބުގެ ދުވަސްވަރުކަމުން ،މިހާރު އަނެއްކާ ވެސް މި މައްސަލަތައް މިވަނީ ފެންމަތިވެފަ އެވެ. މުޅި ހުރިހާ ރަށްރަށުގައި ވެސް މި މައްސަލަ އެބައޮތެވެ. ފޭސްބުކުންނާއި ޓްވިޓަރ ފަދަ މީޑިޔާގެ ވަސީލަތްތައް ބޭނުންކޮށްގެން ވަކި މީހަކަށް ވޯޓް ނުދީފިނަމަ ރަހިމުގެ ގުޅުން ކަނޑާނެ ކަމުގެ އިންޒާރު ދަނީ ދެމުންނެވެ. އެކުވެރިކަމުގެ ގުޅުން ކުރިއަށްގެންދާނެތޯ ކަނޑައަޅަނީ މިވޯޓެއްގެ ނަތީޖާއަށްފަހުގައި ކަމަށްވެސް ބުނާމީހުން މަދެއް ނޫނެވެ.މިހާހިސާބަށް އައިއިރު އެތަށް ރައްޓެހިންނެއް ވަނީ ގުޅުން ކެނޑިފަ އެވެ. ރަހިމުގެ ގުޅުން ކެނޑިމީހުންނެއްވެސް މަދެއް ނޫނެވެ. އަދި މިއުޅެނީ ވޯޓް ނުލެވި ގެންނެވެ. މިއީ ހިތާމަ ހުރި ކަމެކެވެ.\nވޯޓަކީ އެ މީހެއްގެ އަމިއްލަ ހައްގެކެވެ. ހަގީގަތަކީ މިއީ ސިއްރު ވޯޓެއް ކަމަށް ވެފައި، އާއްމުކޮށް އާބަދީ ކުޑަރަށްރަށުގައި ކުރިމަތިލެވިފައި ހުންނާނީ އެއް އާއިލާއަކުން ކަމަށްވާތީވެ، ސީދާ ވޯޓް ދޭނީ ކޮން3މީހަކަށްތޯ އެހުމަކީ ވެސް ރަގަނޅު ކަމެއް ކަމަކަށް ނުދެކެމެވެ. އަދި ވަކި3ފަރާތަކަށް ވޯޓު ދިނުމަށް ނުފޫޒު ފޯރުވައި ބިރު ދެއްކުމަކީ ވެސް ފަސާދަވެރިކަމަށް ކޮށޭމަގެއްކަން ޔަޤީނެވެ.\nއެމްޑީޕީ ދެކެ ލޯބިވާ މީހުން އެމްޑީޕީ އަށް ތާއީދު ހޯދަން މަސައްކަތް ކުރާނެ އެވެ. އަނެއްކޮޅުން އެމްޑީޕީގެ ރޭވުންތައް ނާކާމިޔާބު ކޮށްލެވޭތޯ ޕީޕީއެމްޑީއޭ އިން މަސައްކަތް ކުރާނެ އެވެ. މިއީ، ސިޔާސީ ޕާޓީތައް ދުނިޔޭގެ ހުރިހާ ގައުމެއްގައި ވެސް ހަރަކާތްތެރިވާ ގޮތެވެ. ސިޔާސީ ފިކުރަކީ އެނބުރޭ ފިކުރެކެވެ. ކޮންމެވެސް ސަބަބަކާއި ހެދިއެވެ. މީހަކު ދެކެ ހިންހަމަ ނުޖެހިގެންނާއި ޒާތީ ހަސަދައެއް އަނެކުންނަށް ފިލުވާލުމުގެ ބެނުމުގައިއެވެ. ކުރިން ހިގާފައިވަ ކަންތައްތަކެއްގެ ބަދަލު ހިފާލުމަށެވެ.ވަކި ބަޔަކު ކުރިއަރާފާނެތީ އެކަމަށް ހަސަދަވެގެންނެވެ.\nވަކި މީހަކަށް ނުވަތަ ވަކި ޕާޓީއަކަށް މަރުދަންޖެހި ތިމާގެ އަމިއްލަ ދިރިއުޅުން ވެއްޔާ މޮޑެލައި، ރަހުމަތްތެރިން ނަގާލައި، އަނބިމީހާ ވަރިކޮށް، ދަރިންނާ ދިމާ އަށް ހަޅޭއްލަވައި ހަދާ ހިސާބަށް ހިނގައްޖެ ނަމަ، އެ މީހަކީ ސިޔާސީ ގޮތުން މޮޔަވެފައި ހުރި މީހެކެވެ. އެއްވެސް މީހަކަ އެ ހިސާބަށް އަމިއްލަ ނަފުސު ގެންގޮސްގެން ނުވާނެ އެވެ. ރަޙިމުގެ ގުޅުމަކީ އެމީހަކު ބެނުންއިރަކު ކެނޑޭނެ އެއްޗެއް ނޫނެވެ. މައިމީހާ ވަނީ މައިމީހާއަށެވެ. ދަރިންވަނީ ދަރިންނަށެވެ. މިގުޅުން ކެނޑިއްޔޭބުނެ ކިތޭމެވަރަކަށް ހަޅޭލަވައި ޒުވަބު ކުރިޔަސް އެގުޅުމެއް ނުކެނޑޭނެވެ. އަހަރެމެންގެ ތެރެއިން ގުޅުންތައް ކެނޑިގެން ދިއުމަކީ މައްސަލައެއް ނޫންތޯ އެވެ! ވިސްނަން ވެއްޖެ އެވެ. މާ ބޮޑަށް ވެސް ވިސްނަން ވެއްޖެ އެވެ. ސިޔާސީ ކަންތައްތަކާއި ވޯޓާއި ދިރިއުޅުމާއި ގުޅުންތަކަކީ ވަކި އެއްޗެކެވެ. މި ވިސްނުން އަހަރެމެން އެންމެން ވެސް ބަހައްޓަން އެބަޖެހެ އެވެ.\nigey dhw thikan vis thi faadah thiulheny\n11 މަސް 30 ދުވަސް ކުރިން\nLiyun varah ragalhu ekamu bas liyumuge baeh kuhthah faahaga kurevunu.Misaalakah\n” Gulhun thah kedigen dhiun ey”..”Kitheyme varakah” kahala…Bodah beleveny rashu meehun vaahaka dhakaa gothah liyevifa vany kamah…Miee Dhivehi bahah loabi kuraa meehegee haisiyyathun hissaa kolli vaahakaeh…Liyumuga bunaa vaahaka varah furihama..\n1 އަހަރު6ގަޑިއިރު ކުރިން


ޚަބަރު | Page4| MNPI – Ministry of National Planning & Infrastructure\nދ .ހުޅުދެލި ބަނދަރު އަޕްގްރޭޑް ކުރުމުގެ މަޝްރޫޢު ކުރިއަށް ގެންދިއުމަށް މޯލްޑިވްސް ޓްރާންސްޕޯޓް އެންޑް ކޮންޓްރެކްޓިންގ ކޮމްޕެނީ (އެމްޓީސީސީ)އާއި ހަވާލުކޮށްފި\nދ .ހުޅުދެލި ބަނދަރު އަޕްގްރޭޑް ކުރުމުގެ މަޝްރޫޢު ކުރިއަށް ގެންދިއުމަށް މޯލްޑިވްސް ޓްރާންސްޕޯޓް އެންޑް ކޮންޓްރެކްޓިންގ ކޮމްޕެނީ (އެމްޓީސީސީ)އާއި ހަވާލުކޮށްފި 12.10.2019\nއދ .މަންދޫ ބަނދަރު ހެދުމުގެ މަޝްރޫޢު ކުރިއަށް ގެންދިއުމަށް މޯލްޑިވްސް ޓްރާންސްޕޯޓް އެންޑް ކޮންޓްރެކްޓިންގ ކޮމްޕެނީ (އެމްޓީސީސީ)އާއި ހަވާލުކޮށްފި\nއދ .މަންދޫ ބަނދަރު ހެދުމުގެ މަޝްރޫޢު ކުރިއަށް ގެންދިއުމަށް މޯލްޑިވްސް ޓްރާންސްޕޯޓް އެންޑް ކޮންޓްރެކްޓިންގ ކޮމްޕެނީ (އެމްޓީސީސީ)އާއި ހަވާލުކޮށްފި 12.10.2019\nގއ. ގެމަނަފުށި އަދި ގދ. ރަތަފަންދޫ ގޮނޑުދޮށް ހިމާޔަތްކުރުމުގެ މަޝްރޫޢުގެ ޑިޒައިން އަދި އީ.އައި.އޭ ތައްޔާރުކުރުމަށް ޑިވެލޮޕްމަންޓް ކޮލެބޮރޭޓިވް ޕާރޓްނާޝިޕް ޕްރައިވެޓް ލިމިޓެޑާއި ހަވާލުކޮށްފި\nގއ. ގެމަނަފުށި އަދި ގދ. ރަތަފަންދޫ ގޮނޑުދޮށް ހިމާޔަތްކުރުމުގެ މަޝްރޫޢުގެ ޑިޒައިން އަދި އީ.އައި.އޭ ތައްޔާރުކުރުމަށް ޑިވެލޮޕްމަންޓް ކޮލެބޮރޭޓިވް ޕާރޓްނާޝިޕް ޕްރައިވެޓް ލިމިޓެޑާއި ހަވާލުކޮށްފި 12.09.2019\n34 ރަށެއްގެ ފެނާއި ނަރުދަމާ ނިޒާމް ޑިޒައިން ކުރުމާއި ޕްރޮޖެކްޓް މެނޭޖްމަންޓް ކޮންސަލްޓް ކުރުމަށް ޝާހު ޓެކްނިކަލް ކޮންސަލްޓަންޓްސް ޕްރައިވެޓް ލިމިޓެޑާއި ހަވާލުކޮށްފި\n34 ރަށެއްގެ ފެނާއި ނަރުދަމާ ނިޒާމް ޑިޒައިން ކުރުމާއި ޕްރޮޖެކްޓް މެނޭޖްމަންޓް ކޮންސަލްޓް ކުރުމަށް ޝާހު ޓެކްނިކަލް ކޮންސަލްޓަންޓްސް ޕްރައިވެޓް ލިމިޓެޑާއި ހަވާލުކޮށްފި 11.14.2019\nއދ. ހަންޏާމީދޫގައި ފެނުގެ ނިޒާމް ޤާއިމްކުރުމަށް މާލޭ ވޯޓަރ އެންޑް ސުވަރޭޖް ކޮމްޕެނީ ޕްރައިވެޓް ލިމިޓެޑާ ހަވާލުކޮށްފި\nއދ. ހަންޏާމީދޫގައި ފެނުގެ ނިޒާމް ޤާއިމްކުރުމަށް މާލޭ ވޯޓަރ އެންޑް ސުވަރޭޖް ކޮމްޕެނީ ޕްރައިވެޓް ލިމިޓެޑާ ހަވާލުކޮށްފިއެވެ.\nމިނިސްޓްރީ އޮފް ނޭޝަނަލް ޕްލޭނިންގ އެންޑް އިންފްރާސްޓްރަކްޗަރގައި ބޭއްވި ރަސްމިއްޔާތުގައި މި މަޝްރޫޢު ކުރިއަށް ގެންދިއުމުގެ އެއްބަސްވުމުގައި މިނިސްޓްރީގެ ފަރާތުން ސޮއިކުރެއްވީ ޑިރެކްޓަރ ޖެނެރަލް، ފާތިމަތު ޝާނާ ފާރޫޤެވެ. އަދި މާލޭ ވޯޓަރ އެންޑް ސުވަރޭޖް ކޮމްޕެނީ ޕްރައިވެޓް ލިމިޓެޑްގެ ފަރާތުން ސޮއި ކުރެއްވީ އެ ކުންފުނީގެ މެނޭޖިންގ ޑިރެކްޓަރ، އާދަމް އާޒިމެވެ.\nޑިޒައިން އެންޑް ބިލްޑް އުސޫލުން ހަވާލުކުރެވުނު މި މަޝްރޫޢުގެ ދަށުން މި ރަށުގެ ފެނުގެ ނިޒާމް ފަރުމާކުރުމާއި ރަށުގައި ފެނުގެ ވިޔުގަ އެޅުމާއި، އާރް.އޯ ޕްލާންޓާއި ސްޓޯރޭޖް ޓޭންކް ބެހެއްޓުމުގެ އިތުރުން، ގޭގެއަށް ފެނުގެ ކަނެކްޝަން ގުޅައިދިނުން ހިމެނެއެވެ.\n21,651,878.00 ރުފިޔާ ހަރަދުކޮށްގެން ކުރިއަށްގެންދާ މި މަޝްރޫޢަކީ 22 މަސް ދުވަހުގެ ތެރޭގައި ނިންމުމަށް ހަވާލުކޮށްފައިވާ މަޝްރޫޢެކެވެ.\nއދ. ހަންޏާމީދޫގައި ފެނުގެ ނިޒާމް ޤާއިމްކުރުމަށް މާލޭ ވޯޓަރ އެންޑް ސުވަރޭޖް ކޮމްޕެނީ ޕްރައިވެޓް ލިމިޓެޑާ ހަވާލުކޮށްފި 11.14.2019\nހަ ރަށެއްގެ ގޮނޑުދޮށް ހިމާޔަތްކުރުމުގެ މަޝްރޫޢުގެ ޑިޒައިނިން އަދި އީ.އައި.އޭ ތައްޔާރުކުރުމަށް ޑިވެލޮޕްމަންޓް ކޮލެބްރޭޓިވް ޕާރޓްނާޝިޕް ޕްރައިވެޓް ލިމިޓެޑް ޖޭވީ ވޯޓާ ސޮލިއުޝަންސް ޕްރައިވެޓް ލިމިޓެޑާއި ހަވާލުކޮށްފި\nހަ ރަށެއްގެ ގޮނޑުދޮށް ހިމާޔަތްކުރުމުގެ މަޝްރޫޢުގެ ޑިޒައިނިން އަދި އީ.އައި.އޭ ތައްޔާރުކުރުމަށް ޑިވެލޮޕްމަންޓް ކޮލެބްރޭޓިވް ޕާރޓްނާޝިޕް ޕްރައިވެޓް ލިމިޓެޑް ޖޭވީ ވޯޓާ ސޮލިއުޝަންސް ޕްރައިވެޓް ލިމިޓެޑާއި ހަވާލުކޮށްފިއެވެ. މި ހަ ރަށުގެ ތެރޭގައި ހިމެނެނީ ކ. ތުލުސްދޫ، ށ. މިލަންދޫ، ޅ. ކުރެންދޫ، ޅ. އޮޅުވެލިފުށި، ހއ. އުލިގަމު އަދި އދ. އޮމަދޫ އެވެ.\nމިނިސްޓްރީ އޮފް ނޭޝަނަލް ޕްލޭނިންގ އެންޑް އިންފްރާސްޓްރަކްޗަރގައި ބޭއްވި ރަސްމިއްޔާތުގައި މި މަޝްރޫޢު ކުރިއަށް ގެންދިއުމުގެ އެއްބަސްވުމުގައި މިނިސްޓްރީގެ ފަރާތުން ސޮއިކުރެއްވީ ޑިރެކްޓަރ ޖެނެރަލް، ޝާނާ ފާރޫޤެވެ. އަދި ޑިވެލޮޕްމަންޓް ކޮލެބްރޭޓިވް ޕާރޓްނާޝިޕް ޕްރައިވެޓް ލިމިޓެޑް ޖޭވީ ވޯޓާ ސޮލިއުޝަންސް ޕްރައިވެޓް ލިމިޓެޑްގެ ފަރާތުން ސޮއިކުރެއްވީ ޑިވެލޮޕްމަންޓް ކޮލެބްރޭޓިވް ޕާރޓްނާޝިޕް ޕްރަވެޓް ލިމިޓެޑްގެ މެނޭޖިންގ އިންޖިނިއަރ، އަބްދުﷲ ނައުޝާދެވެ.\nމި މަޝްރޫޢުގެ ދަށުން ކ. ތުލުސްދޫ، ށ. މިލަންދޫ، ޅ. ކުރެންދޫ، ޅ. އޮޅުވެލިފުށި، ހއ. އުލިގަމު އަދި އދ. އޮމަދޫގެ ގޮނޑުދޮށް ހިމާޔަތްކުރުމުގެ މަޝްރޫޢަށް ބޭނުންވާ ޑީޓެއިންޑް ޑިޒައިންއާއި އެންވަޔަރަންމަންޓަލް އިންޕެކްޓް އެސެސްމަންޓް (އީ.އައި.އޭ) ތައްޔާރުކުރުމުގެ މަސައްކަތް ކުރުން ހިމެނެއެވެ.\n1,534,562.00 ރުފިޔާ ޚަރަދުކޮށްގެން ކުރިއަށްގެންދާ މި މަޝްރޫޢުއަކީ 126 ދުވަހުގެ ތެރޭގައި ނިންމުމަށް ހަވާލުކޮށްފައިވާ މަޝްޜޫޢުއެކެވެ.\nހަ ރަށެއްގެ ގޮނޑުދޮށް ހިމާޔަތްކުރުމުގެ މަޝްރޫޢުގެ ޑިޒައިނިން އަދި އީ.އައި.އޭ ތައްޔާރުކުރުމަށް ޑިވެލޮޕްމަންޓް ކޮލެބްރޭޓިވް ޕާރޓްނާޝިޕް ޕްރައިވެޓް ލިމިޓެޑް ޖޭވީ ވޯޓާ ސޮލިއުޝަންސް ޕްރައިވެޓް ލިމިޓެޑާއި ހަވާލުކޮށްފި 11.14.2019


Naifaraai Huraagai alhaafaivaa fiyavalhutakuge muddhathu ithurukoffi - vNews.mv\nނައިފަރާއި ހުރާގަ އަޅާފައިވާ ފިޔަވަޅުތަކުގެ މުއްދަތު އިތުރުކޮށްފި\nޒިދުނާ ވަޙީދު 08 April 2021, 17:10\nކޮވިޑް-19 ފެތުރުން ކަންޓްރޯލްކުރުމަށްޓަކައި ޅ.ނައިފަރު އަދި ކ.ހުރާގައި އަޅާފައިވާ ޙާއްސަ ފިޔަވަޅުތަކުގެ މުއްދަތު އިތުރުކޮށްފިއެވެ.\nރާއްޖޭގައި ހަލުވިކަމާއެކު ފެތުރެމުންދާ ކޮވިޑް-19 ގެ ގިނަ ކޭސްތަކެއް އަތޮޅުތެރެއިން ފެންނަން ފަށާފައިވާއިރު މިވަގުތު އަތޮޅުތެރެއިން އެންމެ ގިނަ އަދަދެއްގެ ކޭސްތައް ފެނިފައިވަނީ ކ އަތޮޅާއި ޅ އަތޮޅުން ކަމަށް ހެލްތު އެމަރޖެންސީ އޮޕަރޭޝަން ސެންޓަރ(އެޗްއީއޯސީ) އިން ބުނެފައިވާއިރު، ނައިފަރާއި ހުރާގެ މޮނީޓަރިން ހާލަތު އެންމެ ފަހުން އިތުރުކޮށްފައިވަނީ މާޗު 31 ވަނަ ދުވަހުގަ އެވެ.\nޑިރެކްޓާ ޖެނެރަލް އޮފް ޕަބްލިކް ހެލްތު މައިމޫނާ އަބޫބަކުރު ވިދާޅުވީ، ސިއްހީ ކުއްލި ނުރައްކަލުގެ ހާލަތާއި ގުޅިގެން ނައިފަރާއި ހުރާގައި، އަޅާފައިވާ ހާއްސަ ފިޔަވަޅުތައް5ދުވަހުގެ މުއްދަތަށް އިތުރުކޮށްފައިވާކަަމަށެވެ.\nހުރާއިން ކޮވިޑްގެ އަލާމާތްތައް ފެނިގެން މާލެއަށް ގެންދިޔަ އުމުރުން ދުވަސްވީ މީހަކު ކޮވިޑަށް ޕޮޒިޓިވްވުމާއި ގުޅިގެން ނިމިދިޔަ މަހުގެ 23 ވަނަ ދުވަހު ހުރާ މޮނިޓަރިންނަށް ލާފައިވާއިރު މިހާތަނަށް މުޅިއަކު ޖުމްލަ 138 ކޭހެއް އެރަށުން ފެނިފައިވެއެވެ.\nމީގެއިތުރުން ނައިފަރުން ވެސް ކޮވިޑް ކޭހެއް ފެނުނީ މިދިޔަ މަހުގެ 23 ވަނަ ދުވަހުގަ އެވެ. އަދި އެރަށުން މިހާތަނަށް ވަނީ 179 މީހަކު ޕޮޒިޓިވްވެފައެވެ.\nރާއްޖޭގައި ހަލުވިކަމާއެކު ފެތުރެމުންދާ ކޮވިޑް-19 ގެ ގިނަ ކޭސްތަކެއް އަތޮޅުތެރެއިން ފެންނަން ފަށާފައިވާއިރު މިވަގުތު އަތޮޅުތެރެއިން އެންމެ ގިނަ އަދަދެއްގެ ކޭސް ފެނިފައިވާ ރަށްތަކުގެ ތެރޭގައި ނައިފަރާއި ހުރާ ހިމެނޭކަމަށް އެޗްއީއޯސީއިން ބުނެފައިވެއެވެ.


Photo Gallery: MDP ge foarigadha inthikhaabuge vote lun\nއެމްޑީޕީގެ ފޯރިގަދަ އިންތިހާބުގެ ވޯޓުލުން\n25 September 2021, 16:44\nރާއްޖޭގެ ސިޔާސީ ތާރީހުގައި އެންމެ ދޮށީ ޕާޓީއަކީ ވެރިކަންކުރާ ކޯލިޝަންގެ މައި ޕާޓީ މޯލްޑިވިއަން ޑިމޮކްރެޓިކް ޕާޓީ (އެމްޑީޕީ). މިއީ އެ ޕާޓީގެ ތާރީހުގައި ބާއްވާ އެތެރޭގެ އެންމެ ބޮޑު އިންތިހާބު. އެމްޑީޕީގެ އެތެރޭގެ އިންތިހާބު ކުރިޔަށްދާއިރު އެ ޕާޓީ ވަނީ ވަރަށް ބޮޑަށް ދެބައިވެފައި. އެގޮތުން ރައީސް އިބްރާހިމް މުހައްމަދު ސޯލިހުގެ ފެކްޝަނަކާއި ރައްޔިތުންގެ މަޖިލީހުގެ ރައީސް އަދި އެ ޕާޓީގެ ރައީސް މުހައްމަދު ނަޝީދުގެ ފަރާތުން ވެސް އިންތިހާބުގައި ކެންޑިޑޭޓުންތަކެއް ވާދަކުރޭ.\nމި އިންތިހާބުގައި ވޯޓުލުމުގެ ހައްގު ލިބޭ 90،000 އަށްވުރެ ގިނަ މީހުން ހިމެނޭ. މިގޮތުން 97 ދާއިރާއަކަށް 730 ކެނޑިޑޭޓުން ވަނީ ކުރިމަތިލާފައި.\nއެމްޑީޕީގެ ގައުމީ މަޖްލިސްއަށް މެމްބަރުން އިންތިހާބުކުރުމަށް ބާއްވާ ވޯޓުލުމުގައި މެމްބަރަކު މިއަދު ވޯޓު ލަނީ. މި އިންތިހާބުގައި 97 ދާއިރާއަކަށް 730 ކެނޑިޑޭޓުން ވަނީ ކުރިމަތިލާފައި. ފޮޓޯ: އަބްދުﷲ އަބީދު\nއެމްޑީޕީގެ ގައުމީ މަޖްލިސްއަށް މެމްބަރުން އިންތިހާބުކުރުމަށް ބާއްވާ ވޯޓުލުން ކުރިޔަށް ދަނީ. މި އިންތިހާބުގައި 97 ދާއިރާއަކަށް 730 ކެނޑިޑޭޓުން ވަނީ ކުރިމަތިލާފައި. ފޮޓޯ: އަބްދުﷲ އަބީދު\nއެމްޑީޕީގެ ގައުމީ މަޖްލިސްއަށް މެމްބަރުން އިންތިހާބުކުރުމަށް ބާއްވާ ވޯޓުލުމުގައި ވޯޓާސް ލިސްޓް ޗެކްކުރަނީ. މި އިންތިހާބުގައި 97 ދާއިރާއަކަށް 730 ކެނޑިޑޭޓުން ވަނީ ކުރިމަތިލާފައި. ފޮޓޯ: އަބްދުﷲ އަބީދު


Thinadhoo Council ge9Vana Quruan Mubaarai Fashaifi ތިނަދޫ ކައުންސިލްގެ9ވަނަ ޤުރުއާން މުބާރާތް ފަށައިފި – Huvadhoo News Thinadhoo Council ge9Vana Quruan Mubaarai Fashaifi Huvadhoo News\nތިނަދޫ ކައުންސިލް9ވަނަ ޤުރުއާން މުބާރާތުގެ ބައިވެރިޔަކު ކިޔަވަނީ / ފޮޓޯ: ތިނަދޫ ކައުންސިލް\nގދ.ތިނަދޫ ކައުންސިލްގެ 9ވަނަ ޤުރުއާން މުބާރާތް މިއަދު ފަށައިފިއެވެ.\nއިސްލާމީ މަރުކަޒުގެ ޖަލްސާ ކުރާ މާލަމުގައި ބޭއްވުނު މިރަސްމިއްޔާތުގެ ޝަރަފުވެރި މެހެމާނުންނަކީ ގދ އަތޮޅު ކައުންސިލްގެ ރައީސް ހަސަން ފައިހަތު ގުދުރަތުالله އާއި ގދ އަތޮޅު ކައުންސިލްގެ މެމްބަރުންނެވެ.\nދެދުވަހުގެ މުއްދަތަކަށް ކުރިޔަށް ގެންދިޔުމަށް ހަމަޖެހިފައިވާ މިމުބާރާތުގައި އެކި އުމުރުފުރާތަކަށް ބަހާލައިގެން 317 ފަރާތަކުން ވަނީ ބައިވެރިވެފައެވެ. އެގޮތުން ބަލައިގެން ކިޔެވުމުގެ ބަޔާއި ނުބަލައި ހިތުން ކިޔެވުމުގެ ބައި ކުރިޔަށް ގެންދިޔުމަށް ވަނީ ހަމަޖެހިފައެވެ.\nސްކޫލްތަކުގެ ދަރިވަރުންނާއި ވަކިވަކި ފަރުދުންގެ އިތުރުން އެހެނިހެން ރަށްރަށުންވެސް ކުދިން ވަނީ މިމުބާރާތުގައި ބައިވެރިވެފައެވެ.\nމިއަދު ފެށިގެންދިޔަ މުބާރާތުގެ ޖަޖުންނަކީ ތަޖުރިބާކާރު ބޭފުޅުން ކަމުގައިވާ އަލީ ވަހީދު އާއި ހުސެއިން ރުޝްދީގެ އިތުރުން މޫސާ އަހުމަދު އެވެ.\nކައުންސިލްގެ 8 ވަނަ ޤުރުއާން މުބާރާތާ އަޅާ ބަލާއިރު މިއަހުގެ މުބާރާތުގައި ބައިވެރިން ގިނަކަން ވަނީ ފާހަގަކުރެވިފައެވެ. މިދިޔަ އަހަރު ބޭއްވި 8 ވަނަ ތިނަދޫ ކައުންސިލް ޤުރުއާން މުބާރާތުގައި ބައިވެރިވެފައިވަނީ ޖުމްލަ 238 ކުދިންނެވެ.


ތ.އޮމަދޫއާއި، ދިޔަމިގިލީގެ އިތުރުން ޅ.ކުރެންދޫގައި މަޝްރޫޢެއް ހިންގުމަށް ފައިސާގެ އެހީދިނުމުގެ އެއްބަސްވުމުގައި މިނިސްޓްރީން ތިން ކައުންސިލާއެކު އެއްބަސްވުމެއްގައި ސޮއިކޮށްފިއެވެ.\nޅ.ކުރެންދޫއާއެކު ސޮއިކުރީ އެރަށު ޤަބުރުސްތާން ވަށާފާރު ރޭނުމަށް އެހީދިނުމުގެ އެއްބަސްވުމުގައެވެ. މިއެއްބަސްވުމުގެ ދަށުން މިނިސްޓްރީން ދިނުމަށް ހަމަޖެހިފައިވަނީ 300،000.00 (ތިންލައްކަ ރުފިޔާ) އެވެ. ކުރެންދޫ ކައުންސިލްގެ ފަރާތުން މިމަޝްރޫއަށް 320،000.00 (ތިންލައްކަ ވިހިހާސް ރުފިޔާ) ޚަރަދުކުރާނެއެވެ. އެއްބަސްވުމުގައި މިނިސްޓްރީގެ ފަރާތުން ސޮއިކުރެއްވީ ސްޓޭޓް މިނިސްޓަރ އަލީ ނަޛީރެވެ. ކުރެންދޫ ކައުންސިލްގެ ފަރާތުން ސޮއިކުރެއްވީ ރައީސް އިސްމާއީލް މަދީހުއެވެ.\nތ.އޮމަދޫ ކައުންސިލަށް ފައިސާގެ އެހީދިނުމަށް އެއްބަސްވުމުގައި ސޮއިކުރީ އެރަށު ޤަބުރުސްތާން ވަށާފާރު ރޭނުމަށެވެ. މިމަޝްރޫއަށް މިނިސްޓްރީގެ ފަރާތުން ދިނުމަށް ހަމަޖެހިފައިވަނީ 300،000.00 (ތިންލައްކަ ރުފިޔާ) އެވެ. އޮމަދޫ ކައުންސިލުން މިމަޝްރޫޢަށް 200،000.00 (ދެލައްކަ ރުފިޔާ) ޚަރަދުކުރާނެއެވެ. އެއްބަސްވުމުގައި މިނިސްޓްރީގެ ފަރާތުން ސޮއިކުރެއްވީ ސްޓޭޓް މިނިސްޓަރ އަލީ ނަޛީރެވެ. ކައުންސިލްގެ ފަރާތުން ސޮއިކުރެއްވީ ހާރޫން މުޙައްމަދެވެ.\nތ.ދިޔަމިގިލި ކައުންސިލާއެކު މިއަދު އެހީދިނުމަށް ސޮއިކުރީ އެރަށުގައި މަގުބައްތި ޖެހުމަށެވެ. މިމަޝްރޫއަށް މިނިސްޓްރީން ދޭނީ 300،000.00 (ތިންލައްކަ ރުފިޔާ) އެވެ. ދިޔަމިގިލި ކައުންސިލުން މިމަޝްރޫޢަށް 151،550.00 (އެއްލައްކަ ފަންސާސް އެއްހާސް ފައްސަތޭކަ ފަންސާސް ރުފިޔާ) ޚަރަދުކުރާނެއެވެ އެއްބަސްވުމުގައި މިނިސްޓްރީގެ ފަރާތުން ސޮއިކުރެއްވީ ސްޓޭޓް މިނިސްޓަރ އަލީ ނަޛީރެވެ. ދިޔަމިގިލި ކައުންސިލްގެ ފަރާތުން ސޮއިކުރެއްވީ ރައީސް މުޙައްމަދު ވިޝާމްއެވެ.


ދެފުރާނަ އެކުވެފައިވާ (ފަސްވަނަ ބައި) — Ihavandhoo.com\nދެފުރާނަ އެކުވެފައިވާ (ފަސްވަނަ ބައި)\nއައިޝަމް ހައިރާން ކަމާއެކު ފަރުހާންގެ މޫނަށް ބަލާލި އެވެ. ފަރުހާންގެ ބޯ ތަޅުވާލި އެވެ. އާއެކޭ ބުނުމުގެ ގޮތުންނެވެ. އެއްފަހަރު ފަރުހާންގެ މޫނަށް އަނެއް ފަހަރު އައިރީންގެ މޫނަށް އައިޝަމް ބަލާލި އެވެ. އައިރީންގެ މޫނު މަތީގެ ހާލަތު އޭނާއަށް ތަޞައްވަރު ނުކުރެނު ކަން އެއީ ކާކުގެ ނަސީބެއް ކަމެއް ނޭނގެ އެވެ. އައިރީންގެ މޫނަށް ވަނީ ދިއްލާފައިވާ ހޮޅި ބުރިތަކުގެ އަލިކަން ހުރަސް އަޅާފަ އެވެ. އެހެންނަމަވެސް، އެމޫނަށް އުފާވެރިކަމުގެ އަލިކަން ވެރިވާނެކަމަށް އައިރީން އުއްމީދު ކުރާތާ ދުވަސްކޮޅެއް ވެއްޖެ އެވެ.\n"އަހަރެން މިއައީ ވަރަށް ބޮޑު ވާހަކައެއް ދައްކާލަން ކަމަށް؟" އައިރީންގެ އަޑުގައި ތުރުތުރެއް އެކުލެވިވާ ކަން ފަރުހާން ދެނެގަތެވެ.\n"އަހަރެން މި ދަނީ ގާޑިޔާތަކުގެ ކައިރިއަށް. ނިމުނީމަ މިސް އެއްދީ" ފަރުހާން އައިރީނާ އައިޝަމަށް ފުރުޞަތު ފަހިކޮށްދިނެވެ. ރޭވިފައިވާ ގޮތަށެވެ. އެކަމެއް އައިޝަމް ނުދަނެ ހުއްޓެވެ. ނަމަވެސް އާއެކޭ ބުނުމުގެ ގޮތުން އައިޝަމް ބޯ ޖަހާލި އެވެ. އަދި އައިޝަމް އާއި ފަރުހާން އެކުގައި ކޮޅަށް ތެދުވި އެވެ. ފަރުހާން ހިނގައިގަތީ ސުނާމީ ބިނާގެ އެތެރެ ކޮށިގަނޑުން ބޭރަށް ނުކުންނާށެވެ. އައިރީން އާ ހަމަވުމުން ހުއްޓިލާފައި އަތުގެ އިޝާރާތުން ކުރިއަށް ދިއުމަށް އިޝާރާތްކޮށްލި އެވެ. އަދި ވައިއަޑުން "ގުޑް ލަކް" އޭ ބުނެލި އެވެ.\n"ތޭންކްސް" އައިރީންގެ ތުންފަތް ހަރަކާތްކުރީ މަޑުމަޑުންނެވެ. އަދި މަޑުމަޑުން ކުރިއަށް ޖެހިލި އެވެ.\nއައިޝަމްގެ އަތުގެ އިޝާރާތުން އިށީންނަންވީ ޖަގަހަ ދައްކުވައިދިނެވެ. އައިރީން އިށީނުމުން އައިޝަމްވެސް ފޫޓެއް ދުރުމިން ދެމުން އިށީނެވެ. ސުނާމީ ބިނާގެ ކަނޑަށްވީ ފަރާތަށް މޫނު ލައިގެންނެވެ. ޖެހެމުން ދިޔަ ހިމޭން ވައިރޯޅިތަކަށް މޫނު އަމާޒުކުރަމުންނެވެ. ތަނަށް ވެރިވެފައިވަނީ ޤުދުރަތީ މިޔުޒިކެވެ. އިތުރަށް ލޮނު ހެޔޮވަރު ކޮށްލަނީ ޒުވާން ގުރޫޕަކުން ހެލްޕެޑް ސަރަޙައްދުގައި ޖަހަމުންދާ ސަކަރާތުގެ އަޑުތަކުންނެވެ. ބޮޑުތަކުރުފާނު މަގުން ދުއްވަމުންދާ އުޅަނދު ފަހަރުގެ އަޑުތަކު ބަރުގޮނުގެ އަޑުތަކާއި އިންޖީނުގެ އަޑުތައް އިވެމުންދިޔައީ ޤުދުރަތީ އަޑުތަކެއް ފަދައިންނެވެ. އައިޝަމް އާ އައިރީން ތިބީ ވާހަކަދައްކަންވީ ކާކުކަން ނޭނގިގެން ކަންނޭނގެ އެވެ. ފަށާނެ މީހަކު ނޭނގި ތިބި ފަދައަކުންނެވެ. ލިބިފައިވާ ފުރުޞަތުގެ ބޭނުން ހިފުމަށް އައިރީން އިސްނެގި އެވެ.\n"ޝަމް... އަހަރެން... މި އަ" އައިރީންގެ ދޫ ބަންދުވި ކަހަލަ އެވެ. އޭނާ ފަރިތަކޮށް އެތައް ފަހަރަކު ތަކުރާރު ކުރި ހަރަކާތްތަކުން އެއްވެސް ފައިދާއެއް ނުކުރިކަމަށް ޚުދު އޭނާ އިޢުތިރާފުވާން މަޖުބޫރު ކުރުވީ ލަދުވެތިކަމެވެ.\n"ކިހިނެއްވީ؟ ކޮން؟" އައިޝަމްގެ އަޑުގައިވަނީ ހިމޭންކަމެވެ.\n"ބުނަން އައީ ކޮން ވާހަކައެއް ކަން އަހަންނަށް އެނގޭ... އަހަންނަށް އައި ބުނަން އުޅޭ އެއްޗެއް އެބަ ސާފުވޭ... އެކަމަކު އެމީހަކު ބުނަން ބޭނުންވާ ވާހަކަތަކެއް އެމީހަކު ބުނުމީ ދުނިޔެ ދަސްކޮށްދެމުންދާ ފިލާވަޅެއް... ފެށުނީއްސުރެ ދުނިޔެ ހިނގަމުން ދަނީ އެމަގުން... ވީއިރު އައި މިކަމާ ފަސްޖެހެންވީ ސަބަބެއް ނެތް..." އައިޝަމްގެ ޖުމުލަތަކުން އައިރީންގެ ލަދުވެތިކަމުގެ ތަޅުލެވެމުން ދިޔަ ދޫ އިތުރަށް ބާރުވެ ބަންދުވި ކަހަލައެވެ.\n"އަހަންނަކަށް ނޭނގެ ފަށަންވީ ހިސާބެއް" އައިރީން ހިތްވަރުކޮށްފައި ވާހަކަދެއްކޭތޯ ބެލި އެވެ.\n"ފެށުނު ހިސާބަކުން ފަށާ... މަޤްޞަދަކީ ހިތުގެ އިޙްސާސްތައް ބޭރުކުރުން... އަހަން އިން މީހާއަށް އެކަން ހާމަކުރުން" އައިޝަމްގެ ވާހަކަދެއްކުމުގައި ހުރި ހަރުދަނާކަމުގެ ސަބަބުން އައިރީން އިތުރަށް ފަސްޖެހެވޭ ގޮތްވި އެވެ.\n"ޝަމް އަހަންނަށް ވަރަށް ކަމުދޭ... އަހަންނާ ރައްޓެހި..." އައިރީން އަށް އެހާ ހިސާބަށް ނުބުނެވެނީސް ކުއްލިއަކަށް ސުނާމީ ބިނާގެ ކޮށިގަނޑުގެ ތެރެއަށް ރާޅެއް މުގުރާލި އެވެ. އައިރީނާއި އައިޝަމް ލޮނުން ފެންވަރުވާލި އެވެ. އައިރީންއަށް ލިބުނު ކުއްލި ސިހުމާއެކު ކޮޅަށް ތެދުވެވުނެވެ. މޫދަށް ބަލާލެވުނެވެ. ރާޅުގެ ހިލަމެއް ވޭތޯ އެވެ. ދިޔަވަރުގެ ހާލަތު ވަޒަންކޮށްލާށެވެ. އެއްވެސް ހިލަމެއް ހުވަމެއް ނެތެވެ. އައިރީން ހިތަށް ވެރިވީ އެއީ ވަހްމަކަށް ވެދާނެ ކަމެއް ކަމަށެވެ. އެހެނަސް އައިރީންއަށް ޔަޤީންވާ އެއްކަމަކީ އޭނާ ލޮނުން ތެމުނު ކަމެވެ. ރާޅެއްގެ ސުންޕާ އެމީހުންނަށް ފޯރިކަމެވެ.\n"ތި ހީކުރީ ހަމަ ރަނގަޅަށް... ތީ ހީ އެއް ނޫން ހަޤީޤަތެއް... ތީ އަސްލަކީ... އެއީ ސިއްރަކީ" އައިޝަމް ވާހަކަދައްކަށް ފެށީ އައިރީން ބިރުގެންފައި ހުރިވަރުންނެވެ.\n"ކޮން؟ ކޮން އަސްލެއް؟"\n"މިރޭ އައި އަށް ތިޔަ ފެންނަނީ ޙަޤީޤަތުގެ ޞަފްޙާތަކުން ބައި ޞަފްޙާގެ ދެބައިކުޅަ އެއްބައިވަރު"\n"ކީކޭ..." އައިރީންގެ ހިތުގައި ސުވާލުގެ ޒަލްޒަލާއެއް އުތުރިގަތް ކަހަލަ އެވެ.\n"އައި މިކަމާ ކުރިމަތިލާން ބޭނުންތަ؟ މިކަން އެނގެން ބޭނުންތަ؟ މީ ޙަޤީޤަތަކީ؟ މީ އައި ތިޔަ ލޯބިވާ ޝަމްގެ ބަލިފަޔަކީ؟ މީ އަހަރެންގެ ނުފެންނަ ފަރާތަކީ؟"\n"ކޮން ފަރާތެއް... ކޮން ހަޤީޤަތެއް... އަހަންނަކަށް ނުވިސްނޭ އަހަރެން... އަހަންނަށް ކިޔައިދީބަލަ... ސާފުކޮށް ބުނެ.. ބުނެދީ ބަލަ..." އައިރީންގެ އަޑުގައި ކުރަކިކަމެއް އެކުލެވި ކަރުނައިން ދެ ލޯ ފެންކަޅިވީ އެވަގުތު އެވެ.\n"މާޔޫސް ނުވޭ އަހަރެން... އަހަންނާމެދު އައި ވިސްނާކަން އަހަންނަށް އެނގޭ... އެކަމު އަހަންނަކީ" އައިޝަމް ފުންނޭވާއެއް ދޫކޮށްލި އެވެ. ހަމަޖެހިލަމުން ވާހަކަ އަލުން ފެއްޓި އެވެ.\n"މީ އަދި އެއްވެސް މީހަކަށް ނޭނގޭ ޙަޤީޤަތެއް... މިކަން ފުރަތަމަ ހިއްސާ މިކުރަނީ އައި އަށް...ދެން މިކަން އެނގޭނެ ދެވަނަމީހަކީ ހިމޭ" އައިޝަމް އޭނާގެ މާޒީގެ ޗޭނުގައި ޖަހަމުންދިޔަ ދަބަރުތަކަށް ތެޔޮޖެހުމަށް ފޫގަޅާލިއެވެ. އެ ޗޭނުގެ ބޮޅުތަކުން ބޮޅެއްގެ ހަޤީޤަތް އައިރީނަށް ޙިއްސާކުރުމަށް އަޒުމު ކަނޑައަޅައިގެންނެވެ.އޭނާގެ ދިރިއުޅުމަށް ދިމާވި ކަޅުއަނދިރި ކަމަށް ނިމުމެއް ގެނައުމަށް އުއްމީދު ކުރާތީ އެވެ.\nއައިޝަމްގެ ޖީބުގައި އޮތް ވޮލެޓް ނެގި އެވެ. އެވޮލެޓުން ބޮނބި ނަރެއްހާ ހިމަ އަނގޮޓިއެއް ނަގާ އައިރީންއާ ގާތްވެލި އެވެ. މަޑުމަޑުން އައިރީންގެ އަތުގައި ހިފާލި އެވެ. އައިރީންގެ ހިމަ ހޯޅި ތަކެއް ފަދަ އިނގިލަތަކުގައި ހިފާ ގަޔާ ގާތްކޮށްލި އެވެ. އައިޝަމްގެ ހޫނު އިޙްސާސް ކުރެވޭހާ ކައިރި އަށެވެ. އައިރީންގެ އިނގިލިތަކުގައި ހިފާ އަތްތިލައަށް ބަލާލި އެވެ. ހީވަނީ އެތަކެއް ދުވަހަކު ރައްޓެހިވެގެން އުޅޭ ދެ ލޯބި ވެރިން ހެންނެވެ. އައިޝަމްގެ ކޮންމެ ހަރަކާތަކަށް އައިރީން މަރުޙަބާ ކިޔަމުންދިޔައީ އޭނާގެ މަންޒިލު ފެންނަން ފެށިކަމުގެ ފުރިހަމަ ޔަޤީންކަމާ އެކުގައެވެ. އައިޝަމް މަޑުމަޑުން އައިރީންގެ އިނގިލިތަކުގައި ހިފަހައްޓަމުން ބުނެލި އެވެ.\n"ލޯމަރާލާ... އަހަރެން މި އަނގޮޓި އަޅުވާއިރު އައިރީން ބޭނުން ކަމެއް ހިތަށް އަރުވާ"\n"އޭރުން" އައިރީންގެ ކެތްތެރިކަން ކޮޅުންލީ އެވެ.\n"އެކަމެއް ވުމުގެ ފުރުޞަތު ފަހިވާނެ... އެކަމަކަށް ހުރި ގޮން ޖެހުންތައް ނެތިގެންދާނެ"\n"އޯކޭ.." އައިރީންގެ ދެލޯ މަރާލަމުން އޭނާގެ ހިތުގައި ޢަޒުމެއް ކަނޑައެޅި އެވެ. ކޮންމެ ހާލެއްގައި ވިޔަސް އޭނާގެ ލޯބިވެރިޔަކީ އައިޝަމް ކަމުގައި ހެދުމުގެ ޢަޒުމެވެ. ކޮންމެ ގޮތަކުން ވެސް އައިޝަމް ހާސިލުކުރުމުގެ ޢަޒުމެވެ.\nލޮނުން ތަތްތެޅިފައިވާ އައިރީންގެ ފުރަގަހަށް ވާގޮތަށް އައިޝަމް އެނބުރިލަމުން އައިރީންގެ ކަނދުރާގައި އައިޝަމްގެ ހޫނު ނޭވާ ބީހިލުމަށް ފުރުޞަތު ފަހިކޮށްލި އެވެ. އެއާއެކު މަޑުމަޑުން އައިރީންގެ ވައަތުގެ ކަށި އިނގިލީގައި ހިފަހައްޓާލަމުން އައިޝަމްގެ އަތުގެ ތެރެއަށް އައިރީންގެ އަތްތިލަ ލިއެވެ. އަދިވައި އަޑުން މަޑުމަޑުން ބުނެލި އެވެ.\n"އެއްވެސް އަޑެއް އިވުނަސް ލޯ ނުހުޅުވާތި... ލޯ ހުޅުވާނީ ހުރިހާ ކަމެއް ނިމުނީމަ"\nއައިޝަމް މަޑުމަޑުން އައިރީގެ އިނގިއްޔަށް އަނގޮޓި އަޅުވަން ފެއްޓި އެވެ. އެހިނދު ސުނާމީ ބިނާގެ އެންމެ މަތީ ދަނގަޑުތަކުން ރެނދަންލަމުން ދިޔަ އެވެ. މަޑުމަޑުން ރެނދަން ތިރިއަށް ޖެހެމުން ޖެހެމުން ދިޔަ އެވެ. މުޅި ބިނާގައި އެއްކޮށް ރެނދަންލަމުން ރެނދަން ލަމުންނެވެ. އެ ބިނާގެ ކޮންމެ ދަނގަޑެއް ދިއްލެމުން މުޅިތަން ހުދު ނޫކުލައިން އަލިވަމުން ދިޔައެވެ. ހީވަނީ ލޭޒަރ ބޮކިތަކެއް ދިއްލިފައި ހުންނަ ހެންނެވެ. އެއާއެކު ދަގަނޑު ބޯޅަތަކުން އަލިފާން ކަނިވާން ފެށިއެވެ. ކޮންމެ ބޯޅައެއް ހީވަނީ އަލިފާން ރޯކޮށްފައިވާ ހުދު ނޫކުލައިގެ ދަންމަރެއް ހެންނެވެ. ކަނޑުގެ މާހައުލަށް ކުއްލި ބަދަލުތަކެއް ވެރިވަމުން ދިޔައީ ހަމަ އެވަގުތުއެވެ. ރާޅުތައް އާދަޔާ ޚިލާފަށް ބޮޑުވަމުން ދިޔަ އެވެ. ހިސާބަކަށް ލޮނުގެ އަސަރު އައިރީންއަށް ކުރެވެމުން ދިޔައެވެ. ސުނާމީ ބިނާގެ އެތެރެ ކޮށިގަނޑަށް ލޮނު އަރާ ފުރެމުންދާ ކަމުގެ އިޙްސާސް އޭނާއަށް ކުރެވެމުން ދިޔައެވެ. ފައިތިލަ ލޮނުން ފޮރުވޭ ކަމުގެ އިޙްސާސެވެ. މަޑުމަޑުން ލޮނު އަރަމުން ކަކުލާ ހަމައަށް ލޮނު އަރަމުންދާ ކަމުގެ އިޙްސާސެވެ. އެއާ އެކު އައިޝަމް އައިރީންގެ ގައިގާ ބާރަށް ބައްދާލިއެވެ. އެހިނދު ޖައްވުން ބާރު އަޑުފައްގަނޑެއް އިވިއިވި ހުއްޓެވެ. ހޮޅިއަކަށް ވައި އެޅުމުން އިވޭ ކަހަލަ އަޑުފައްގަނޑެކެވެ. ހޮނުގުގުރީގެ އަޑު ކެނޑިގެން ނުގޮސް ހުރިކަހަލައެވެ. އެއަޑުފައްގަނޑު މަޑުމަޑުން ބާރުވަމުން ދިޔައެވެ.\n"ނޫން އައިޝަމް....ނޫން ނޫން....އައިޝަމް........." ހޮނު ގުގުރީގެ އަޑު ފަދައިން އިވެމުންދިޔަ އަޑު މަޑުމަޑުން ބަދަލުވަމުން ދިޔަ އެވެ. ރީތި އަންހެން އަޑަކަށެވެ.


REPORT: Enganduge meeru raha kenduneetha?\nރާއްޖޭގައި އިންވެސްޓަރުންނަށް ފުރުސަތުތައް ފަހިވުމުގައި ދަތިތައް ހުރުމުން ބައެއް އިންވެސްޓަރުންގެ ޝައުގުވެރިކަން ކުޑަވަގެންދޭ\nއަންނަ އަހަރު ރާއްޖޭގެ ޓޫރިޒަމަށް ބައި ގަރުނު ފުރޭނެ އެވެ. އެ އުމުރު ހަމަވާއިރު މި ސިނާއަތް ވެފައި ވަނީ ރާއްޖޭގައި އެންމެ ބޮޑެތި ފޮރިން ކުންފުނިތަކުން އިންވެސްޓް ކޮށްގެން ތިބި ސިނާއަތަށެވެ. ދިވެހިންނާއެކު ޖޮއިންޓް ވެންޗާ (ޖޭވީ) ހަދައިގެން ނުވަތަ ރިސޯޓުތަކުގެ މެނޭޖުމަންޓް ދިގު މުއްދަތަށް ނަގައިގެން ވެސް ގިނަ އަދަދެއްގެ ފޮރިން ޑައިރެކްޓް އިންވެސްޓްމަންޓް (އެފްޑީއައި) ތައް ރާއްޖޭގައި ހަރަކާތްތެރިވެ އެވެ. ރާއްޖޭގެ ރިސޯޓެއް ޓޫރިޒަމަށް ހުޅުވާލައިފިނަމަ އެ ރަށަކަށް އެތައް ބަޔަކު ކުރިމަތިލަ އެވެ. ރިސޯޓު ހަދަން ރަށެއް ނެރެފިނަމަ ދިވެހި ވިޔަފާރިތަކާއި ބޭރުގެ އިންވެސްޓަރުންނަށް ދުއްވައި ގަންނަނީ މީރު އެންގަނޑެއް ފެނިގެން މަހެއް ދުއްވައި ގަންނަ ފަދަ ދަހިވެތި ގޮތަށެވެ. ރަށް އިއުލާނު ކުރުމާއެކު ބިޑު ކުރަން އަވަސްވެ ގަނެވެ. އެކަމަކު ދާދި ފަހުން ސަރުކާރުން ޓޫރިޒަމަށް ހަތަރު ރަށް ހުޅުވާލުމުން ފެނިގެން ދިޔައީ ހިތްދަތި މަންޒަރެވެ. ރާއްޖޭގެ ރީތި ހަތަރު ރަށެއްގައި ޓޫރިޒަމް ތަރައްގީ ކުރަން ހުޅުވާލުމުން ބިޑަށްލީ އެންމެ އިންވެސްޓަރެކެވެ. އެންމެ ކުންފުންޏެކެވެ.\nމއިން އަންގައި ދެނީ ކޮން ކަމެއް ހެއްޔެވެ؟ އެންގަނޑުގެ މީރު ރަހަ ކެނޑެނީ ހެއްޔެވެ؟ ފޮރިން އިންވެސްޓަރުން ރާއްޖެއާ މެދު ދެކޭ ނަޒަރިއްޔާ ބަދަލުވީ ހެއްޔެވެ؟ ނުވަތަ އިންވެސްޓްމަންޓް ޕްރޮމޯޓް ނުކުރެވެނީ ހެއްޔެވެ؟\n"ފާހަގަ ކުރެވެނީ އެންމެ ކަމެއް. ކެޕިޓަލް ކޮންޓްރޯލްގެ ވާހަކަ މާގިނައިން ދައްކާތީ ބިޒްނަސް ކޮންފިޑެންސް ކުޑަ ވަމުންދާ ތަން. އަނެއްހެން ބުނާނަމަ އިންވެސްޓާ ކޮންފިޑެންސް މާބޮޑަށް ލޯކޮށް މި ފެންނަނީ،" ރައީސް މުހައްމަދު ނަޝީދުގެ ސަރުކާރުގައި އިންވެސްޓްމަންޓް ގެންނަން ގިނަ ޕޮލިސީ ތަކެއް ތައްޔާރު ކުރުމުގައި އިސްކޮށް ހަރަކާތްތެރިވެ ވަޑައިގެންނެވި އިގްތިސޯދީ މާހިރަކު ނަން ނުޖަހަން ޝަރުތުކޮށް އިއްޔެ ވިދާޅުވި އެވެ.\nރާއްޖޭގެ ރަށް ތަކެއް ރިސޯޓު ހަދަން ހުޅުވާލުމުން އެ ރަށްތަކަށް މީހަކު ކުރިމަތި ނުލުމަކީ ސީރިއަަސް މައްސަލަ އެކެވެ. މި ހާލަތަށް ދިއުމުގައި ދުނިޔެ މިހާރު އޮތްގޮތް ވެސް މުހިންމު ރޯލެއް އަދާ ކުރެ އެވެ. އެހެންވެ މިހާރު ދުނިޔޭގެ އިންވެސްޓްމަންޓް މޫސުން އޮތް ގޮތަށް ބަލައިލުން މުހިންކަން ބޮޑުވެ އެވެ.\nރާއްޖެ - އިންވެސްޓަރުން ޝައުގުވެރިވާ ހިސާބުގައި\nރާއްޖޭގެ ރިސޯޓެއް ކޮވިޑް-19 އަށްފަހު އަލުން ހުޅުވާފައި\nކޮވިޑް-19 އަށްފަހު ދުނިޔޭގެ ހުރިހާ ކަމެއް ޕާކްކޮށްފައި އޮތުމަށް ފަހު އަލުން މިވަނީ ދަތުރު ފަށާފަ އެވެ. ދުނިޔެ ހިންގައި ގަންނަން ފަށައިފި އެވެ. ވެކްސިން ރޯލް ކުރަން ފެށުމާއެކު ފައިސާ ހުރި މީހުން ފުރުސަތުގެ ބޭނުން ހިފޭނީ ކިހިނެއްތޯ ބަލަން ފަށައިފި އެވެ. މި ހާލަތަކީ 2008 ގެ ފައިނޭންޝަލް ކްރައިސިސް ފަދަ ތަދުމަޑު ހާލަތެއް ނޫނެވެ. މިއަދު ދުނިޔޭގެ މީހުންގެ އަތުގައި ފައިސާ އެބަ ހުއްޓެވެ. އިންވެސްޓަރުން ތިބީ ދުރުމި އަޅައިގެން އެ ފައިސާ ހޭދަ ކުރާނެ ދިމާލެއް ހޯދުމުގަ އެވެ. އެ މީހުންގެ ނަޒަރު ދުނިޔޭގެ ހަތަރު ބިތުން ނުނެއްޓެ އެވެ.\nރާއްޖެ އާއި ދުނިޔޭގެ ބޮޑެތި ޕްރޮޕަޓީތައް ވިއްކުމަށް މަޝްހޫރު ޖޭއެލްއެލް ކުންފުނިން އިން ދާދި ފަހުން ބުނެފައިވާ ގޮތުގައި ކޮވިޑް-19 އަށްފަހު އިންވެސްޓަރުންގެ ޝައުގުވެރިކަން އެންމެ ރަނގަޅުވަމުން އަންނަ އެއް ސަރަހައްދަކީ އޭޝިއާ އެވެ. އެ ކުންފުނިން ނެގި ހިޔާލު ހޯދުމުގައި ބައިވެރިވި 80 ޕަސެންޓް އިންވެސްޓަރުންގެ ނަޒަރުގައި މިހާލަތުގައި ވެސް އިންވެސްޓަރުން އެންމެ ގަޔާވާއެއް ދިމާލަކީ ދެކުނު އޭޝިއާ އެވެ. ރާއްޖެއަކީ ދެކުނު އޭޝިއާގެ އެންމެ މުހިންމު ގައުމެވެ. އެކަމަކު ރާއްޖޭގެ ރަށްތައް ދުނިޔެ އަށް ދެއްކުމުން "ނޫނެކޭ" ބުނަންވީ ކީއްވެ ހެއްޔެވެ؟\nމި ވޭތުވެދިޔަ ދެ އަހަރަށް ބަލާއިރު ރާއްޖެއަށް އިންވެސްޓަރުން ޝައުގުވެރިކަން ގެއްލިދާނެ އެތައް ކަމެއް ފެންމަތި ވެއްޖެ އެވެ. ބައެއް ފަހަރު އިންވެސްޓަރުންގެ ޝައުގުވެރިކަން ގެއްލެވެނީ ހަމައެކަނި ސިޔާސީ ހަލަބޮލިކަން ބޮޑުވުމުން އެކަންޏެއް ވެސް ނޫނެވެ. މި ވޭތުވެދިޔަ ދެ އަހަރަކީ ޖުމްލަ ގޮތެއްގައި ރާއްޖޭގައި ސިޔާސީ ހަލަބޮލިކަން އޮތް ވަރަށް ބަލާއިރު މައިތިރި ދެ އަހަރެވެ. ރިޔާސީ އިންތިހާބަށް ފަހު ރައީސް އިބްރާހިމް މުހައްމަދު ސޯލިހުގެ ސަރުކާރުގެ ހަނީމޫން އެއް އަހަރުވީ މަޑުމަތިއިތި އަހަރަކަށެވެ. ދެން އައީ ކޮވިޑް-19 ގެ ތަދުމަޑު އެއް އަހަރެވެ. މި ދެ އަހަރު ލައްވާލި ވަގުތު އިންވެސްޓަރުންގެ އަތްމަތީ ފޮތުގެ ގޮތުގައި ބަލާ ކްރެޑިޓް ރޭޓިން އެޖެންސީ ތަކުން ވަނީ ރާއްޖޭގެ ރޭޓީން ވައްޓާލާފަ އެވެ. ފިޗު ރޭޓީން ތިން ސީ އަށް ލި އެވެ. އަދި މޫޑީސް އިން ވެސް ރޭޓިން ދަށް ކުރި އެވެ. މިއީ ވެސް އިންވެސްޓަރުންގެ ޝައުގުވެރިކަން ކުޑަވި ސަބަބެކެވެ.\nއަނެއް ސަބަބަކީ ސަރުކާރުގެ އާދަޔާ ހިލާފު ސްލޯ ކަމެވެ. އިންވެސްޓްމަންޓެއް ގެނެސް މޭޒު މައްޗަށް ލުމުން އެ އިންވެސްޓަރެއްގެ ސިޓީ އަށް ޖަވާބު ނުދީ ހަތަރު މަސް ފަސް މަސް ވާނަމަ އެ މީހަކު ފޫހި ވާނެ އެވެ. ދުނިޔޭގައި އޮތީ ހަމައެކަނި ރާއްޖެ އެކަންޏެއް ނޫނެވެ. އިންވެސްޓަރުންނަށް މަރުހަބާ ކިޔަން ދުނިޔޭގެ ގިނަ ގައުމުތައް އޮތީ ތައްޔާރަށެވެ. ގިނަ ގައުމުތަކުގައި އިންވެސްޓަރުންނަށް ފަސޭހައިން ކަންކަން ކުރެވޭ ގޮތަށް ސިންގަލް ވިންޑޯ ސިސްޓަމްތައް ހުރެ އެވެ. މި ވަން ސްޓޮޕް ސޮލިއުޝަން ދޭ ތަންތަނަށް ގޮސް ފަސޭހަ ކަމާއެކު މަސައްކަތް ކުރެވެ އެވެ. އެ ކަންކަން ދާނެ ގޮތް ޕޮލިސީން އޮންނާނީ ލިޔެ ފެންނާށެވެ. ސިޓީގެ ޖަވާބު ހޯދަން މިނިސްޓަރަށް ގުޅާކަން ނުޖެހޭނެ އެވެ. މިފަދަ ނިޒާމެއް ނެތުމަކީ ވެސް ރާއްޖޭގެ ޝައުގުވެރިކަން ކުޑަވާ ސަބަބެކެވެ.\nރާއްޖެ ފުރަތަމަ ފަހަރަށް ކްރެޑިޓް ރޭޓް ކުރިއިރު އިކޮނޮމިކް މިނިސްޓަރުގެ މަގާމުގައި ހުންނެވި، މިހާރު މާވަށު ދާއިރާގެ މެންބަރު މުހައްމަދު ސައީދު ވިދާޅުވި ގޮތުގައި އިންވެސްޓަރުންގެ "އެޕަޓައިޓް" ރާއްޖެއަށް ކުޑަވުމުގައި ގިނަ ސަބަބުތަކެއް އެބަހުއްޓެވެ. މިހާރު ރާއްޖޭގައި ދުވަހުން ދުވަހަށް ފެންނަނީ އެ މަންޒަރުކަން ސައީދު ފާހަގަ ކުރެއްވި އެވެ.\n"އިންވެސްޓްމަންޓް އެޕަޓައިޓްއެއް ނެތް. ހަގީގަތަކީ މިއީ. ރާއްޖެ ކޮންމެ ރޭޓިންއެއްގައި މި އޮތީ ޖަންގް ސްޓޭޓްސް.\nމިހެންވީ ފައިނޭންޝަލް މާކެޓަށް ސަރުކާރުން ގެންނަ ސިޔާސަތުތަކުގެ ސަބަބުން. އިންވެސްޓަރުން ފައިނޭންޝަން އޮޑިޓް ހަދާ. މީގެން ފެންނަނީ އިތުބާރު ނެތްކަން. ހަމައެކަނި ބޭރުގެ އިންވެސްޓަރުންނެއް ނޫން އިތުބާރު ނެތީ. ދިވެހި އިންވެސްޓަރުންގެ އިތުބާރު ނެތުމަކީ އަދިމާ ސީރިއަސް ކަމެއް،" ސައީދު ވިދާޅުވި އެވެ.\n"ދާދި ފަހުން މި ފެނުނީ ރާއްޖޭގެ ތާރީހުގައި ކާޑު އެތެރެ ކުރަން ސޮވްރިން ގެރެންޓީ ދިންތަން. މިއީ ސަރުކާރުގެ ދޯހަޅި ސިޔާސަތުގެ ނަތީޖާ."\nއިންވެސްޓަރުންގެ ޝައުގުވެރިކަން ކުޑަ ކަމަށް މިކަމުގެ ބައެއް މާހިރުން ބުނި ނަމަވެސް ސަރުކާރުން އެކަން ގަބޫލެއް ނުކުރެ އެވެ. ގުދުރަތީ ޖަވާހިރުތަކެއް ފަދަ ރީތި ރަަށްތަކަކަށް އިންވެސްޓަރުން ހޯދަން އިއުލާނު ކުރުމުން ކުރިމަތިލާނެ މީހަކު ނުވުމަކީ ރާއްޖެއަށް އިންވެސްޓަރުން އޮތް ޝައުވެރިކަން ކުޑަވުންތޯ ޓޫރިޒަމް މިނިސްޓަރު ޑރ. އަބްދުﷲ މައުސޫމަށް އަވަސް އިން ސުވާލު ދެންނެވުމުން މިނިސްޓަރުގެ ޖަވާބަކީ އިންވެސްޓަރުންގެ ޝައުގުވެރިކަން ކުޑައެއް ނުވެ އެވެ.\n"މި ދުވަސްކޮޅު ފައިސާ ތަންތަނަށް މޫވް ކުރުމާއި އިންވެސްޓަރުން ތަންތަން ބަލަން އައުން ފަދަ ކަންކަމުގައި ދަތިތަކެއް އެބަހުރި. އެހެންވެ އެ ތަންތަން [ފަހުން ބިޑް ކުރި ރިސޯޓްތައް] އަލުން ބިޑް ކުރާނަން. އޭރު މާކެޓް ޕެރިމީޓާސް އަށް ގެންނަން ޖެހޭ ބަދަލު ގެނެސްފަ ކުރިއަށް ދެންދާނީ. ރާއްޖޭގައި މިހާރު ޑޮމެސްޓިކް އެއާޕޯޓް ހަދަމުންދާއިރު މި ހުރި 52،000 ބެޑްސް. މިއީ މަދު އަދަދެއް،" ޑރ. މައުސޫމް ވިދާޅުވި އެވެ.\nމި ދުވަސްކޮޅު ފައިސާ ތަންތަނަށް މޫވް ކުރުމާއި އިންވެސްޓަރުން ތަންތަން ބަލަން އައުން ފަދަ ކަންކަމުގައި ދަތިތަކެއް އެބަހުރި. އެހެންވެ އެ ތަންތަން [ފަހުން ބިޑް ކުރި ރިސޯޓްތައް] އަލުން ބިޑް ކުރާނަން\nމި ސަރުކާރުން އިންވެސްޓަރުންނަށް ފަހި ކުރުމަށްޓަކައި ޓޫރިޒަމް ގާނޫނު ވެސް ވަނީ ބަދަލުކޮށްފަ އެވެ. ސަރުކާރުން ބުނެފައި ވަނީ މި ބަދަލުގެ ސަބަބުން ނުހެދި ހުރި 85 ރަށް ހަދަން މަގު ފަހި ވެގެންދާނެ ކަމަށެވެ. މި ބަދަލާއެކު ރިއަލް އެސްޓޭޓް ޓޫރިޒަމް ތައާރަފުކޮށް މި ރަށްރަށުގެ ބައިތައް "ވިއްކާލައިގެން" ވެސް ރަށް ހުޅުވުމުގެ ފުރުސަތު ފަހިވެ އެވެ. އަދި ސަރުކާރުން ވަނީ މި އަހަރު ޓޫރިޒަމަށް 10 ރަށެއް މާކެޓް ނެރެން ބަޖެޓުގައި ނިންމާފަ އެވެ. މިފަސް އަހަރު ތެރޭގައި 20 ރަށެއް ނެރެގެން ދައުލަތަށް އާމްދަނީ ހޯދުމަށް ވެސް ހުށަހަޅާފަ އެވެ.\nމި ރަށްތައް ނެރެން ސަރުކާރުގެ ވިސްނުން ހުރިއިރު ރަށް ނެރެން ސަރުކާރު ތައްޔާރު ހެއްޔެވެ؟ ނެރޭ ރަށް ދުރާލާ ޕްރޮމޯޓް ކޮށް، އިންވެސްޓަރުން އެޓްރެކްޓް ކުރުވި ހެއްޔެވެ؟\nޓޫރިޒަމް އިންޑަސްޓްރީގެ މުވައްޒަފުންނަށް ވެކްސިން ޖަހަން ފައްޓަވައި ދެއްވުމުގެ ގޮތުން މިނިސްޓަރު ވާހަކަ ދައްކަވަނީ -- ފޮޓޯ: އަވަސް\nސަރުކާރުން އެންމެ ފަހުން ޓޫރިޒަމަށް ރަށްތައް ހުޅުވާލިއިރު ތައްޔާރު ވެފައި އޮތް ކަމަށް ނުފެނެ އެވެ. ކުއްލިއަކަށް ފެނުނީ ގެޒެޓުގައި ރަށްތަކެއް ހުއްޓަ އެވެ. އިންވެސްޓްމަންޓް އެކަށީގެންވާ ވަރަށް ޕްރޮމޯޓް ކުރިތަނެއް ނުފެނެ އެވެ. މި ރަށްތަކަށް ލިބުނު ތަރުހީބު ކުޑަވުމުގައި މިއީވެސް ސަބަބެކެވެ.\nބޭރުގެ އިންވެސްޓަރުންނާއެކު ޖޭވީ ހަދައިގެން ވިޔަފާރިކުރާ ދިވެހި އިންވެސްޓަރެއް ނަން ނުޖެހުމަށް އެދި ވިދާޅުވި ގޮތުގައި ރަށްތައް ހުޅުވާލުމުގެ ކުރީގައި އިންވެސްޓަރުން އެޓްރެކްޓް ކުރެވިފައި ނެތް ކަމަށާ ރާއްޖޭގެ އަގު ދަށްވަމުން ކަމުގެ އިހުސާސްވާ ކަމަށެވެ. އަދި މިކަން ރަނގަޅު ކުރުމުގައި އިންވެސްޓް މޯލްޑިވްސްގެ ރޯލު މުހިންމުކަން އޭނާ ފާހަގަ ކުރެއްވި އެވެ.\n"ބޭނުން ވަރަކަށް ލިބެން އޮތް ތަނެއްގެ ގޮތުގައި މިހާރު ދުނިޔެ އަށް މި ފެންނަނީ. އަނގަ ހުޅުވައިގެން އޮތް ތަނެއްގެ ގޮތުގަ. ރާއްޖޭގެ އިންވެސްޓްމަންޓުތަކުގެ އަގު ދަށްވިޔަ ދީގެން ނުވާނެ،" ނަން ނުޖެހުމަށް ޝަރުތުކޮށް ވިދާޅުވި އެވެ.\nވީކަމެއް ވީއެވެ. ވީކަމެއް ނުވާ ކަމަށް ނުވާނެ އެވެ. ދެން ވެސް އޮތީ އިންވެސްޓްމަންޓް ފަހި ކުރެވޭ ތޯ މަސައްކަތް ކުރުމެވެ. ކޮންމެ ގޮތެއްގައި ބެލިނަމަވެސް ރާއްޖޭގެ އިކޮނޮމީ ފަސް އަހަރު ހިންގަން ބޭނުންނަމަ މި ތަނަށް އިންވެސްޓްމަންޓުތައް ގެންނަން ޖެހެ އެވެ. އިކޮނޮމީ ހިތްދެމި ލެވޭނީ ބޭރުން މި ފައިސާ ގެނެސް ރާއްޖެ އަށް އަޅައި އެ ފައިސާ ދިވެހިންގެ ޖީބަށް ވަދެގެންނެވެ. އެކަން ކުރަން ބޭނުންނަމަ ރާއްޖޭގެ އެންމެ އަގު ބޮޑު ރައުސުލްމާލު ކަމަށްވާ ރީތި ރަށްތައް އިއުލާނު ކުރުމުގެ ކުރީގައި ތައްޔާރު ވާން ޖެހެ އެވެ. ޕްރޮމޯޓް ކުރަން ޖެހެ އެވެ. މި އެން ގަނޑަށް ދަހިލަވާނެހެން ފިލި ކުރަން ޖެހެ އެވެ. އެހެން ނޫނީ އެން ގަނޑު ކާނެ މަހެއް ނުވެ، އެން ގަނޑު ވާނީ ހަމަކުންޏެވެ.\nއިންވެސްޓްމެންޓް ފޯރަމް ޓޫރިޒަމް ފިނޭންސް މިނިސްޓްރީ + މިނިސްޓްރީ އޮފް ޓޫރިޒަމް އިގްތިސޯދު ޑރ. އަބްދުﷲ މައުސޫމް ކޮވިޑް-19 ފިޗް ޜޭޓިން


Gaumee football School ah Salgado ge Philosophy\nއެފްއޭއެމްގެ ރައީސް ބައްސާމް (ވ) އާއި ޖީއެސް ޖަވާ (ކ) ސަލްގާޑޯ އާއެކު އަރަބި އެމިރޭޓްސްގައި ބޭއްވި ބައްދަލުވުމުގެ ތެރެއިން ---ފޮޓޯ: ބައްސާމް ޓްވިޓާ\nއެފްއޭއެމްގެ ރައީސް ބައްސާމް އަދީލް ޖަލީލް، ސެޕްޓެމްބަރު މަހު، އަރަބި އެމިރޭޓްސްއަށް ވަޑައިގެން، އެ ގައުމުގައި ދިރިއުޅެމުންދާ ރެއާލް މެޑްރިޑްގެ ކުރީގެ ޑިފެންޑަރު މިޝޭލް ސަލްގާޑޯ އާ ބައްދަލު ކުރެއްވި އެވެ. އެ ބައްދަލު ވުމަށް ފަހު ބައްސާމް ކުރެއްވި ޓްވީޓެއްގައި ވިދާޅުވީ ރާއްޖޭގެ ފުޓްބޯޅައިގެ ޑިވްލަޕްމެންޓަށް އުފާވެރި ޚަބަރެއް ލިބިގެންދާނެ ކަމަށެވެ.\nއެފްއޭއެމުން ރަސްމީ ގޮތެއްގައި އެ ބައްދަލުވުމުގެ ތަފްސީލެއް ނުވަތަ އެ ފާހަގަ ކުރާ ކަމަކީ ކޮބައިކަމެއް އިއުލާން ކޮށްފައެއް ނުވެ އެވެ. އަވަސް އިން ބައްސާމް އާ އޭރު ސުވާލު ކުރުމުން، ވިދާޅުވީ އެކަމަށް ހާއްސަ މުނާސަބަތެއްގައި އެ ޕްރޮޖެކްޓް އިއުލާން ކުރައްވާނެ ކަމަށެވެ.\nނަމަވެސް ޔަގީނާ ގާތަށް މިހާރު ކަށަވަރު ވެފައި ވަނީ، އެފްއޭއެމްގެ ވެރިން ސަލްގާޑޯ އާއެކު ބޭއްވެވި ބައްދަލުވުން ގުޅިފައި ވަނީ، ހުޅުމާލޭގައި ގާއިމު ކުރާ ގައުމީ ފުޓްބޯޅަ ސުކޫލަށެވެ. ފުޓްބޯޅަ ސްކޫލުގެ ޕްރޮގްރާމްތަކުގެ ޕްލޭން އާއި ފިލޯސަފީ ބައްޓަން ކުރާނީ ސަލްގާޑޯގެ އެކްސްޕާޓީސް އާއި އޭނާގެ އެހީތެރިން ފަރުމާ ކުރާ ގޮތަށެވެ. އެކެޑެމީގައި ހިންގާނީ "ސަލްގާޑޯގެ ފިލޯސަފީ" އެވެ.\nސަލްގާޑޯގެ ފުޓްބޯޅަ ސްކޫލެއް އެމިރޭޓްސްގެ ވެރިރަށް ދުބާއީގައި ހިންގަ އެވެ. ސަލްގާޑޯގެ ޑައިރެކްޓާޝިޕްގެ ދަށުން "ސްޕެނިޝް ސޮކާ ސްކޫލް" ގެ ނަމުގައި ހިންގާ އެ އެކެޑެމީ އަކީ އެމިރޭޓްސްގެ އެންމެ ބޮޑު ފުޓްބޯޅަ ސްކޫލެވެ.\nބައްސާމް އާއި ސަލްގާޑޯގެ ބައްދަލުވުން\nސަލްގާޑޯގެ ފިލޯސަފީ، ރާއްޖެއަށް ކަމުދާނެތޯ ކުރެވޭ ސުވާލު ވެސް އެބައޮތެވެ. ރާއްޖޭގެ ޓެކްނިކަލް ޑައިރެކެޓަރު ކަމަށް މިދިޔަ ހަތަރު އަހަރު ތެރޭ ބޭރުގެ ތަޖުރިބާކާރު ދެ މީހަކު ހަމަޖެއްސި އެވެ. އޭގެ ތެރެއިން އެކަކީ، ކުރިން ރާއްޖޭގައި މަސައްކަތް ކުރި، ތުރުކީ ޖޭން ވަންލީ އެވެ. ކޯޗެއްގެ ގޮތުގައި ރާއްޖޭގެ ވީބީ ސްޕޯޓްސް ކުލަބަށް ކާމިޔާބު ހޯދައިދިން ތަޖުރިބާކާރެކެވެ. ޓެކްނިކަލް ޑައިރެކްޓަރަކަށް އޭނާ ހަމަޖެއްސުމުގެ ކުރިން، އެދާއިރާގައި އޭނާ ކުރި މަސައްކަތުގެ ސީވީ އަށް އެފްއޭއެމުން ބެލި އެވެ. އެފްއޭއެމުން އެންމެ ބޮޑަށް ރިއާޔަތް ކުރި ފެކްޓާއަކީ، ތުރުކީ އާއި ބުރެޒިލް ކުޅެން ހަމަޖެހިފައިވާ މެޗެއްގެ ކުރިން ތުރުކީގެ ފުޓްބޯޅަ ފެޑްރޭޝަނުން އޭނާ އާ ހަވާލު ކުރި ޓާސްކަށެވެ.\nބްރެޒިލްގެ މެޗުގެ ކުރިން އެ ގައުމުގެ ގައުމީ ޓީމުގެ ފެންވަރު ދެނެގަތުމަށް އޭނާ ބުރެޒިލްއަށް ދަތުރު ކުރި އެވެ. ޒުވާން ގައުމީ ޓީމުތަކުގެ ޓްރޭނިން ލީގްގެ މެޗުތާކާއި ކުލަބުތަކުގެ ޓްރޭނިން އޭނާ ބެލި އެވެ. ގައުމުން ބޭރުގައި ކުޅޭ ބުރެޒިލް ކުޅުންތެރިންގެ އެ ވަގުތުގެ ޕާފޯމަންސް އެނަލިސިސްއެއް ވެސް ވަންލީ ހެދި އެވެ. ޖޫން 2007 ގައި ތުރުކީ އާއި ބުރެޒިލް ކުޅުނު މެޗަށް ތުރުކީގެ ޓީމު ތައްޔާރު ކުރީ، ވަންލީ އެކުލަވާލި ޓެކްނިކަލް ރިޕޯޓްގެ މައްޗަށް ބިނާކޮށެވެ. ބުރެޒިލް އާ ދެކޮޅަށް ކުޅުނު އެ މެޗު ލަނޑެއް ނުޖެހި އެއްވަރު ވެގެން ނިމުމުމަކީ ތުރުކީއަށް ލިބުނު ބޮޑު އުފަލެކެވެ. ޓެކްނިކަލް އޮފިޝަލެއްގެ ގޮތުގައި ވަންލީ ކުރި މަސައްކަތަށް ތައުރީފެވެ.\nއެހެންނަމަވެސް ރާއްޖޭގެ ޓެކްނިކަލް ޑައިރެކްޓަރުކަމާ ހަވާލުވެ، ވަންލީއަށް އެދެވޭ މަސައްކަތެއް ނުކުރެވުނެވެ. ޖިއޮގުރަފީ ގޮތުން ރާއްޖެ އުފެދިފައިވާ ގޮތުން ރާއްޖޭގެ ފުޓްބޯޅައިގެ މެޕް ކުރަހަންވެސް ވަންލީއަށްވީ އުނދަގޫ ކަމަކަށް ވިކަމަށް ވާހަކަ ދެކެވުނެވެ. އެފްއޭއެމްގެ ޓެކްނިކަލް ޑިޕާޓްމެންޓްގެ އެންމެ އިސްވެރިޔާގެ ގޮތުގައި ހުރެ ވަންލީ ބާކީ ވީ އެވެ. ރާއްޖޭގެ މާހުލާއި ރާއްޖޭގެ ތޮބީއަތް އޭނާގެ ވިސްނުމާ ނުގުޅޭކަމަށް ވާހަކަ ދެކެވުނެވެ.\nވަންލީ. ރާއްޖޭގެ މާހައުލަށް އޭނާގެ ވިސްނުން ނުގުޅޭ ކަމަށް އަޑު ފެތުރުނު --- ފޮޓޯ: އެފްއޭއެމް\nމިދިޔަ އަހަރު ޑިސެމްބަރު މަހު ރާއްޖޭގެ ޓެކްނިކަލް ޑައިރެކްޓަރު ކަމަށް ހަމަޖެއްސީ، އިންގްލެންޑްގެ ޖުދާން އަލީ އެވެ. ރާއްޖޭގެ މާހަުލާއި ދިވެހިންގެ ސަގާފަތުގައި އޭނާއަށްވެސް މަސައްކަތް ކުރަން އުނދަގޫތަކެއް ހުއްޓެވެ. އޭނާގެ ހިޔާލު ރާއްޖެއަށް ފިޓެއް ނުވި އެވެ. ކޮވިޑްގެ ބާލާ އާފާތުގައި ޖެހި ކުރިމަތިވި މާލީ ގޮންޖެހުންތަކާއެކު އޭނާގެ ވަޒީފާ ގެއްލުނެވެ.\nމަސައްކަތް ކުރި ދެ ޓެކްނިކަލް ޑައިރެކްޓަރުންގެ ވިސްނުން ރާއްޖެއާ ނުގުޅެނެވެ. ފުޓްބޯޅަ ސްކޫލަށް ސަލްގާޑޯގެ ފިލޯސަފީ ގެންނައިރު، އެކަންކަމަށް ރިއާޔަތް ކުރަން ޖެހެ އެވެ. ރާއްޖެއާ އެންމެ ގުޅޭ ވިސްނުމަކީ ކޮބައިތޯ ބަލަން ޖެެހެ އެވެ. ރާއްޖޭގެ ސަގާފަތަށް ނުފެތިގެން ދޫކޮށްލި ބޭރުގެ ފަރާތްތަކާއެކު ކުރި މަސައްކަތުގެ ތަޖުރިބާއިން ފިލަވާޅު ލިބިގަންނަން ޖެހޭނެ އެވެ.\nމާޒިޔާގެ ކޯޗް މުހައްމަދު ނިޒާމް ބުނިގޮތުގައި، ސަލްގާޑޯ އާއި އެނާގެ އެކްސްޕާޓީސް އާމެދު ސުވާލު އުފައްދަން ޖެހޭ ވަރަށް ވުރެ އޭނާގެ ލެޖެންޑަރީ ފިގާ އާއި ކޮށްފައިވާ މަސައްކަތްތަކުގެ ބުރަދަން ބޮޑު ކަމަށެވެ. އޭނާގެ ވިސްނުމާއި އެހީތެރި ކަމާއެކު ފަށާ މަސައްކަތް ވަރަށް ބޮޑު ތަފާތަކަށް ވެގެންދާނެ ކަމަށް ނިޒާމް އުންމީދު ކުރެ އެވެ. އެހެންނަމަވެސް ސަލްގާޑޯގެ ވިސްނުމާއި ފިލޯސަފީ ރާއްޖެއަށް ގެންނައިރު ރިއާޔަތްކުރަން ޖެހޭ ކަންތައްތަކެއް ހުރިކަން ނިޒާމް ފާހަގަ ކުރި އެވެ.\n"ދިވެއްސަކު ކުރިޔަސް ބިދޭސީއަކު ކުރިޔަސް މީގެ އެންމެ މުހިންމު އެއް ކަމަކީ ކުރަން ޖެހޭ ދިރާސާތައް ކުރުން ފުރަތަމަ އެބަޖެހޭ ދިވެހިރާއްޖެ ޖިއޮގްރަފިކަލީ މިއޮތް ގޮތާއި މި މާހައުލާއި ރާއްޖޭގެ ކުޅުންތެރިންގެ ދިރިއުޅުމުގެ ކަންކަކަމާ މިހުރިހާ ކަމެއް އެބަޖެހޭ އަންނަ މީހަކު ދަސްކޮށްފަ މިއަށް އެންމެ އެކަށީގެންވާ ގޮތަށް މަސައްކަތް ކުރަން،" ނިޒާމް ވާހަކަ ދެއްކި އެވެ.\n"ސަލްގާޑޯއަކީ ވަރަށް ބޮޑު އެސްޕީރިއަންސެއް، އަނެއްހެން ބުނާ ކަމައްވެއްޖެއްޔާމު އޭނާގެ އެ ފޮތަށް އަހަރެމެން ވަންނަން ވެއްޖެއްޔާމު ވަރަށް ގިނައިރު އަހަރެމެންނަށް ނަގާނެ ފޮތެއް އެ ފޮތަކީ. އެހާ އާދައިގެ މީހުން ނޫން އަހަރެމެން ކިތަންމެ ފަސޭހައިން އޭނާގެ ނަން ކިޔާލިޔަސް. އެމީހުންގެ އެކްސްޕަޓީސް އަކީ ރާއްޖެ ކަހަލަ މުހިންމު ގައުމަކަށް ވަރަށް ބޮޑު އެއްޗަކަށް ވެދާނެ. އެކަމަކު މިއިން ކޮންމެ ކަމެއްގައިވެސް އެތަނެއްގެ ޓެކްނިކަލް ޕްލޭނެއް އެކުލަވާލުމުގެ ކުރިން (ނުވަތަ) އެތަނެއްގެ ފުޓްބޯޅައިގެ ޑައިރެކްޝަން ނިންމުމުގެ ކުރިން އެންމެ މުހިންމު ކަމަކީ އެތަނެއްގެ ފުޓްބޯޅައިގައި އެއޮތް މާހަުލާއި އާންމު ދިރިއުޅުމުގެ މާހައުލާ އެކަންކަން ބަލާފަ އެއަށް އެންމެ އެކަށީގެންވާ ގޮތަށް މަސައްކަތް ކުރުން."\nސަލްގާޑޯ މޯލްޑިވްސް ފުޓްބޯޅް އެވޯޑްސް 2018 ގެ ތެރެއިން" --- ފޮޓޯ: އަަވަސް\n"ދުނިޔޭގެ ފުޓްބޯޅައިގައި ވާދަ ކުރާ ކަމަށް ވެއްޖެއްޔާމު ދުނިޔޭގެ އެ ކުޅޭ ފުޓްބޯޅަ ކުޅެން ޖެހޭނީ. އެ ފުޓްބޯޅަ ރާއްޖެއަށް އެންމެ ރަނގަޅަށް ބައްޓަން ކުރެވޭނީ ކޮންގޮތަކަށްތޯ ބަލަން އެބަޖެހޭ. އެއީ ކަންނޭންގެ އެންމެ މުހިންމު ކަމަކީ." ނިޒާމް ބުންޏެވެ.\nޓީސީގެ ކޯޗް ޝާޒްލީ މުހައްމަދު ބުނީ، ބޭރު މީހުން ކުރިޔަސް، ރާއްޖޭގެ ތަޖުރިބާކާރުންގެ ލަފާ އާއި މަޝްވަރާ ހޯދަން ޖެހޭނެ ކަމަށެވެ. "ދެން ހަމަ ޔަގީނުންވެސް ރާއްޖޭގައި ތިބޭނެ އެކަން އެނގޭވަރުގެ އެކަންކަމަށް ހިޔާލާއި މަޝްވަރާ ދެވޭވަރުގެ މީހުން އުފެދިފައި،" ޝާޒް ބުންޏެވެ. "ބޭރު ބަޔަކު އެކަން ކުރިނަމަވެސް އެކަމުގައި ރާއްޖޭގެ ތަޖުރިބާކާރުންނާ މަޝްވަރާ ކޮށްގެން އެ ރަނގަޅު އެއްޗެއް އޭގެތެރެއިން ނެރެންޖެހޭނީ. ދިވެހިންގެ ޓެކްނިކަލް އެސިސްޓެންސްއާ ލަފާ ބޭނުންވާނެ."\nރާއްޖޭގެ ކުލަބެއްގައި ކުރިން މަސައްކަތް ކުރި ބޭރުގެ ކޯޗަކު ބުނީ، ރާއްޖޭގެ ގައުމީ އެކެޑެމީއަށް ރާއްޖޭގެ އަމިއްލަ ކޮންސެޕްޓެއް އޮންނަން ޖެހޭނެ ކަމަށެވެ. އެ ކޮންސެޕްޓް އެކުލަވާލުމުގައި ބޭރު މީހުންގެ މަޝްވަރާ ހޯދިދާނެ ކަމަށާއި ނަމަވެސް އެކަން ވާން ޖެހޭނީ ރާއްޖޭގެ އަމިއްލަ ފިލޯސަފީއަށް ކަމަށެވެ.\n"އަހަރެން ރާއްޖޭގައި މަސައްކަތް ކުރިއިރު އަޑު އެހިން ބާސެލޯނާގެ އެސްކޯލާ އެކެޑެމީގެ ކޮންސެޕްޓް ރާއްޖެ ގެންނަ ވާހަކަ ދެކެވުނު އަޑު އަހަންނާ ހަމައަށްވެސް އެ ވާހަކަތައް އައި،" ބޭރުގެ ކޯޗް ބުންޏެވެ. "އަހަރެން އޭރުވެސް ބުނިން އެސްކޯލާ އަކީ ވިޔާފާރީ ޕްރޮޑެކްޓެކޭ ހިނގާށޭ އަހަރެމެން އެންމެން ވެގެން ރާއްޖެއަށް ހާއްސަ ކޮންސްޕޓޭއް ޑިވްލަޕް ކުރަމާ. ބޭރުގެ ތަޖުރިބާކާރުންގެ ލަފާ ހޯދިދާނެޔޭ ކޮންސެޕްޓް އެކުލަވާލުމުގެ މަރުހަލާގައި."\nރާއްޖޭގެ ފުޓްބޯޅަ އާ ގުޅުން ހުރި ކަންތައްތަކުގައި ސަލްގާޑޯ ވަނީ ދެ ފަހަރު ރާއްޖެއަށް ޒިޔާރަތް ކޮށްފަ އެވެ. އޭނާ އާ ރާއްޖެއާ ދެމެދު ރަނގަޅު ގުޅުމެއް އެބައޮތެވެ. ސަލްގާޑޯ ކުރިން ކުޅުނު ކުލަބު، ލަލީގާގެ ސެލްޓަ ވީގޯގެ ޖޯޒީގައި ރާއްޖޭގެ "ވިޒްޓް މޯލްޑިވްސް" ޖެހުމަށް މަގުފަހިވީ ސަލްގާޑޯގެ ދައުރެއްވެސް ޝާމިލުވެގެންނެވެ. މިއަހަރު ކުރީ ކޮޅު ދުބާއީގައި ބޭއްވި އިންޓަ ކޮންޓިނެންޓަލް އެކެޑެމީ މުބާރާތުގައި ވާދަ ކުރުމުގެ ފުރުސަތު ރާއްޖެއަށް ދިނީވެސް ސަލްގާޑޯ އެވެ.\nފުޓްބޯޅައިގެ އުންމީދީ މަސައްކަތަށް ކޮވިޑުގެ ހިޔަނި


Dhaulathu Ge Ethereygai Drug Dealerun Ge Moothah Oiy Varu Fenigen Dhey: Umar - Vaguthu\nމާލޭގެ އަދަދު މަދު، ނަމަވެސް އަދި އުފަލެއް ނެތް - 20 މިނެޓް ކުރިން\nދިވެހި ދައުލަތުގެ ތެރެއަށް މަސްތުވާތަކެތި ވިއްކާ މީހުންގެ މޫތައް ފައިބައިފައިވާ ފުންމިން ވަރަށް ބޮޑަށް ފެންނަމުންދާ ކަމަށް ކުރީގެ ހޯމް މިނިސްޓަރު އުމަރު ނަސީރު ވިދާޅުވެއްޖެއެވެ.\nއުމަރު މިހެން ވިދާޅުވެފައިވަނީ، ގދ.އަތޮޅު ފަޅުރަށެއް ކަމުގައިވާ، ހުޅުވާރުލުގައި ވަޅުލައިގެން އުޅެނިކޮށް 2019 ވަނަ އަހަރުގެ ތެރޭގައި އަތުލައިގަތް 149 ކިލޯގެ މަސްތުވާތަކެތީގެ މައްސަލާގައި ދައުވާކޮށްފައިވާ ފަސް މީހުންގެ މައްސަލަ ގދ. ގައްދޫ ކޯޓުން ބޭރުކޮށްލުމުން މަތީ ކޯޓެއްގައި މައްސަލަ އިސްތިއުނާފް ނުކުރަން ޕްރޮސެކިއުޓާ ޖެނެރަލް (ޕީޖީ) އޮފީހުން ނިންމާފައިވުމުންނެވެ.\nފޭސްބުކްގައި އުމަރު ކުރެއްވި ޕޯސްޓެއްގައި އޭނާ ވިދާޅުވީ، މި މައްސަަލައިން މި ދައްކުވައި ދެނީ މަސްތުވާތަކެތި އެތެރެކޮށް ވިއްކާ މީހުންގެ މޫތައް ދައުލަތުގެ ތެރެއަށް ފައިބައިފައިވާ ފުންމިން ކަމަށެވެ. އަދި އޭގެ ސަބަބުން ގާނޫނުތަކުގެ ބާރު ކަނޑައެޅިފައިވާ މިންވަރު ވެސް ފެނިގެންދާ ކަމަށް އުމަރު ވިދާޅުވިއެވެ.\n"މި މޫތައް ކަނޑާލައި، މި ދައުލަތް ސަލާމަތް ކުރެވޭނީ ގައުމަށް އިޚްލާސްތެރި، ހަރުދަނާ، އަޒުމް ވަރުގަދަ ވެރިކަމެއް ގާއިމް ކުރެވިގެން. އިރާދަކުރެއްވިއްޔާ އެ ދުވަސް ދިވެހިން ދެކޭނެ. މަސްތުވާތަކެތީގެ ނުރައްކަލުން އާއިލާތައް ސަލާމަތް ކުރެވިފައިވާ މުޖުތަމައަށް ދިވެހިން ދެކޭނެ." އުމަރު ލިޔުއްވާފައިވެއެވެ.\n149 Kg Drugs Massala Isthiunaaf Nukuran Ninmmaifihttps://t.co/F9yc6LG7k3\nގދ. ހުޅުވާރުލުމުގައި 149 ކިލޯގެ މަސްތުވާތަކެތި ވަޅުލި މައްސަލައިގައި ފަސް މީހެއްގެ މައްޗަށް ދައުވާކުރިއެވެ. އެންމެ ފުރަތަމަ ދައުވާކޮށް މި މައްސަލަތައް ހުށަހެޅީ ކްރިމިނަލް ކޯޓަށެވެ. އެ ކޯޓުން ދައުވާތައް ބޭރުކޮށްލީ އެ މައްސަލަ ހުށަހަޅަން ޖެހޭނީ ކުށުގެ އަމަލު ހިނގި ސަރަހައްދުގެ ކޯޓަކަށް ކަމަށް ބުނެއެވެ. ދެން ގައްދޫ ކޯޓަށް ހުށަހެޅުން އެ ކޯޓުން ދައުވާތައް ބޭރުކޮށްލީ ގާނޫނުގައި ބުނެފައިވާ މުއްދަތުގެ ފަހުން ހުށަހެޅުމުން ކަމަށް ބުނެއެވެ.\nޖެނުއަރީ 13, 2021 11:13\nޗޮކުންފެރީގެ ފޮރުވިފައިވާ އެޖެންޑާއަކީ ޒުވާނުންނަށް ތިކަންކޮށްދިނުް! ޑްރަގްގެ ބާވަތްތައް މިހާރު އުޅެނީ ތިޔާގިކޮށް!\nޖެނުއަރީ 13, 2021 11:34\nދައުލަތުގެ މުދަލުން ވައްކަން ކުރުމާއި މަސްތުވާ ތަކެއްޗާއި\nގުޅި ފައި ވަނީ މޑޕ އާއެވެ އޭގެ މަތި ފފ ފަޑީގައި ތިބި\nމީހުންނަކީ ސަރުކާރުން ވަގަށްނަގާ ފައިސާ މެނޭޖު ކޮށްގެން\nމަސްތުވާ ތަކެތި އެތެރެކޮށް އޭގެ ވިޔަފ ފާރި ރާއްޖޭގެ ކަން\nކޮޅު ތަކުގައި ފާޅުގައާއި ސިއްރުގައި ކުރަމުންދާ މީހުންނެވެ\nވެރިކަން ހިމާޔަތްކޮށް ދެމެއްޓުމުގެ މި ވިޔަ ފާރިތައް\nމަޑުޖެހުމެއްނެތި ދާނީ ކުރިއަށެވެ.\nޖެނުއަރީ 13, 2021 11:35\nތީ ރޭވިގެން ކޮށްފައި އޮތް ބޮޑު ޖަރީމާއެއް. ބޮޑެތި މުޖުރިމުންގެ ދިފާޢީވަކީލަކަށް އުޅެފަ ޕީޖީ މަގާމަށް އަޔަސް ކުރީގެ ކްލައިންޓުން ހަމަ އެގޮތުގަ ތިބޭނެ. ކްރިމިނަލްކޯޓަށް މައްސަލަ ހުށަހެޅުމާ މުއްދަތު ހަމަވިފަހުން ގައްދޫކޯޓަށް ހުށަހެޅުމާއި، އިސްތިއުނާފު ނުކުރުމާއި މަޖްލިހުން މިކަން ބަލަން އުޅުމީ، މީ ރޭވިގެން ހިންގަމުންދާ ކަންތައްތަކެއް. މީކުރިއަކުން ހިނގި ކަމެއްނޫން. ރޯޔަލް ޑްރަގްގެ ކުޅިވަރަކާ ވައްތަރީ.\nޖެނުއަރީ 13, 2021 12:06\nއުމަރު ފާޅު ވެއްޖެ ޔޯ.\nޖެނުއަރީ 13, 2021 12:21\nވަޒީރުކަމުގަ އާރާބާރުލިބިހުރެ ތިބުނާ މޫތައް ކަނޑާނުލީ ކީއްވެތޯ؟ މިހާރުދެންތީ ރައްޔިތުންބަލައިގަންނަ މީހެއްނޫން، އެހެންވެގެން ނޫސްތަކުގަ ސުރުޙީ އަޅާލަންވެގެން ދަމަކުން ބަޑިއެއްޖަހާހެން މޮޅުވާހަކައެއް ބުނެލަނީ، ކުއްތާ ސުކޮޑެއްގެނެސް އަމިއްލަ ޖީބުބޮޑުކޮށްލީ، ކަޅުއޮށްފުންމި ބަންނާށޭކިޔާފަ އަމިއްލަ ޖީބުބޮޑުކޮށްލީ، ތީހަމަ ސަޅިބައިސާ ކަނޑާމީހެއް، ޔާމީނަކީ މެވެނި އެވެނި މީހެކޭކިޔާފަ ވަޒީރުކަންލިބުނީމަ ޔާމީނުވީ ހުދުފޮތިކޮޅަކަށް ނޫންތޯ، ބިރުންގޮސް ޔާމީނޭކިޔައިގެން ތިމަންމީހާއަށް ދެއްކުނުވާހަކައަކީ ރަނގަޅުނޫންވާހަކަ ކަމައް އަމިއްލައަށް އިއުތިރާފުވެ އަނގަބަންދުވެގެންނޫންތޯ ހުރީ.\nޖެނުއަރީ 13, 2021 13:17\nހަމަ ޙަޤީޤަތުގައިވެސް މިރާއްޖޭގެ ވެރިކަމަށް މިޙާލަތުގައި އެންމެ ރަނގަޅު ބޭފުޅަކީ ޢުމަރު ނަޞީރެވެ. ގިނަ ޒުވާނުން މަސްތުގެ ވަބާގައިޖެހި އަދި އެކަމުގެ ސަބަބުން އެހެނިހެން ފާޙިޝް ކަންކަމުގެ ތެރެއަށް ޣަރަގުވެ މުޅިން ބަރުބާދުވެގެން ދަނީއެވެ. އެކަމަކު ވެރިަކަމަށް ކުރިމަތިލާ އެންމެންކަހަލަ ގޮތަކަށް ދައްކަނީ ތަރައްޤީކޮށްދޭ ވާހަކައެކެވ. ރައްޔިތުންގެ ޖީބުތައް ފުރާލާ ވާޖހަކައެވެ. އެހެނަސް އިންސާނާ ދުނިޔެއަށް މާތްﷲ ފޮނުއްވާފައިވަނީ އެކަލާންގެއަށް ފުރިހަމައަށް އަޅުކަންކޮށް ދުނިޔޭގައި ރަނގަޅު ޙަޔާތެއް ވޭތުކޮށް އުޚުރަވީ ޙަޔާތް ބާއްޖަވެރި ކިުރާށެވެ. އެހެންކަމުން އިސްލާމީ ޝަރީޢަތް ތަންފީޒުކޮށް ރަނގަޅު މުޖުތަމަޢެއް ބިނާކުރުމަށް އެންމެ ރަނގަޅުވެރިއަކަށް ވާނީ ހަމަ ޢުމަރު ނަޞީރެވެ.\nޖެނުއަރީ 13, 2021 13:43\nޑްރަގް ޑިލަރުން އެކަނިތަ؟ ރޯޔަލް ރޭޕިސްޓުންވެސް އެބައުޅޭ!\nޖެނުއަރީ 13, 2021 14:14\nކަލޯ އަށް ތި ޑުރަގު ލީޑަރުން އެގެއްޏާ މި ކޮޅަށް އެމީހުން ގެ ނަންތައް ފޮނުވާދީ ބަލަ؟ އެއިރުން އެމީހުން ގައި ގާ ޓެގު އެޅުވޭނީ\nޖެނުއަރީ 13, 2021 17:16\nތީއޭގެ މީހެއް. ޓެގް އަޅުވާގޮސް\nޖެނުއަރީ 13, 2021 14:20\nރަނގަޅު ވާހަކަ އެކެވެ. އަދި ހަމަ ދައުލަތުގެ ވަކީލު ހާޒިރު ނުވެގެން ބޮޑެތި ކުއްވެރީން ދޫވީމަ ޖޫރިމަނާ ކުރަނީ 250 ރުފިޔާ އަށެވެ. މިއީ ޖޯކެކެވެ.\nޖެނުއަރީ 13, 2021 15:00\nމަނިކުފާން އުޅުއްވަނީ ބޮޅުވާހަކައެއް ދައްކައިގެން މީހުންގެ ސަމާލުކަން ހޯދަން\nޖެނުއަރީ 13, 2021 15:45\nދައުވާކުރަން ވަކި މުއްދަތެއް ގާނޫނުގަ އޮންނަން ޖެހޭތަ.. މި ކަހަލަ ކޮސް ވާހަކަ ގާނޫނުގަ ލިޔާ ގަމާރުން މިހާރުން މިހާރަށް މި ގައުމުގެ ޒިންމާދާރު ވަޒީފާތާކުން ބޭރުކުރޭ!\nޖެނުއަރީ 13, 2021 16:24\nހުރިހާއެއްޗެހި ވިއްކާލީ ލަދުކޮބާ ހިއްސާއޮތީމަ ނުކެރޭނެ އެއްވެސްކަމެއްކުރާކައް\nޖެނުއަރީ 13, 2021 17:48\nމިކަމާމެދު ދުނިޔޭގެ ހުރިހާ ކަމެއް ދަންނަ ހުރިހާ ކަމަކާބެހިގަންނަ އެލެކްސް އެއްވެސް އެއްޗެއް ނުބުނަނީ މިއީ އަނެއްކާ އޭނާ ބުނެގެން ކޮށްފައި އޮތް ކަމަކީބާ!\nޖެނުއަރީ 13, 2021 22:46\nކަލޭގެ ލަދުހަޔާތް މަދުކަމުންވެސް ބުނާނެ އެއްޗެއް ނެތް ! ބާރުއޮތްއިރު ކަލޭ ދަމާކަޑަން ދުވި ދުވަސް ހަދާން އެބަހުރިތަ ؟ އެދުވަހު އެކަން ނުކުރީ ވަޒީފާގަޑު ގެއްލިދާނެތީ ! ވެރިކަމަށް ފައިނެގީމަ ކަލޭބޭރުކުރިކަން ހަދާން އެބަހުރިތަ ؟ މިހާރު ތިއަގަ ގަޅާނެކަމެއްނެތް !\nޖެނުއަރީ 14, 2021 04:07\nމީ އަދިގުރާސްތާ ލުބްއޮއިލް 30އަހަރު ސުކޫލްތަކުގައި އިސްތިހާރުކޮއްގެން ރޭވުމެއްގެ ދަށުން ރަގަނޅު ދަރިފަސް ކޮޅަކުން މިގައުމަގަވެރިކަން ކޮއްފާނެތި ވެރިކަން ދިފާއުކުރަން ހިންގި ޖަރީމާއެއްކަމައް ވުންގާތީ އެކަން މިދަނީ ސަރުކާރުތަކުން ސަގާފަތަކައް ހަދައިގެން ކުރިޔައް ހެއްވާކަމަކީ މިގައުމުގެ ތިޔަކަންކަން ހުއްޓުވޭފަދަ މީހުންގެ ދަރިންނައް ސުކޫލް ތަކައް ގެންގޮސްގެން ކިޔަވާދޭން މަސައްކަތް ކުރުން ކޮބާތޯ އެކުދިންގެ މުސްތަގްބަލް މިގައުމުގައި މިހާރު މުސްތަގްބަލެއްނެތް ކަހަލަ ކީއްތޯ ކުރާނީ އެމީހަކައް ދައްކަވަން ހުރި ކަމެއް ދައްކަވާފައި މަރުގަންނަވާނީ މުސްކުޅިންބުނެ އުޅޭ ހަރުބަހެއް


Monaco in fahathun arai PSG balikohfi\nމޮނާކޯއިން ފަހަތުން އަރައި ޕީއެސްޖީ ބަލިކޮށްފި\nޕީއެސްޖީ އަތުން މޮނާކޯ މޮޅުވީ 3-2 ގެ ނަތީޖާއަކުން\nމި މޮޅާއެކު މޮނާކޯ ދެވަނައަށް ޖެހިލީ 20 ޕޮއިންޓް ހަަމަކޮށްގެން\nކ. މާލެ | 21 ނޮވެންބަރ 2020 | ހޮނިހިރު 12:06 | 2,731\nމޮނާކޯ އާއި ޕީއެސްޖީ ބައްދަލުކުރި މެޗުގެ ތެރެއިން: މި މެޗުން މޮނާކޯ މޮޅުވީ 3-2 ން - ގެޓީ އިމޭޖާސް\nފްރެންޗް ލީގުގައި ހުކުރު ދުވަހުގެރޭ ކުޅުނު މެޗުން މޮނާކޯއިން ފަހަތުން އަރައި އެންމެ ފަހުގެ ޗެމްޕިއަން ޕީއެސްޖީ ބަލިކޮށްފިއެވެ.\nއަމިއްލަ ދަނޑުގައި ކުޅުނު މި މެޗުން މޮނާކޯ މޮޅުވީ 3-2 ގެ ނަތީޖާއަކުންނެވެ.\nމި މެޗުގެ ފުރަތަމަ ހާފުގައި ޕީއެސްޖީން ވަނީ ދެ ލަނޑުގެ ލީޑެއް ނަގާފައެވެ. އެގޮތުން މެޗު ފަށައިގެން 25 ވަނަ މިނެޓުގައި އަނިޔާއިން ރަނގަޅުވެ ކުޅުމުގެ ތެރެއަށް އައި ޒުވާން ތަރި ކީލިއަން އެމްބާޕޭ ވަނީ ޕީއެސްޖީއަށް ލީޑު ނަގާދީފައެވެ. އަދި މެޗުގެ 37 ވަނަ މިނެޓުގައި ޕެނަލްޓީއަކުން އެމްބާޕޭ ވަނީ ޕީއެސްޖީގެ ލީޑު ފުޅާކޮށްދީފައެވެ. މިއީ އޭރިއާ ތެރެއިން ޕީއެސްޖީގެ ރަފީނިއާ އަލްކަންޓާރާއަށް މޮނާކޯ ކުޅުންތެރިއަކު ކުރި ފައުލަކަށް ރެފުރީ ދިން ޕެނަލްޓީއެކެވެ.\nމި ދެ ލަނޑާއެކު އުމުރުން 21 އަހަރުގެ އެމްބާޕޭ ވަނީ ޕީއެސްޖީއަށް ކުޅެދިން 133 މެޗުގައި 99 ލަނޑު ހަމަކޮށްފައެވެ. އެއާއެކު އޭނާ ވެފައިވަނީ ޕީއެސްޖީގެ ތާރީޚުގައި އެ ޓީމަށް ފަސްވަނައަށް އެންމެ ގިނަ ލަނޑު ޖަހައިދިން ކުޅުންތެރިޔާއަށެވެ.\nހުކުރު ދުވަހުގެރޭ ކުޅުނު މެޗުގެ ފުރަތަމަ ހާފުގައި އެމްބާޕޭގެ ދެ ލަނޑުން ޕީއެސްޖީން ލީޑުގައި އޮތްއިރު، ފުރަތަމަ ހާފު ނިމެން މިނެޓަކަށް ވެފައި ވަނިކޮށް އެމްބާޕޭ ވަނީ އިތުރު ލަނޑެއްވެސް ޖަހާފައެވެ. އެކަމަކު އޭނާ އޮފްސައިޑުގައި ހުރުމުން ވީޑިއޯ އެސިސްޓަންޓް ރެފުރީ (ވީއޭއާރް) އިން ވަނީ އެ ލަނޑު ބާތިލުކޮށްފައެވެ.\nމި މެޗުގައި މޮނާކޯއިން އެ ޓީމު ކޮޅަށް ނަތީޖާ އަނބުރާލީ ދެވަނަ ހާފުގައެވެ. އެގޮތުން ދެވަނަ ހާފު ފަށައިގެން ހަތްވަނަ މިނެޓުގައި ކެވިން ވޮލަންޑް މޮނާކޯއަށް ފަރަގު ކުޑަކޮށްދިންއިރު، މެޗުގެ 65 ވަނަ މިނެޓުގައި އޭނާ ވަނީ އިތުރު ލަނޑެއް ޖަހާ މޮނާކޯއަށް ނަތީޖާ އެއްވަރުކޮށްދީފައެވެ.\nމި މެޗުން މޮނާކޯ މޮޅުވީ މެޗު ނިމެން ހަ މިނެޓަށް ވެފައި ވަނިކޮށް ބަދަލު ކުޅުންތެރިއެއްގެ ގޮތުގައި ކުޅެން އެރި ސެސް ފެބްރިގާސް ކާމިޔާބުކުރި ޕެނަލްޓީންނެވެ. މިއީ އޭރިއާ ތެރެއިން މޮނާކޯގެ ވޮލަންޑަށް ޕީއެސްޖީގެ އަބްދޫ ޑިއަލޯ ކުރި ފައުލަކަށް ރެފުރީ ދިން ޕެނަލްޓީއެކެވެ. އަދި އެއާއެކު ރެފުރީ ވަނީ ޑިއަލޯއަށް ސީދާ ރަތް ކާޑެއް ދައްކާފައެވެ.\nމި ނަތީޖާއާއެކު ތާވަލުގެ އެއްވަނައިގައި ޕީއެސްޖީ އޮތީ 11 މެޗުން 24 ޕޮއިންޓާއެކުއެވެ. އަދި ޕީއެސްޖީ އަތުން ހޯދި މޮޅާއެކު މޮނާކޯ ދެވަނައަށް ޖެހިލީ 11 މެޗުން 20 ޕޮއިންޓް ހަަމަކޮށްގެންނެވެ.


"Kanelli jagaha" garaaru majileehah balaigenfi\nކަންނެލި ޖަގަހަތަކުގެ ގަރާރު ވެސް މަޖިލީހުން ބަލައިގެންފި\nމާލޭގެ މަސް މާރުކޭޓުގެ ސަރަހައްދު: ކަނޑުގައި މަސްވެރިންނަށް ހިދުމަތް ލިބޭނެ ޖަގަހަތައް އެޅުމުށް ގޮވާލައި ހުށަހެޅި ގަރާރު މަޖިލީހުން ވަނީ ބަލައިގެންފައި -- މުހައްމަދު އަޒާން | އަވަސް\nދިވެހިން މަސްވެރިކަން ކުރާ ސަރަހައްދުތައް ފާހަގަކޮށް އެ ސަރަހައްދުތަކުގެ ކަނޑުގައި "ކަންނެލި ޖަގަހަތައް" ގާއިމު ކުރަން ގޮވާލައި ރައްޔިތުންގެ މަޖިލީހަށް ސަރުކާރުގެ ފަރާތުން ހުށަހަޅާފައިވާ ގަރާރު މަޖިލީހުގެ ތަޅުމުން މިއަދު ބަލައިގެންފި އެވެ.\nމާފަންނު މެދު ދާއިރާގެ އެމްޑީޕީގެ މެންބަރު އިބްރާހިމް ރަޝީދު (ބޮންޑެ) ހުށަހަޅުއްވާފައިވާ ގަރާރު ބަލައިގަންނަން ފާސްކުރީ ވޯޓުގައި ބައިވެރިވެވަޑައިގެންނެވި 71 މެންބަރުންގެ އިއްތިފާގުންނެވެ.\nއޭނާގެ އެ ގަރާރުގައި ވަނީ އެ ޖަގަހަތަކުން ނުވަތަ ޕްލެޓްފޯމުތަކުން އައިސް އާއި ތެލުގެ އިތުރުން މަސްވެރިން ބޭނުންވާ ސަމާނު ލިބެން ހުންނާނެ ކަމަށާއި ސައި ހޮޓަލާއި މަސްވެރިން ބޭނުންވާ އިތުރު ހިދުމަތްތައް ވެސް ލިބެން ހުންނާނެ ކަމަށެވެ. ގަރާރުގައިވާ ގޮތުން އެ ޕްލެޓްފޯމުތައް ގާއިމު ކުރާނީ ސަރުކާރާއި އަމިއްލަ ކުންފުނިތައް ގުޅިގެންނެވެ.\nދިވެހި މަސްވެރިކަމުގެ ސިނާއަތަށް މި ސަރުކާރުން ވެފައިވާ ވައުދުތައް ފުއްދުމާއި އެ ދާއިރާގައި ހުރި މައްސަލަތައް ހައްލު ކުރުމުގެ ގޮތުން ސަރުކާރުގެ ފަރާތުން އެމްޑީޕީގެ މެންބަރުން މަޖިލީހަށް ވަނީ ފަސް ގަރާރެއް ހުށަހަޅައިފަ އެވެ. އޭގެ ތެރެއިން ހަތަރު ގަރާރެއް މިހާތަނަށް ވަނީ މަޖިލީހުގެ ތަޅުމުން ބަލައިގަނެ ކޮމިޓީއަށް ފޮނުވައިފަ އެވެ.\nކަންނެލި ޖަގަހަތަކުގެ ގަރާރުގެ އިތުރުން، ބޭރުގެ ބޯޓުފަހަރު ރާއްޖެ އައިސް ދިވެހި މަސްވެރިންގެ އަތުން މަސް ގަތުމަށް ހުއްދަ ދިނުމަށް ދުވާފަރު ދާއިރާގެ މެންބަރު އިސްމާއީލް އަހްމަދު ހުށަހެޅުއްވި ގަރާރާއި، ބޭރުގެ މަސް ބޯޓުފަހަރު ރާއްޖޭގެ ކަނޑުތަކުގައި މަސްވެރިކަން ކުރުން ހުއްޓާލުމަށް ހޯރަފުށި ދާއިރާގެ މެންބަރު އަހްމަދު ސަލީމް ހުށަހެޅުއްވި ގަރާރާއި، ރަށު ކައުންސިލްތަކާއި އަމިއްލަ ފަރާތްތައް ގުޅިގެން ރަށްރަށުގައި ގޭދޮށު މަސް ފެކްޓަރީ ގާއިމު ކުރުމުގެ ގަރާރު ވަނީ ބަލައިގެންފަ އެވެ.\nއަދި އިންޑިއާ ކަނޑުގައި ބޮޑު ދާ ޖަހައިގެން ރީނދޫ އުރަހަ ކަންނެލީގެ މަސްވެރިކަން މަނާކޮށް ދެމެހެއްޓެނިވި މަސްވެރިކަމެއް ކުރުމަށް ގޮވާލައި ކަނޑިތީމު ދާއިރާގެ މެންބަރު އަބްދުﷲ ޝަހީމް އަބްދުލް ހަކީމް ވެސް ގަރާރެއް ހުށަހަޅުއްވާފައިވެ އެވެ. އެ ގަރާރުގައި ކުރިއަށް ދަނީ އިބްތިދާއި ބަހުސްގެ މަރުހަލާ އެވެ.\nބޮޑު ދާ މަސްވެރިކަން މަނާކުރާ ގަރާރު ބަލައިގެންފި


Olympics anna aharah faskohfi | Mihaaru\nއޮލިމްޕިކްސް އަންނަ އަހަރަށް ފަސްކޮށްފި\n25 މާޗް 2020 - 11:11\nޓޯކިޔޯ (މާޗް 25) – ދުނިޔޭގައި ހަލުވިކަމާ އެކު ފެތުރެމުންދާ ކޮރޯނާވައިރަހާ ގުޅިގެން، ދުނިޔޭގެ އެންމެ ބޮޑު ކުޅިވަރު ހަރަކާތް ކަމަށްވާ އޮލިމްޕިކް ގޭމްސް އާއި ޕެރަލިމްޕިކް ގޭމްސް އަންނަ އަހަރަށް ފަސްކޮށްފި އެވެ.\nޖަޕާނުގެ ޓޯކިޔޯގައި ޖުލައި 24 އިން އޮގަސްޓް9އަށް ބާއްވަން ރޭވި ގޭމްސް ދެން އޮންނާނީ އަންނަ އަހަރުގެ ހޫނު މޫސުމަށް ވުރެ ފަސްނުވާނެ ތާރީހެއްގަ އެވެ. އަންނަ އަހަރު ބޭއްވި ނަމަވެސް، ގޭމްސް ބްރޭންޑްކުރާނީ"'އޮލިމްޕިކްސް 2020" ގެ ގޮތުގަ އެވެ.\n"އަހަރެން ހުށަހެޅީ އެއް އަހަރަށް ފަސްކުރަން އަދި އެކަމަށް (އައިއޯސީ) ގެ ރައީސް ތޯމަސް ބެޗް ޖަވާބުދެއްވީ 100 ޕަސެންޓް ތާއީދާ އެކު،" ޖަޕާނުގެ ބޮޑުވަޒީރު ޝިންޒޯ އަބޭ ވިދާޅުވި އެވެ.\nމުޅި ދުނިޔޭން 400،000 އަށް ވުރެ ގިނަ މީހުން ގަޔަށް އަރާފައިވާ މި ވައިރަސް ފެތުރުން ހުއްޓުވުމުގެ ގޮތުން ގައުމުތައް ލޮކްޑައުންކޮށް ދަތުރުފަތުރު ހުއްޓައި ކުޅިވަރު ހަރަކާތްތައް ވެސް ވަނީ ހުއްޓާލައިފަ އެވެ. އޭގެ ތެރޭގައި ދުނިޔޭގެ އެންމެ ބޮޑެތި ފުޓްބޯޅަ ލީގުތައް ވެސް ހިމެނެ އެވެ. އެ ލީގުތައް ކުރިއަށް ގެންދަން ވަގުތު ދިނުމުގެ ގޮތުން، ޖޫން/ޖުލައި މަހު ބާއްވާ ގޮތަށް އޮތް ޔޫރޯ އާއި ކޮޕާ އެމެރިކާ ވެސް ވަނީ އަންނަ އަހަރަށް ފަސްކޮށްފަ އެވެ.\nއޮލިމްޕިކްސް ފަސްކުރަން ނިންމާފައިވަނީ އެކަމަށް އެދި ވަރަށް ގިނަ ބަޔަކު ގޮވާލަމުން އަންނަނިކޮށެވެ. ކެނެޑާގެ އޮލިމްޕިކްސް އަދި ޕެރެލިމްޕިކްސް ކޮމިޓީން ވަނީ، ކުރީގެ ތާރީހުގައި ގޭމްސް ބާއްވާ ނަމަ ޓީމުތައް ނުފޮނުވާނެ ކަމަށް ބުނެފަ އެވެ. އަދި ބައެއް އިންޑިވިޖުއަލް އެތުލީޓުން ވެސް އެކަމަށް ގޮވާލި އެވެ.\nކޮންމެ ހަތަރު އަހަރަކުން އެއް އަހަރު ބާއްވާ އޮލިމްޕިކްސް އަކީ ދުނިޔޭގެ އެންމެ ބޮޑު ކުޅިވަރު ހަރަކާތެވެ. މި ފަހަރުގެ ގޭމްސްގައި 33 ކުޅިވަރަކުން 339 އިވެންޓް އޮންނާނެ އެވެ. އަދި ދުނިޔެ 205 ގައުމަކުން 11،000 އަށް ވުރެ ގިނަ އެތުލީޓުން ބައިވެރިވާނެ އެވެ.


Nihan aai Ali Arif: Yameen jalah lumakee vaudheh, Gasim aa gulhumeh neiy! | Mihaaru\nގާސިމް (މ) އާއި އަލީ އާރިފް އަދި ނިހާން: ގާސިމްގެ ދިފާއުގައި ނިހާނާއި އަލީ އާރިފް ވަނީ ޕީޕީއެމަށް ބަހުގެ ހަމަލާތަކެއް އަމާޒު ކުރައްވާފައި. --ފޮޓޯ/މިހާރު\nނިހާނާއި އަލީ އާރިފް: ޔާމީން ޖަލަށް ލުމަކީ ރިޔާސީ ވައުދެއް، ގާސިމާ ގުޅުމެއް ނެތް!\n02 ޑިސެމްބަރ 2019 - 12:21 46 comments\nމަނީ ލޯންޑްރިންގެ ކުށުގައި ޔާމީން ފަސް އަހަރަށް ޖަލަށް ލީ ސަރުކާރު ކޯލިޝަންގައި ހިމެނިވަޑައިގަންނަވާ ގާސިމް އަޑީގައި ހުންނަވައި، ފަނޑިޔާރުންނަށް ރިޝްވަތު ދެއްވައިގެން ކަމަށް ޕީޕީއެމުން ވަނީ ތުހުމަތުކޮށްފަ އެވެ. މީގެއިތުރުން، ޕީޕީއެމަށް ގަދަކުރުމުގެ ފުރުސަތު ނުދެއްވަން އެދިވަޑައިގެން ޔާމީން މިސާލު ޖެއްސެވި މިނިކާ ބާޒަކީ ވެސް ގާސިމް ކަމަށް ޕީޕީއެމްގެ އިސް ބައެއް ބޭފުޅުން ވިދާޅުވެ އެވެ.\nގާސިމް ދިފާއު ކުރައްވައި، ވީޓީވީގައި އަލީ އާރިފް ވިދާޅުވީ ޔާމީން ޖަލަށް ލުމަކީ މި ސަރުކާރުން ވީ ރިޔާސީ ވައުދެއް ކަމަށެވެ. އެ ހުކުމްގެ އިންސާފުވެރިކަމާ މެދު އެއްޗެއް ވިދާޅުވާން ބޭނުމެއް ނޫން ކަމަށާއި އެކަމަކު އެއީ ގާސިމާ އެއްވެސް ގުޅުމެއް ހުރި ކަމެއް ނޫން ކަމަށް ވިދާޅުވި އެވެ. އަލީ އާރިފާއި ނިހާން މިހާރު އުޅުއްވަނީ ޖުމްހޫރީ ޕާޓީގަ އެވެ.\nޔާމީނަށް ކުރިމަތިވެވަޑައިގަތް ހާލަތުން ގާސިމްގެ އިސްތަށިފުޅުގައި އަޅުވަނީ ދޮގު އިލްޒާމްތަކެއް ކަމަށް ކަމަށް ވެސް ނިހާނާއި އަލީ އާރިފް ވިދާޅުވި އެވެ.\n"ގާސިމް އިބްރާހިމްގެ އިސްތަށިފުޅުގައި އެކި ޒާތްޒާތުގެ ކަންކަން އެޅުވުމަކީ ޒަމާނުއްސުރެ ހިނގަމުން އަންނަ ކަމެއް. އޭގައި ގިނަ ފަހަރަށް ބަލައެއް ނުލާ، ކޮން މިންވަރަކަށްތޯ ގުޅެނީ ވެސް،" ޕީޕީއެމްގެ ޕާލަމެންޓްރީ ގްރޫޕްގެ ލީޑަރުކަން ކުރެއްވި ނިހާން ވިދާޅުވި އެވެ.\nޔާމީން: މަނީ ލޯންޑްރިންގެ ކުށް ސާބިތުވެ އެމަނިކުފާނަށް ވަނީ ފަސް އަހަރުގެ ޖަލު ހުކުމެއް އިއްވާފައި.\nޕީޕީއެމް ދޫކުރައްވައި، ޖުމްހޫރީ ޕާޓީއާ ވަރަށް ފަހުން ގުޅިވަޑައިގެންނެވި ނިހާނާއި އަލީ އާރިފް ވިދާޅުވީ ގާސިމްގެ ބޮލުގައި ދޮގު އިލްޒާމް އަޅުވާ ސަބަބު އެނގިވަޑައިގަންނަވާ ކަމަށެވެ. ޕީޕީއެމަކީ އެ ދެ ބޭފުޅުން ވެސް ތިއްބެވި ޕާޓީއެއް ކަމަށާއި "މި ކުޅި ހިނގާ މަގު" އެނގިވަޑައިގަންނަވާ ކަމަށް ވިދާޅުވި އެވެ.\nރައީސްކަން ކުރެއްވި ބޭފުޅުން، ކޮންމެވެސް ތުހުމަތެއްގައި ޖަލަށް ލާ ތަން ރާއްޖޭގައި ފެންނަމުންދާ ކަމަށާއި އެކަން ގަބޫލުނުކުރައްވައި ގާސިމްގެ ބޮލުގައި އިލްޒާމް ނޭޅުއްވުމަށް އަލީ އާރިފް އެދިވަޑައިގަތެވެ.\n"އެންމެންނަށް ވެސް އެބަފެނޭ، މިކަން ވަމުން އަންނަ ކަން. ދެން ހައްގުތޯ ނުހައްގުތޯ އެކި ފަހަރު އެކި އެއްޗިހި ގޮވަނީ. އިއްޔެ އެއް ބަޔަކު ގޮވި ސިޔާސީ ދައުވާއެކޭ. މިއަދު އަނެއް ބަޔެކޭ މި ގޮވަނީ ސިޔާސީ ދައުވާއޭ. އެހެންވީމަ މި ވާހަކަ ބާއްވާށޭ. އެންމެންނަށް ފެނޭއެއް ނޫންހޭ މިކަން އަންނަތަން. އައީމަ ގާސިމް އިބްރާހިމްގެ އިސްތަށިފުޅުގައި މީތި އަޅުވަން ނޫޅުއްވާށޭ،" އަލީ އާރިފް ވިދާޅުވި އެވެ.\nއޭނާގެ ވާހަކައިގައި ޔާމީންގެ ވެރިކަމުގައި ސިޔާސީ އެކި ކަންކަމާ ގުޅުވައި ޖަލަށް ލީ އަދަދު 30 އަށް އަރާ ކަން ފާހަގަކުރެއްވި އެވެ. އެއީ، ހައްގުންތޯ ނުހައްގުންތޯ ނުނިންމަވާ ކަމަށް އޭރު ސަރުކާރުގެ ދިފާއުގައި މަސައްކަތް ކުރެއްވި އަލީ އާރިފް ވިދާޅުވި އެވެ.\n"މިއީ، އެ ބޭފުޅުންގެ ރިޔާސީ ވައުދެއް. ކެމްޕޭންގައި އެ ބޭފުޅުން ވިދާޅުވަމުން ގެންދެވި ރައީސް ޔާމީން ޖަލަށް ލާނަމޭ. އަނެއްހެން ބުނަންޏާ އެ ބޭފުޅުންގެ ރިޔާސީ ވައުދެއް މި ފުދުނީ. އަޅުގަނޑު ނުދަންނަވަން ފުއްދެވީއެކޭ،" ވެރިކަން ކުރާ ކޯލިޝަންގައި ހިމެނިވަޑައިގަންނަވާ ގާސިމް ދިފާއުކުރައްވައި އަލީ އާރިފް ވިދާޅުވި އެވެ.\n"ރައީސް ޔާމީނަށް އެޕީލް ފުރުސަތު އެބައޮތް، ގާސިމް އިބްރާހީމަކީ ޖަޖެއް ނޫން. މި ހުކުމާ ދޭތެރޭގައި ޕާޓީގެ ލީޑަރުގެ ހައިސިއްޔަތުން އެއްޗެއް ވިދާޅުވާކަށް ގާސިމް އިބްރާހިމް ޖެހިވަޑައެއް ނުގަންނަވާ."\nޖުމްހޫރީ ޕާޓީގެ ޖަލްސާއެއްގައި ގާސިމްގެ އަރިހުގައި އަލީ އާރިފް. --ފޮޓޯ: ނިޝާން އަލީ/މިހާރު\nޔާމީން ޖަލަށް ލުމަކީ މި ސަރުކާރުގެ ވައުދެއް ކަމަށް ވިދާޅުވި އިރު، ޖުމްހޫރީ ޕާޓީ ވެސް ހިމެނިވަޑައިގަންނަވަނީ ވެރިކަން ކުރާ ކޯލިޝަންގަ އެވެ. ރައީސް އިބްރާހިމް މުހައްމަދު ސޯލިހް، ރިޔާސީ ކެންޑިޑޭޓެއްގެ ގޮތުގައި ނުކުންނަވައި ވެރިކަން ކާމިޔާބު ކުރެއްވީ އެމްޑީޕީ އާއި ޖުމްހޫރީ ޕާޓީ އާއި އަދާލަތު ޕާޓީގެ އިތުރުން ކުރީގެ ރައީސް މައުމޫން ހިމެނިވަޑައިގެންނެވި "ގުޅިފައިވާ ޕާޓީތަކުގެ މެނިފެސްޓޯ"އަކުންނެވެ.\nގާސިމްގެ ދިފާއުގައި އެ ދެ ބޭފުޅުން މިއަދު ވާހަކަ ދެއްކެވުމުން ފާޑުކިއުން އަންނާނެ ކަމަށާއި އެކަމަކު، ސިޔާސީ މަސައްކަތުގައި ބަލަނީ ވީ އެންމެ ރަނގަޅަކަށް އެކަން ކުރެއްވޭތޯ ކަަމަށް ވިދާޅުވި އެވެ. މިދިޔަ ސަރުކާރުގައި ބަސް ނުހިނގައި ކިތަންމެ ކަމެެއް އަތްނުފޯރާ ހިސާބުން ވެދިޔަ ކަމަށް އަލީ އާރިފް ވިދާޅުވި ނަމަވެސް ތަފްސީލަކަށް ވަޑައެއް ނުގަންނަވަ އެވެ.\n"އަޅުގަނޑުމެން ދެ މީހުން މިއަދު މިތާ މި ތިބީ، ލީޑަރު [ގާސިމް]ގެ ބޮލުގައި ނުހައްގުން މިކަން އަޅުވާތީވެ އެއީ ކަނޑައެޅިގެން ބުހުތާނުކަން ދިވެހި ރައްޔިތުންނަށް ކިޔައިދޭން،" އަލީ އާރިފް ވިދާޅުވި އެވެ.\nއަޅުގަނޑުމެން ނޫޅޭން އިނގޭތޯ މިނިކާ ބާޒުތަކެއްހެން. ޖުމްހޫރީ ޕާޓީ އާއި ލީޑަރެއް ނޫޅޭ ޕީޕިއެމް ޖަހައިގަންނާކަށް. --އަލީ އާރިފް\nއޭނާ ވިދާޅުވި ގޮތުގައި ޔާމީން ޖަލަށް ލުމުން އޭނާ އަށް ގުޅުއްވި ޕީޕީއެމްގެ ބޭފުޅަކު ވެސް ތުހުމަތުތަކެއް ކުރެއްވި އެވެ.\n"އައި ކޯލްގައި މި ބުނަނީ، އަލީ އާރިފްމެން، ނުވަތަ ގާސިމް އިބްރާހިމްމެން ތި އުޅުއްވަނީ ޕީޕީއެމްގެ ރިޔާސީ ޓިކެޓް އަތުލަންހޭ. އަޅުގަނޑު ދިޔައީ ސިއްސައިގެން. ދެންނެވިން ނޫނެކޭ، މި އުޅެނީ ޕާޓީ [ޖުމްހޫރީ ޕާޓީ] ބޮޑުކުރާށޭ،" އޭނާ ވިދާޅުވި އެވެ.\nއަލީ އާރިފް ވިދާޅުވީ މަނީ ލޯންޑްރިންގެ ތުހުމަތުގައި ހައްޔަރުކޮށް ޝަރީއަތް ނިމެންދެން "ވާނުވާ" ބަންދެއްގައި ޔާމީން ބެހެއްޓެވުމުން އެކަމާ ދެކޮޅަށް ގާސިމް އަޑު އުފުއްލެވި ކަމަށެވެ. އެކަމަކު، ހުކުމް އިއްވުމުން އެއްޗެއް ވިދާޅުނުވީ އޭނާ އަކީ އެންމެންގެ ހައްގުތަކާ މެދު ވިސްނަވާ ބޭފުޅަކަށް ވާތީ ކަމަށެވެ.\nއިތުރު ލިޔުންތައް އެމްޑީޕީ ސިޔާސީ ޕާޓީ މެމްބަރު ގާސިމް އިބްރާހިމް (މާމިގިލި) ޖުމްހޫރީ ޕާޓީ ޕީޕީއެމް ކުރީގެ މެމްބަރު އަހުމަދު ނިހާން ކުރީގެ މެމްބަރު އަލީ އާރިފް


Beyruge market ah 300 million dollar ge bond eh vikkan thayyaaruvanee\nފިނޭންސް މިނިސްޓަރު އިބްރާހީމް އަމީރު -- ފޮޓޯ: މަޖިލިސް\n5 ނޮވެންބަރ 2019 1 ކޮމެންޓް\nބޭރުގެ މާކެޓަށް 300 މިލިއަން ޑޮލަރުގެ ބޮންޑެއް ވިއްކަން ތައްޔާރުވަނީ\nރާއްޖެއިން ބޭރުގެ މާކެޓަށް 300 މިލިއަން ޑޮލަރުގެ ބޮންޑެއް ވިއްކުމަށް ތައްޔާރުވެއްޖެ އެވެ.\nފިނޭންސް މިނިސްޓަރު އިބްރާހީމް އަމީރު މިކަން ހާމަކުރެއްވީ 2020 ވަނަ އަހަރަށް ލަފާކުރާ ދައުލަތުގެ ބަޖެޓް ރައްޔިތުންގެ މަޖިލީހަށް ހުށަހެޅުމަށް އިއްޔެ ބޭއްވި މަޖިލީހުގެ ޖަލްސާގަ އެވެ.\nމިނިސްޓަރު އަމީރު ވިދާޅުވީ އެކްސްޕޭންޝަނަރީ ފިސްކަލް ސިޔާސަތެއްގެ ދަށުން ދަރަނި ބަޖެޓެއް ތަންފީޒުކުރާނަމަ އެފަދަ ބަޖެޓެއް ފައިނޭންސް ކުރަން ދަރަނި ނަގަންޖެހޭ ކަމަށެވެ. އެގޮތުން 2020 ވަނަ އަހަރުގެ ބަޖެޓް ފައިނޭންސް ކުރާ ގޮތަށް ބަލާއިރު ފައިނޭންސްގެ ބޮޑު ބައި ހަމަޖައްސަން ރާވާފައިވަނީ ބޭރުގެ ފަރާތްތަކުގެ އެހީތެރިކަމާ އެކު އެވެ. އެގޮތުން 2020 ވަނަ އަހަރުގެ ތެރޭގައި ހިންގާ ހިންގާ މަޝްރޫއުތަކަށް ބޭރުގެ ފަރާތްތަކުން ތިން ބިލިއަން ރުފިޔާ ލިބޭނެ ކަމަށް ބަޖެޓުގައި އަންދާޒާކޮށްފައިވެ އެވެ.\nމީގެއިތުރުން ސަރުކާރުން މިހާރު ދަނީ ރާއްޖެއިން ބޭރުގެ މާކެޓަށް އަމާޒުކޮށްގެން އަންނަ އަހަރުގެ ތެރޭގައި 300 މިލިއަން ޑޮލަރުގެ ބޮންޑް ވިއްކުމަށް މަސައްކަތް ކުރަމުން ކަަމަށް ފިނޭންސް މިނިސްޓަރު އަމީން ވަނީ ހާމަކުރައްވާފަ އެވެ.\nމިނިސްޓަރު ވިދާޅުވީ 300 މިލިއަން ޑޮލަރުގެ ބޮންޑް ވެގެންދާނީ މިހާރު ސަރުކާރުން ވިއްކާފައިވާ 250 މިލިއަން ޑޮލަރުގެ ބޮންޑަށް ވުރެ ހަރަދުކުޑަ އެއަށްވުރެ ދިގު މުއްދަތަކުން އަނބުރާ ދައްކަންޖެހޭ ބޮންޑަކަށް ކަމަށެވެ. މީގެއިތުރުން ރާއްޖޭގެ ފަރާތްތަކަށް 564 މިލިއަން ރުފިޔާގެ ޓީބިލާއި، ޓީބޮންޑު 2020 ވަނަ އަހަރުގެ ބަޖެޓް ފައިނޭންސް ކުރުމުގެ ގޮތުން ވިއްކުމަށް ހަމަޖެހިފައިވާ ކަމަށްވެސް ވިދާޅުވި އެވެ.\nދައުލަތުގެ އަންނަ އަހަރުގެ ބަޖެޓުގެ ގޮތުގައި 37.54 ބިލިއަން ރުފިޔާގެ ބަޖެޓެއް މަޖިލީހަށް ހުށަހަޅާފައިވާއިރު އަންނަ އަހަރުގެ ބަޖެޓަށް އާމްދަނީއާއި ހިލޭ އެހީގެ ގޮތުގައި ލިބޭނެ ކަމަށް ލަފާކޮށްފައިވަނީ 29.9 ބިލިއަން ރުފިޔާ އެވެ. އަދި އަންނަ އަހަރުގެ ބަޖެޓުން ޚަރަދު ވާނެ ކަމަށް ލަފާކޮށްފައިވަނީ 35.6 ބިލިއަން ރުފިޔާ އެވެ. އެހެންކަމުން 2020 ވަނަ އަހަރަށް ހުށަހަޅާފައިވަނީ 5.7 ބިލިއަން ރުފިޔާގެ ދަރަނި ބަޖެޓެކެވެ. މިއީ އުފެއްދުންތެރިކަމުގެ ނިސްބަތުން ބަލާއިރު 5.8 އިންސައްތަ އެވެ.\nފިނޭންސް މިނިސްޓަރު އަމީރު ވިދާޅުވީ ބަޖެޓް ފައިނޭންސް ކުރަން 2020 ވަނަ އަހަރު އާ ދަރަނިތަކެއް ނެގި ނަމަވެސް ދަރަނި އިތުރުވާ މިންވަރަށް ވުރެ ނޮމިނަލް ޖީޑީޕީ އިތުރުވާ މިންވަރު މަތިވުމުން، އުފެއްދުންތެރިކަމުގެ ނިސްބަތުން ދަރަނި ހުންނާނެ މިންގަނޑު ދާނީ ދަށަށް ކަމަށެވެ. މިގޮތުން 2019 ވަނަ އަހަރު އުފެއްދުންތެރިކަމުގެ ނިސްބަތުން ދަރަނި 59.8 އިންސައްތައިގައި ހުރުމަށްފަހު 2020 ވަނަ އަހަރު 58.4 އިންސައްތައަށް ތިރިވާނެ ކަމަށް ބެލެވޭ ކަމަށްވެސް މިނިސްޓަރު ވިދާޅުވި އެވެ.\n"އެހެންކަމުން ދަރަނި ދެމެހެެއްޓެނިވި މިންގަނޑެއްގައި ހިފެހެއްޓުމަށް ސަރުކާރުން ކުރާ މަސައްކަތް ކާމިޔާބުވާ ކަން ހާމަވޭ،" މިނިސްޓަރު އަމީރު ވިދާޅުވި އެވެ.\nއަނެއްކާވެސް ދަރަނި ބޮޑުކޮއްލަނީ ދޯ. ބޮންޑު ގަންނާނީ އިންޑިޔާއިން.\nކާނަލް ނަޝީދާއި ޑީއާރްޕީގެ އެސްޖީ ނަހުލާ އިދިކޮޅު ޕީޕީއެމްއާ ގުޅިއްޖެ


Dhivehi Sifainge Feshun: Mohhamed Thakurufaanuge Thasahvareh\nދިވެހި ސިފައިންގެ ތާރީހީ ފޮޓޮއެއް: ފޮޓޯ އެމްއެންޑީއެފް\n21 އޭޕްރީލް 20193ކޮމެންޓް\nމުހައްމަދު ތަކުރުފާނުގެ ތަސައްވަރު: އަދުގެ ދިވެހި ސިފައިން\nމިއަދަކީ ދިވެހި ސަފައިންގެ 127 ވަނަ އަހަރީ ދުވަހެވެ. މި ދުވަސް ފާހަގަ ކުރަމުން އަންނައިރު، ދިވެހި ސިފައިން އުފެއްދުމުގައި އަސްލު ރޯލު އަދާކުރެއްވި ދިވެހިރާއްޖޭގެ ގައުމީ ބަތަލު ސުލްތާން އަލްގާޒީ މުހައްމަދު ތަކުފާނުގެ އަދާކުރެއްވި މަތިވެރި ރޯލު ފާހަގަކުރުން ނުހަނު މުހިންމެވެ.\nރަސްމީކޮށް ސިފައިން އުފެއްދުނުތާ 127 އަހަރު ވީނަމަވެސް، ސިފައިންގެ ފެށުންކަމުގައިވާ ހަގު ބޭކަލުން އުފެއްދެވީ ސުލްތާން އަލްގާޒީ މުހައްމަދު ތަކުފާނުގެ ރަސްކަމުގެ ދުވަސްވަރުގައެވެ. އެއީ މީލާދީން 1585 އަހަރާ 1573 އަހަރާ ދެމެދުއެވެ. ވީމާ ދިވެހި ސިފައިންގެ އަސްލު ފެށުނުތާ 440 އަށްވުރެ ގިނަ އަހަރު ވެދާނެއެވެ. އޭރު ސިފައިންގެ ތެރޭގައި މަތީ ތިން ރޭންކެއްގެ އޮފިސަރުން ތިބެއެވެ. އެއީ މާފަތް، ފާމުލަދޭރި އަދި ދަހަރާދައެވެ. އަދި އެ ޒަމާނުގައި ދޮށިމޭނާ ވަޒީރު/ވުޒާރާގެ ނަމުގައި ސިފައިންގެ ކަންކަން ބެލެހެއްޓުމަށް ވުޒާރާއެއްވެސް އުފެއްދެވިކަމަށް ބުނެއެވެ. ވިމާ އަދުގެ ސިފައިންގެ ތައްސަވަރު ފައްޓަވައި ދެއްވި ބަތަލަކީ މުހައްމަދު ތަކުރުފާނުނޫންތޯއެވެ؟\nމިހާރު އަޅުގަނޑުމެންނަށް މިފެންނަ ސިފައިންގެ ފޯސް އުފެއްދެވީ ސުލްތާން އިބްރާހިމް ނޫރައްދީނެވެ. އެމަނިކުފާނު ވެރިކަން ކުރެއްވީ 1888 ވަނަ އަހަރުން 1892 ވަނަ އަހަރާ ހަމައަށެވެ. މިރަދުންގެ ރަސްކަމުގައި އޮތް މުނާސަބަތެއްގައި ހެވިކަމުގެ އުކުޅު ދައްކާލަން އައި ދިވެހި ޒުވާނުންގެ ބަޔަކު ކަމުގޮސް އެމީހުންނަށް އިތުރަށް ހެވިކަން ދަސްކޮށް ދިނުމަށް މި ރަދުން ނިންމެވިއެވެ. އެގޮތުން މިގޮތުން 21 އޭޕްރީލް 1892 ވަނަ އަހަރު ރަދުންގެ ގަރާރަކުން ސިފައިންގެ ފޯސްއެއް އުފެއްދެވިއެވެ. އޭރު ކޮމާންޑާއިން ޗީފްއަކަށް ހުންނެވީވެސް އިބްރާހިމް ނޫރައްދީނެވެ. އަދި ސިފައިންނަނަށް ހަތިޔާރު ގެންގުޅުމުގެ ހުއްދަ ރަސްމީކޮށް ދެއްވިއެވެ.\nމީގެ ފަހުން ސުލްތާން މުހައްމަދު ޝަމްސުއްދީންގެ ވެރިކަމުގައި 29 މާރިޗު 1933 ވަނަ އަހަރު ސިފައިންނާ ފުލުހުން ވަކިކުރިއެވެ. ނަމަވެސް ފަހުން އެ ވަކިކުރުން އުވާލިއެވެ. ނަމަވެސް އަލުން 13 މާރިޗު 1972 ވަނަ އަހަރު ސަލާމަތީ ކަންކަން ބެލެހެއްޓުމަށް ތިބޭ ސިފައިންނަށް ނެޝަނަލް ގާޑްސްގެ ނަމުން ނަންދެވުނެވެ. އޭރު ސިފައިންނާ ފުލުހުންގެ ފޯސް ހިންގަމުން ދިޔައީ މިނިސްޓްރީ އޮފް ޕަބްލިކް ސޭފްޓީގެ ދަށުންނެވެ.\n1977 ވަނަ އަހަރު މިނިސްޓްރީ އޮފް ޕަބްލިކް ސޭފްޓީގެ ނަން މިނިސްޓްރީ އޮފް ޑިފެންސް އަށް ބަދަލުކުރިއެވެ. އަދި މިއަދު އަޅުގަނޑުމެންނަށް މި ފެންނަގޮތަށް ސިފައިންނާ ފުލުހުން ވަކިކޮށް ފުލުހުން މިނިސްޓްރީ އޮފް ހޯމް އެފެއާޒުގެ ދަށް ބަދަލުކުރީ 1 ސެޕްޓެމްބަރު 2004 ގައި ރައީސް މައުމޫނު އަބްދުލްގައްޔޫމެވެ.\nމިއަދު ދިވެހި ސިފައިންނަކީ ރާއްޖޭގެ ގައުމީ ބަަތަލުކަމުގައިވާ މުހައްމަދު ތަކުރުފާނު ތަސައްވަރު ކުރެއްވި ފަދަ ގާބިލު، ހަރުދަނާ ކެރޭ ބައެކެވެ. ދިވެހިންގެ ބިމާ ކަނޑާ ވައިގެ ސަރަހައްދުގެ ބެލެހެއްޓުމުގެ މަސައްކަތް ސިފައިން އަންނަނީ ތާއަބަދުމެކުރަމުންނެވެ. އަދި ޒަމާނީ ފެންނަވަރުގެ ހަތިޔާރާ އުޅަނދުވެސް ދިވެހި ސިފައިންގެ އަތުގައި އެބަހުއްޓެވެ. އަދި އަލިފާނުގެ ހާދިސާތަކާ ހާލުގައި ޖެހޭ މީހުން ސަލާމަތް ކުރުމުގެ ޒިންމާވެސް އަދާކުރަމުން ގެންދާ އެއްބަޔަކީ ދިވެހި ސިފައިންނެވެ.\nއޭރުވެސް ބެރުޖަހާފަ ހިނގުން، މިހާރުވެސް ބެރުޖަހަަފަ ހިނގުން. ސަޅިދޯ. ޑިފެންސް ފޯސް، ޑިފެންޑުކުރެވުނީ ހަމައެކަނި ބެރުޖެހުމާއި ހިނގުން...\nމިހާރުވެސް ދިވެހި ސިފައިން ބައިތިއްބަންވީ ސޯޓު ލައްވާފަ..


Lotus in Raajjeyge School thakugai Kiyavaa Komme Dharivarakah Sanitizer Fulhieh | ungoofaaru.com\nބަނޑޭރިގަނޑު/ޚަބަރު/ލޮޓަސް އިން ރާއްޖޭގެ ސްކޫލްތަކުގައި ކިޔަވާ ކޮންމެ ދަރިވަރަކަށް ސެނިޓައިޒާ ފުޅިއެއް!\nލޮޓަސް އިން އުނގޫފާރު ސްކޫލަށް ސެނެޓައިޒާ ހަދިޔާކުރުން\nލޮޓަސް ފިހާރައިން ރާއްޖޭގެ ހުރިހާ ސްކޫލެއްގައި ކިޔަވާ ކޮންމެ ދަރިވަރަކަށް ސެނިޓައިޒާ ފުޅިއެއް ހަދިޔާކުރުމުގެ ޕްރޮގުރާމެއް ފަށައިފިއެވެ. މި ޕްރޮގުރާމަކީ ލޮޓަސްގެ ސީއެސްއާރް ޕްރޮގުރާމުގެ ދަށުން ކޮވިޑް-19 އިން އަރައިގަތުމަށް އެހީތެރިވުމުގެ ގޮތުން ކުރިއަށް ގެންދާ ޕްރޮގުރާމެކެވެ.\nމި ސެނިޓައިޒާ ފުޅިތައް ރަށްތަކަށް ފޯރުކޮށް ދިނުމަށް ވޮލަންޓިއާރކޮށް އެހީތެރިވުމުގައި އިސްކޮށް ހަރަކާތްތެރިވަމުންދާ ފަރާތެއް ކަމުގައިވާ ޔޫތު މިނިސްޓްރީގެ ޔޫތު އެސޯސިއޭޓް އަހުމަދު ޝާހިދު ވިދާޅުވި ގޮތުގައި މި ސެނެޓައިޒާ ފުޅިތައް ރާއްޖޭގެ ސްކޫލްތަކުގައި ކިޔަވާ 74000 އަށް ވުރެ ގިނަ ދަރިވަރުންނަށް ފޯރުކޮށްދިނުމުގެ މަސައްކަތް ދަނީ ކުރަމުންނެވެ. ޝާހިދު ވިދާޅުވި ގޮތުގައި މިހާރު ގިނަ އަތޮޅުތަކަށް ސެނިޓައިޒާ ފުޅިތައް ލިބިފައިވާ ކަމަށާއި، އަދި މަދު ދުވަސްކޮޅެއްގެ ތެރޭގައި ރާއްޖޭގެ ހުރިހާ ހިސާބަކަށް ސެނިޓައިޒާ ފުޅިތައް ލިބިގެން ދާނެއެވެ.\nލޮޓަސް އިން ފޯރުކޮށްދޭ ސެނިޓައިޒާ ފުޅިތައް މިހާރު ވަނީ އުނގޫފާރު ސްކޫލާ ވެސް ހަވާލުކޮށްފައެވެ. އަދި ރ.އަތޮޅުގެ ހުރިހާ ރަށަކަށް ސެނިޓައިޒާ ފުޅިތައް މިހާރު ވަނީ ފޮނުވާފައެވެ.\nކޮވިޑް-19 ގެ މި ދަތި ދަނޑިވަޅުގައި ލޮޓަސް އިން މިފަދަ ބޮޑު އެހީތެރިކަމެއް ފޯރުކޮށްދިނުމަށް ނިންމާފައި ވާއިރު ލޮޓަސް ފާހަގަ ކުރެވެނީ އިޖްތިމާއީ އެކި ކަންކަމަށް އަބަދުވެސް ގިނަގުނަ އެހީތަކެއް ވަމުންދާ ފަރާތެއްގެ ގޮތުގައެވެ. އެ ގޮތުން އުނގޫފާރު އިޖުތިމާއީ މަރުކަޒާ ގުޅިގެން އުނގޫފާރު އަދި ރ.އަތޮޅުގެ ރަށްރަށަށް ލޮޓަސް އިން އަބަދުވެސް އަންނަނީ އެހީތެރިކަން ފޯރުކޮށްދެމުންނެވެ.\nޔޫސީސީ އިން ހަދިޔާކުރި ކުޑަތަކުން ހުޅުދުއްފާރު އަދި މާކުރަތު ގޮނޑުދޮށަށް އިތުރު ފުރިހަމަ ކަމެއް


Valencia athun balive Barca ah haaskameh!\nވެލެންސިއާ އަތުން ބަލިވެ ބާސާއަށް ހާސްކަމެއް!\nމި މެޗު ވެލެންސިއާއިން ކާމިޔާބުކުރީ 2-0 ގެ ނަތީޖާއަކުން\nމި މެޗުގައި ވެލެންސިއާއިން ކާމިޔާބުކުރި ފުރަތަމަ ލަނޑަކީ ބާސާ ކުޅުންތެރިންއަތުން ބައިކޮޅަށް ވަތް ލަނޑެއް\nމި ނަތީޖާއާއިއެކު ވެލެންސިއާއިން އޮތީ ލީގު ތާވަލުގެ ފަސްވަނައިގައި\nކ. މާލެ | 26 ޖެނުއަރީ 2020 | އާދީއްތަ 15:40 | 2,935\nބާސާ އަދި ވެލެންސިއާ ބައްދަލުކުރި މެޗުގެ ތެރެއިން - ގެޓީ އިމޭޖާސް\nސްޕެނިޝް ލަލީގާގައި ވެލެންސިއާ އަދި ބާސެލޯނާ ބައްދަލުކުރި މެޗު ވެލެންސިއާއިން ކާމިޔާބުކޮށްފިއެވެ.\nވެލެންސިއާގެ ދަނޑުގައި ކުޅުނު މި މެޗު ވެލެންސިއާއިން ކާމިޔާބު ކުރީ 2-0 ގެ ނަތީޖާއަކުންނެވެ.\nމެޗު ފަށައިގެން ދެ ޓީމުގެ ފަރާތުން ހަމަހަމަ ކުޅުމެއް ފެނިގެންދިޔައިރު މެޗުގެ ފުރަތަމަ ހާފުގައި ވެލެންސިއާއިން ގެންދިޔައީ ބާސާގެ ގޯލަށް ނުރައްކާ ކުރަމުންނެވެ. އެގޮތުން މެޗުގެ 12 ވަނަ މިނެޓުގައި ވެލެންސިއާ އަށް ވަނީ ލަނޑު ޖެހުމަށް ރަނުގެ ފުރުސަތެއް ލިބި ބޭކާރުވެފައެވެ. އެގޮތުން ވެލެންސިއާ އަށް ލިބުނު ޕެނަލްޓީ އެޓީމުން ވަނީ ނަގާލާފައެވެ. މީގެ އިތުރުން މި ހާފުގައި ވެލެންސިއާގެ ކެވިން ގެމެއިރޯ އަށް ވެސް ވަނީ ލަނޑު ޖެހުމަށް ފުރުސަތުތަކެއް ލިބި ބޭކާރުވެފައެވެ.\nމެޗުގެ ފުރަތަމަ ހާފު ނިމިގެންދިޔައީ 0-0 ގެ ނަތީޖާއަކުންނެވެ.\nދެވަނަ ހާފު ފަށައިގެން ވެލެންސިއާއިން އެޓީމު ކުރަމުންގެންދިޔަ އެޓޭކްތައް ވަރުގަދަކުރިއިރު މި ހާފުގައި ވެލެންސިއާ ކުޅުންތެރިން ވަނީ ފުލުފުލުގައި ބާސެލޯނާގެ ގޯލަށް ނުރައްކާ ކޮށްފައެވެ. މެޗުގެ 48 ވަނަ މިނެޓުގައި ވެލެންސިއާއިން ވަނީ ލަނޑު ޖަހާ ލީޑު ނަގާފައެވެ. މި ލަނޑަކީ ބާސެލޯނާގެ ޖޯޑީ އަލްބާ އަތުން ބައިކޮޅަށް ވަތް ލަނޑެކެވެ. މި ލަނޑަށްފަހު ވެސް ވެލެންސިއާއަށް ވަނީ ލަނޑު ޖެހުމަށް ފުރުސަތުތަކެއް ލިބި ބޭކާރުވެފައެވެ. މެޗުގެ 77 ވަނަ މިނެޓުގައި ވެލެންސިއާއިން ވަނީ\nއިތުރު ލަނޑެއްޖަހާ ލީޑު ފުޅާކޮށްފައެވެ. މި ލަނޑު އެޓީމަށް ކާމިޔާބުކޮށް ދިނީ މެކްސީ ގޮމޭޒް އެވެ.\nމި ނަތީޖާއާއެކު ބާސާއިން ލީގު ތާވަލުގެ އެއްވަނައިގައި އޮތީ އެއް މެޗު އިތުރަށްކުޅެ، ލިބުނު 43 ޕޮއިންޓާއިއެކު އެވެ. ދެވަނައިގައި އޮތް ރެއާލް މެޑްރިޑަށް 20 މެޗުން 43 ޕޮއިންޓް ލިބިފައިވާއިރު ތިން ވަނައިގައި އޮތް އެތްލެޓިކޯ މެޑްރިޑަށް 20 މެޗުން ލިބިފައި ވަނީ 35 ޕޮއިންޓެވެ.


Kaiveneege Dhuvahu Imthihaanu Othumun Dhiyaee Kaiveneege Hedhumugai - Vaguthu\nކައިވެނީގެ ދުވަހާއި ދިމާކޮށް އިމްތިހާނު އޮތުމުން ދިޔައީ ކައިވެނި ހެދުމުގައި\nތަޢުލީމަށްވުރެ މުހިންމު ނުވަތަ ބާރުގަދަ މާގިނަ ކަންތައްތަކެއް ނެތެވެ.\nއިންޑިޔާގެ ރާޖްކޮޓްގައި ކައިވެނިކުރަން ތައްޔާރުވެފައި ހުރި އަންހެނަކު މިވަނީ ގިނަ ނޫސްތަކުގެ ހެޑްލައިންތަކުން ތަފާތުގޮތަކަށް ޖާގަހޯދާފައެވެ. ދައުރުވަމުންދާ ފޮޓޯތަކުން މި އަންހެންމީހާގެ ކައިވެނި ހެދުމުގައި ކޮލެޖް އިމްތިހާނުގައި އިށީންދެގެން އިންތަން ފެނެއެވެ. އޭނާގެ ފޮޓޯ މިހާރު ވަނީ އިންޓަނެޓުގައި ވަރަށް ބޮޑަށް ދައުރުވާން ފަށާފައެވެ.\nއިންޑިއާގެ ނޫސްތަކުން ރިޕޯޓްކުރާގޮތުގައި ބެޗްލާސް އިން ސޯޝަލް ވޯކް (ބީއެސްޑަބްލިއު) ކިޔަވަމުން އަންނަ ޝިވާންގީ ބަގްތަރިޔާ ގުޖުރާތުގެ ޝާންތީ ނިކެތަން ކޮލެޖަށް ގޮސްފައިވަނީ ވާންއުޅޭ ފިރިމީހާއާއި އޭނާގެ އާއިލާއާ އެކުގައިއެވެ.\nޝިވާންގީ އަކީ އަންގާރަ ދުވަހު އިމްތިހާނު ހަދަން ފެށި ސައުރަޝްތުރާ ޔުނިވާސިޓީގެ ދަރިވަރެކެވެ. އަދި އިންޑިޔާގެ ކައިވެނި މޫސުން ވަރަށް ފޯރީގައި ކުރިއަށް އަންނައިރު، ބަގްތަރިޔާ އަށް އޭނާގެ ކައިވެނި ހެދުމުގައި އިމްތިހާނުގައި އިށީންނަން ޖެހުނީ އިތުރު ގޮތެއް ނެތުމުންނެވެ.\nބަގްތަރިޔާ ނޫސްވެރިންނާ ވާހަކަ ދައްކަމުން ބުނީ އޭނާގެ ނިންމުމަށް ދެ އާއިލާއިން ވެސް ތާއީދު ކުރި ކަމަށެވެ.\n"އަހަރެންގެ ކައިވެނި ކުރާނެ ތާރީހެއް ފައިނަލް ކުރިއިރު އިމްތިހާނު ޝެޑިއުލް އާންމު ނުކުރޭ. ނަސީބު ކަންދިމާކުރިގޮތުން ، ޑޭޓް ވެސް، އަދި ކައިވެނި ކުރަން ހެނދުނު މުހުރަތު ވެސް އަހަރެންގެ އިމްތިހާނާ އެކު ހިނގި،" ބަގްތަރިޔާއާ ހަވާލާދީ ނޫހަކުން ބުންޏެވެ.\nއިމްތިހާނު ބާއްވާ ތަނަށް ބަގްތަރިޔާ ދިޔައީ އޭނާގެ ވާންއުޅޭ ފިރިމީހާއާއި އެކުގައިއެވެ. އޭނާ ބުނީ އިމްތިހާނާއި ކައިވެނި ވެސް އެއް ތާރީހެއްގައި އޮންނަކަން އެންމެ ފުރަތަމަ އެނގުމުން ފުރަތަމަ ވިސްނީ ކައިވެނި ފަހަށް ޖައްސާލާށެވެ.\nބަގްތަރިޔާ އިމްތިހާނުގައި ހުރި ވީޑިއޯ މީސްމީޑިޔާގައި ދައުރުވަމުންދާއިރު ހަތަރު މިލިއަނަށް ވުރެ ގިނަ ވިއުސް ވަނީ މި ވީޑިއޯއަށް ލިބިފައެވެ. ގިނަ ބައެއްގެ ތައުރީފުގެ ބަސްތައް އެ އަންހެން މީހާއަށް އޮއްސަމުންދާއިރު، ބައެއް މީހުން ވަނީ މިއީ އޭނާ މީހުންގެ ސަމާލުކަން ހޯދަން ކުރި އެކްޓެއް ކަމަށްވެސް ބުނެފައެވެ.\nނޮވެމްބަރު 25, 2021 17:31\nއޭނަ މާސް އަޅާކަށްވެސް ނުޖެހޭތަ؟؟


ބަށި ރާނީގެ މަޤާމް ޢާއިޝަތު ލުބްނާ ހޯދައިފި\nބަށި ބޯލް އެސޯސިއޭޝަނުން މުޅި ރާއްޖެއަށް ހުޅުވާލައިގެން ބޭއްވި ފުރަތަމަ ޤައުމީ ބަށި މުބާރާތުގެ ހުރިހާ ގޮތަކުން އެންމެ މޮޅު ކުޅުންތެރިޔާ، ބަށި ރާނީގެ މަޤާމު ލ. ގަމު ބަށި ޓީމުގެ ޢާއިޝަތު ލުބްނާ ހޯދައިފިއެވެ.\nާމުބަރާތުގެ އެންމެ މޮޅު9ކުޅުންތެރިންގެ ތެރޭގައި ހިމެނުމުގެ އިތުރުން ޢާއިޝަތު ލުބްނާ ވަނީ މުޅި މުބާރާތުގެ އެންމެ މޮޅު ޖެހުންތެރިޔާގެ މަޤާމާއި އެންމެ ގިނަ ފޯލި ހިފި ކުޅުންތެރިޔާގެ މަޤާމާއި މުބާރާތުގެ3ވަނަ ހޮވާ މެޗްގެ އެންމެ މޮޅު ކުލުންތެރިޔާގެ މަޤާމުވެސް ހޯދައިފައެވެ.\nޢާއިޝަތު ލުބްނާ ހިމެނޭ ލ. ގަން ޓީމުން ވަނީ މުބާރާތުގެ3ވަނަ ޓީމުގެ މަޤާމް ހޯދައިފައެވެ. ލ. ގަން ބަށި ޓީމަކީ ކުޅުން ރަނގަޅުކޮށް މުބާރާތްތަކުގައި ކުރިއެރުން ހޯދަމުން އަންނަ ޓީމެކެވެ.\n48 ޓީމު ބައިވެރިވެ ވާދަކުރި މި މުބާރާތުގެ ކުޅުން ކުރިއަށް ގެންގޮސްފައިވަނީ ފުރަތަމަ އަތޮޅު ފެންވަރުގައެވެ. އަތޮޅުތަކުގެ ޗެމްޕިއަނުންގެ މެދުގައި ވަނީ ޒޯން މުބާރާތް ކުރިއަށް ގެންގޮސްފައެވެ. މާލޭގައި ކުރިއަށް ގެންދިއައީ ޒޯން ޗެމްޕިއަނުންގެ މެދުގައި ބޭއްވި ސެމީ ފައިނަލް އާއި ފައިނަލް އާއި3ވަނަ ހޮވާ މެޗެވެ.\nއެސްޓީއޯ ބަށި މުބާރާތުގައި ބައިވެރިވުމުގެ މުއްދަތު މިމަހު 16 އަށް ހަމަވާނެ\nޤައުމީ ބަށި މުބާރާތް، މަހާރެހެންދި ފާޠިމަތު އިބްރާހީމް ޝަރަފުވެރިކޮށްދެއްވައިފި\nމެޑަމް ފާތުން ބަށި މުބާރާތުގެ ޗެމްޕިއަންކަން ފީއަލި ބަށި ޓީމު ހޯދައިފި